
PROOEMIIIM 



DE AUCTORIBUS ET HUJUS LIBRI RATIONE. 



Princeps editurus in Gallia librum de Rege Juba 
Regis Jubae filio, aggredior opus memoria majorum 
nostrorura a paucis, nostra a paucissimis, tentatum. 
Quum enim Juba non rex Mauretaniae lantura, sed 
el litterarum cultor rerumque scriptor egregius fuerit, 
recentiores , forsan eum , ut Plinius apud veteres , stu- 
diorum claritate nobiliorem ducentes quam regni gloria, 
ejus opera potius quam res gestas adierunt. Ita ut per 
multorum doctorumque virorum operam historia littera- 
ria ejus satis bene nunc nota sit, dum ejus vitae regni- 
que casus et regionum ubi imperavit eo regnante status 
propemodum in obscuro jacent. Nos autem, scriptore 
omisso vel de eo pauca quae tacere non potuerimus eden- 
les, regis regnique historiam quatenus fieri possit quse- 
rimus. 

Cujus historise quam nunc dicunt bibliographiam non 
profecto reficere , summatim tamen memorare vellem. 
Multi quidera, dum alia tractabant, aut breviter aut fu- 
sius de Juba dixerunt, quorum infra suo loco sententiae 
referentur, ut , inter alios : Vossius , De Hisloricis grcB' 
cis (ed. Westermann, p. 219) ; Bayle, DicUonnaire his- 
torique (vol. III) ; Reinerus Reineccius , Histor. Julia 
(III, p. 346 et seq.) ; Noris cardinalis, Cenotaphia Pi- 
sana, pluribus locis; Eckhel, Doctrina Numorum Vete- 

rum (vol. IV, p. 160) ; Clinlon, Fasii Hellenici (vol. III, 
p. 201 , 551) ; Visconti, Iconographie grecque, p. 275, 
not., et s. V. Juba II); Wernsdorff, Excursus I ad 
Avienum (in Poet. Min., t. V, part. VI, p. 1419) ; Pen- 
zel, Uehersetzung des Dio Cassius II; Lacroix, Histoire. 
de la Numidie el de la Mauritanie [Univers pittoresque^ 
Afrique ancienne) , alque ipsa Inscriptionum et Huma- 
niorum Litterarum Gallica Academia [Recherches sur 
Vhistoire de VAfrique septentrionale) , multi denique alii, 
qui tamen fere omnes potius partem litterariam tetige- 

runt (1). 

Hanc omnino solamque aggressi sunt nostra aetate 
plurimi homines, ex quo Heerenius de ea multa et gra- 
vissima edidit in opere De fontibus et auctoritate Vita- 
rum Parallelarum Plutarchi (Gott., 1820). A quo viam 
apcrtam segnius primum, recentissimis aulem tempori- 
bus acerrime ingressos, inter alios laudare juvat : pri- 
mum ipsum Heerenium, Die Mtia des Varro [Philolog., 
vol. in, p. 267 et seq.), dein, ut multos omittam re- 
centes tantum commemorans : H. Klapp, De Vitarum 
Plutarchi auctoribus romanis (Diss. Bonn, 1862); C. 
Peter, Die Quellcn des Livius im 21 und 22 Buch, 
Progr. Port. 1863) ; C. A. A. Schmidt, De Fontibus 
Romuli et Numce (Halle, 1863) ; F. Leo , De Plutarchi 
qucestionum romanarum auctoribus (Halle, 1864); 
M. Buchholz, Quibus fontibus Plutarchus in vitis Eabii 
Maximi et Marcelli usus sit (Greifswald , 1865); 
H. Peter, Die Quellen Plutarchs in den Biographieen 
der Roemer (Halle^ 1865), et Ueber den Werth der his- 
torischen Schriftstellerei von Koenig Juba II (Meissen , 
Progr., 1879); Kiessling, Dissertatio de fontibus Dionysii 
Halicarnassensis y et Rheinisch. Miis., 1868, p. 672 et 
seq. ; Nissen , De pace a. 201 a. Chr. Carthaginiensi- 
bus data (Marb., 1870) ; G. Soltau, De fontibus Plutar" 

(l) Lege etiam : Ersch et Griiher, Allg. EncycL, ser. 11, t. XXXXVI, 
p, 3205, auctore Spiro; Smith, Dict, of. anc hiogr. and myth., t. II, s. v. 
Juba, auctore Bunbury ; Pauly , ReaUEncycl., ibid., auctoribus West et 
Cless. Et vide Antholog Palat,, ed. Jacobs, App. 

chi in secundo bello punico enarrando (Bonn, 1870) ; 
L. Keller, De Juha Appiani Cassiiqiie Dionis aucto^^e 
(Marb., 1872), et Der Zweite Punische Krieg und 
seine Quellen (Ibid., 1875) ; A. Barth, De Juhce *0(;-oio- 
TYidiv a Plutarcho expressis (Goett. , 1876) ; A. Baum- 
gartner, Die Quellen des Cassius Dio (Tiib., 1880) ; J. 
C. VoUgraff, Greeks writers of Roman history (Leyd., 
1880); J, Glaesser, De Varroniance doctrince apud 
Plutarchum vestigiis^ in Leipziger Studien , 1881, 
p. 1S7 et seq. 

Et fuerant alii non pauci qui aut ad rerum ipsarum 
historiam indagandam , aut ad ordinem temporum con- 
stituendum operam dederint, aut ad rem epigraphicam 
geographicam numismaticam plus minus contulerint, 
denique in exquirendis per varios graeci latinique ser- 
monis auctores sparsis et in frusta disjectis Jubanorum 
librorum vestigiis sudaverint. 

De quorum omnium meritis alias ubi opus erit disse- 
ram (1). Nunc qui de Jubse vita et rebus gestis instructo 
opere scripserint aut aliquid novi et pretiosi quod ad 
rem nostram faciat recentioribus temporibus dederint, 
breviter est exponendum. 

Princeps locum sibi poscit Sevinus abbas , quidquid 
de Juba nostro tradiderunt veteres coliigere et in ordi- 

nem redigere conatus saeculo p. C. xvni ineunte. Cujus 
opus, Recherches sur la vie et les ouvrages de Juha le 
Jeune, roi de Mauritanie, ann. D. 1717 men. Apr. die 
VI in Academia Iuscriptionum et Humaniorum Littera- 
rum Gallica recitatum (2), diligentis acuti eleganlis in- 
genii est. Latinos graecosque scriptores multa cura ex- 
cussisse et inter se contulisse doctum et studiosum 
hominem manifestum est et inlerdum minus plane mi- 
nus diserte loquentium solerte ac feliciter per conjectu- 
ras aut ratiocinia silentio supplevisse : ita ut vario et 

(1) In opusculo quodam quod jam inchoatum teneo, et cui nomen erit. 
Le roi Juha hislorien et archeologiie. 

(2) M^moires de lAcad6mie des inscripUons et helles-leUres y t. IV, p. 457- 
466. 

valenliore instrumento critico armati recentiores eadem 
quae ille hariolando ipsi demonstrando saepius protule- 
rint. At nimia operis brevitas novem paginas non exce- 
dentis ignarusque auctor ut numismaticae sic epigraphi- 
ces , multo pretium operis minuunt , quum , prope 
silentibus scriptoribus antiquis, summa rei apud illas 
quasi omnino posita sit. 

Ann. D. 1845, doctus vir nomine HuUeman Zhspute- 
ttonem de Vita et scriptis Jubce Maurusii^ Trajecti ad 
Rhenum, edidit. Quam quidem, raro apud doctos lau- 
datam^ non habui; sed sententiam ejus VollgraflBus de 
omni re nobis reddit, contenditque injuria oblivioni da- 
tam : jure sane, modo omnia sint qualia quae ad opera 
regis spectant. Sed historica ejus pars non ultra, ut 
opinor, limitem qui tuncerat Jubanis studiis inopia do- 
cumentorum positus, procedere potuit. 

Ann. D. 1847, Germanus homo A. Gcerlitz, fragmenta 
operum a Juba rege scriptorum quotquot tempus tule- 
runt Lipsiaeedens, ipsius auctoris vitam addidit, quam 
sane ad condendam egregie et prospere operamdedit (1), 
opusque tunc inchoatum ann. D. 1862 aitera disserta- 
tione auxit (2). Minus autem ad regem quam ad scrip- 
torem pertinet quidquid novi meliorisque attuiit. Ita 
quoque W. Plagge , thesim De Juba II rege Maurita- 
nicB protulit Monasterii Guestphalorum ann. D. 1849 : 
in qua optimam congessit locorum ubi de Juba apud 
veteres recentioresque mentio fit coUectionem : profu- 
turum quidem venturis scriptoribus opus, sed quod pa- 
rum ad Mauretaniae ipsiusque Jubae historiam novi aut 
pretiosi attulit. 

Eodem ferme tempore syllogen fragmentorum conde- 
bat clarus vir Garolus Mueller in Fragmentis Historico- 
rum Grcecorum (3) a Didot editis , adjecta de ipso rege 
optima dissertatione. Sed ea tantum collegit quae graeci 



(I) Juhx 11 vita et fragmenta, 1847. 

Cl\ Programm des katoUschen Gymnasiums in Breslau, 18G2. 

(3) Vol. III, p. 465-484. 

latiaique auctores disertis verbis fatenlur ex Juba se 
mutuatos : alia autem permulta furtim fonte non lau- 
dato desumpta nostrorum investigationes in lucem ad- 
duxerunt. Hujus tamen paginas aditurus est, si quis 
Jubae doctrinam libros sentiendi scribendique rationem 
exquirere in animo habuerit, et nonnulla ad ipsam his- 
toriam ex praemissa dissertatione haurientur. 

Regis Jubae, et uxoris Cleopatrae, et Ptolemaei fllii, 
historiam fecit, inscriptam Demtdre dynastie maurita' 
nienne , notissimus vir Berbrugger in Revue africaine , 
ann. D. 1861, mens. Mart., Jul., Sept., pauca de aucto- 
ribus , plura de titulis , multa de nummis , non omnia 
feliciter prodens. Sed expertum quam difflcilesit homini 
in Africa degenti ejusmodi studia tractare , dum deest 
librorum supeliex, abest doctorum virorum auxilium, 
commoda omnia ipsiusque artis instrumenta desideran* 
tur, puderet strenuissimo viro ea ipsa crimini vertere 
quae mihi mea in causa etiam attestanda forent. Et uti- 
lia nonnulla in Berbruggeri dictis reperies ; omnino de- 
nique gratiae agendae sunt memoriae viri, qui per tot 
annos prope solus Africana studia promovit nec se vivo 
refrigescere passus est. 

Quoniam , deflciente scriptorum testimonio, numis- 
matica praecipuas in comparanda Jubae regis historia 
partes agere debet, nulio polius libro ulendum est quam 
eo quem Ludovicus Muller a Falbe et Lindberg inchoa- 
tum praeclarissime absolvit, Numismaiique de VAfrique 
ancienne. Cujus tertium volumen, ann. D. 1862 editum, 
quum complures alios, tum Mauretaniae et Jubae regis 
nummos in syllogen absolutam et ut locuplete sic docto 
commentario instructam dispositos continet. Quantum 
summo viro rerum Africanarum vetusla memoria debeat 
notum est, laudesque pretiosissimi operis texendo neque 
novi neque utilis quidquam efflcerem. Vitia tamen et 
insunt, nec profecto exspectabatur fore hujusmodi opus 
adeo perfectum atque absolutum ut nihil corrigendum , 
nihil addendum, nihil eradendum linqueretur. Sunt 
quibus, ex quo in lucem prodiit, a Muellero tractata 

iterum aggressis plus minus a sententia Muelleri abhor- 
rentes sententise placuerint, doctissimi homines. De 
Mommseno jam sum dicturus. De Cavedonio viro illus- 
trissimo dixit ipse Muellerus, postquam semel et iterum 
rem Jubani regni et temporis numismaticam solita doc- 
trina diligentiaque attigit (1). Additamentorum quoque 
volumen ann. D. 1874 a Muellero editum excutere nemo 
praetermiltat, qui omnia his de rebus percensuisse vo- 
luerit. Nova tamen et posthac quaedam dcdit ipse casus, 
ut aureum Ptolemaei nummum Caesariensem , unicum 
adhuc et multis modis conspicuum de quo ipse ego 
in BuUelin de correspondance africaine, 1882, fasc. V. 

En etiam Mommsen, romanis in rebus scribendis fa- 
cile trans Rhenum princeps , in Ephemeride Epigra- 
phica, 1873, p. 270-276, dum de Pythodoride Ponti re- 
gina, quam M. Antonii Illviri neptem ex filia fuisse 
demonslrat, disserit, in Cleopatram Jubae, et necessitu- 
dine et aliquatenus sortis similitudine Pythodoridi proxi- 
mam, incidit. Inde ea Corollaria de Cleopatra Jubce pa- 
ginis de Ponti regina subjuncta, mira dissertatiuncula, 
qua plura et gravissima spatio parvo enuntiantur pro- 
deuntque tituli haud mcdiocris momenti qui nondum 
innotuerant. 

Ultimi tandem occurrunt B. Niese (2) et Fr. Riihl (3) 
circa das Todesjahr Juba's II jam disputatam a multis 
renovantes controversiam : quorum hic, postquam me- 
rito prioris opinionem confutavit quae Jubam mortuum 
vivo Augusto faceret, ann. D. 23 recte a Muellero indi- 
catum 'se quoque credere fatetur. 

Horum omnium aliorumque scriptis quomodo usus 
sim dicendum. Neque enim in animo est omnia quae 
de rege Juba reperta aut excogitata sunt coUigere et dis- 
posita praebere, sed potius, ni vires fallant, ex his regis 
regnique historiam extrahere. Quo factum est ut jam 

(1) Bull. arch. itaL^ 1863, num. 22, 23 ; Opusc. relig. e lett. di Modena, 
1863, num. 4. 

(2) HermeSf XIII, p. 35 et seq. 

(3) Fleckeisens JahrbucK 1878, p. 542-544. 

disputata, ubi satis enucleata fuisse a prioribus visum 
est, haud iterum disputaverim , ea soia retractaverim , 
plane quidem illa ac luculente, quae ab integro revisenda 
et examinanda credidi. Quod si quis alicubi sententiam 
a mea diversam invenerit, ne temere mihi objiciat quod 
contra eam rationes non adduxerim , credat autem jam 
confutatam ab alio, aut videat num per se negligenda 
rerum antea a me expositarum memori appareat. Brevi- 
tati consulere volui, facta et perfecta memorare, non 
reflcere. 

Scio equidem in hujusmodi operibus mole ipsius libri 
et magna testimoniorum veterum monumentorumque 
congerie apud multos auctorem commendari, quasi stre- 
nui ac longi laboris fldem aliquomodo faciant. Quod qui- 
dem in praesto erat. Jubae enim fragmenta et plurima 
de eo testimonia veterum, quanquam utraque fatendum 
est ssepius ex paucis verbis, interdum nomine soio, 
constare, haec omnia subjungere et in paginarum seriem 
protendere quis vetuit? Similiter et nummos, quorum 
non minus lxxxxiv regis Jubae adhuc innotuerunt, ut 
repeterem , eorumque catalogum , immo etiam figuras , 
ederem, suadere quodammodo videbatur conspicuus eo- 
rum in Icositano Musaeo numerus (1). Denique et tituli 
plus minus ad rem nostram spectantes colligi et describi 
poterant : nec dubium quin, hac tertia et quae haud 
modicum exigua materia spatium obtineat appendice 
exornatus, grandem in librum crevisset qui nunc medio- 
cris exit libellus. Placuit autem his artibus paucas res 
novas, nullam magni momenti, ad thesaurum a prioribus 
jam comparatum allaturo omnino abstinere : praesertim 
quum omnes sciant a Muelleris quid sit petendum, frag- 
menta a Carolo (2), a Ludovico nummos. E titulis vero 
qui Jubam uxores liberos familiam ejus commemorant. 



(l) Typi sunt inter se diversi XXIV, quorum II ab iis qui a Muellero 
editi sunt aliquantulum discrepant. 

(*2) Hujus syllo^e, licet absoluta nullo modo jam dici possit , tamen 
semper in citationibus a nobis adhibebitur , ut qu» prioribus melior et ab 
iis omnibus nota sit qui nostris indulgent studiis. 

malui unumqiiemque ut obvius in disserendo fuit inte- 
grum dare quam omnes ad calcem libri una coactos re- 
jicere, primum quod pauci essent, dein quod admodum 
breves. Quorum quidem nuUum me prceteriisse parum 
confiderem, ni solita in me benignitate Mommsenus 
adhuc inedita Corpoi^is volumina interrogari ab ipsis 
quibus condendorum cura est , summis viris Hirschfeld 
et Bormann, mea causa voluisset. 

Non ergo Jubanam ut ita dicam cyclopcediam , sed 
potius vel unice historicam de Juba rege dissertationem 
editurus prodeo. Propositum duplex. Namque et ab aliis 
dicla coliigere ordinare conferre, concordantia enuntiare 
discrepantia dijudicare, rationes et testimonia ab uno- 
quoque adducta prout ingenii vires concedunt perpen- 
dere, ita ut ex omnium laboribus ac controversiis verum 
quoties licuerit, ubi non, vero quam proximum, semper 
saltem secum constans, aliquid enasceretur, prima haec 
cura fuit. Quam tamen , ut ubique historiam attingenti 
occurrit, ita ego apud huncce potissimum regem non 
quaesivissem (praesertim quum AfricancE antiquitatis im- 
mensa ac praedives, adhuc operam poscens, sylva nobis 
pateat) nisi aliquid me novi, tenue licet, allaturum pu- 
tavissem. Altera offlcii suscepti quid sibi pars haec velit 
paucis \erbis exponendum. 

Ex quo enim docti homines de quibus supra dictum 
scripserunt, pauca aut nuUa inventa erant, quum novam 
nuper obtulit nec sine pretio messem primus fasciculus 
ephemeridis quae nunc Scholae Humaniorum Litterarum 
Superioris Icositanae cura editur, BuUctin de correspon- 
dance africaine. Duo enim tiluli Csesarienses tunc pri- 
mum publicae rationis facli Jubam regem diserte nomi- 
nant, alios plures ad ejus famiiiam pertinere ego cognovi. 
Nuper praelerea aliquot in BuUetin epigraphique de la 
Gau/e, 1882, editi, aut mihi ab amicis dati; aureus 
Ptolemaji Jubae filii nummus dequo jam supra inventus; 
mihique, dum Caesaream Jubani imperii caput ac se- 
dem, visitabam, variae observationes obviae. Quae omnia 
simul cum aliorum repertis libro componere aggredior. 



Nec putavi satis habendum Jubse res gestas ac monu- 
menta tractare, omissis quse ad statum MauretanisB per 
illa tempora demonstrandum valerent. Multo enim ma- 
gis ad veram generis liumani hisloriam contalisse mihi 
videor, si quantum pro documenlomm inopia licuerit 
vivendi omnino rationem veterum Mauretanise populo- 
rum exposuerim, quam si mihi vitam regis nulla prse- 
tenuissa die enarrare datum fuisset. Ergo eas Maureta- 
nije partes maxime a reiiquo terrarum orbe natura cseio 
solo diversas peragrare institni , vestigia antiquitatis 
indagans, ultra quam cuiquam creditum fuerat et magna 
et frequentia. Nec satis ; vicinas Gsetulorum solitudines 
et eorum extremas sedes, vix regibus vix ducibns roma- 
norum exercituum, idque raro, exploratas, videreet volui, 
nonnullaque etiam illic memoratu digna reperii. Quae 
omnia me reduce satis plene enuntiata f aerunt, tabulis xii 
adjectiSj in biblioliieca cai litulus est Archives des mis- 
sions scientifiques, ser. lll, t. X (i). Porro in tot ruinis 
memoriis vestigiis, perpauca invenire est quae certam 
setatis suse notam aliquo modo prsebeant, et arguit 
maxima pars tempora Jubano multo recentiora : ita ul 
si quse ad setatem liberi Mauretaniarum regni referri de- 
beant perspicere omnino non possis. Sed parum ex avito 
more, parum ex antiquis vivendi condicionibus Romanis 
dominantibus mutatum et scriptorum testimonia et vele- 
nim vestigia in ipso solo adhuc exstantia docent, et ip- 
sius regionis incolarumque adspectus asserit. Me igitur, 
dum quaero qualis sub regibus suis prisca Mauretania 
fuerit, iis uti quse vidi perluslrando litlus eins ar, nartes 
ad meridiem sltas el licebit et e; 

Multa tamen in hoc libro et 
Qnorum qnaedam forsitan non, al 
vel cui copiam omnium rerum ad 
sariarum alia civilas suppeditass 
penuriam veterum memoriarum 

dilucidari non possunt. Veliem sane sperare liceret mi- 
serandam hanc inopiam aliquando imminutum iri. Cae- 
saream urbem , quae per forlunatos casus quantum jam 
dederit iector benignus videbit, nunquam certa methodo 
exploratam , nunquam efifossionibus accurate inlerroga- 
tam fateri pudet. Pudori vero indignalio subit quum 
pretiosaet mirabilia ejus antiquitatis monumenta, longe 
quondam prsBcelientia quidquid in Mauretaniis fuit , et 
memoria nostra fere intacta, omnia consulto eruta, etiam 
impensis operibus demolita , interdum sine causa , sae- 
pius ad sordidum et quod leges ipsae prohibebant lu- 
crum exquirendum, conspicias. Inde flt ut in civitate 
gallica satis florente, ingenlia et pulcherrima melioris 
aevi monumenta, postquam ab eis abstinuit tamdiu ipsa 
barbaries , nostrorum manibus perierint aut etiamnunc 
destruantur. Quod si, Jubae regis gloriam et antiquum 
loci splendorem memorans, eos commovere possem 
quos fmem devastationi fomenta studiis afiferre penes 
est, tenuem multo labore libellum peperisse me ala- 
criter ferrem. 

Scnbebam apud Icosium, ann. O. 1883. 



DE REGE JUBA 



REGIS JUBiE FILIO 



I 



REX JUBA QUIS FUERIT , QUO PATRE QUA GENTE CREA- 

TUS, UBI QUOMODO EDUCATUS. 

Fuisse Jubam, Mauretanise regem, filium Jubse Nu- 
midiae regis, et constat et prseler ceteros notus hic 
titulus docet (1) : 

REGI • IVBAE • R E g i s 
IVBAE-FILIO-REGIs 
lEMPSALIS • N • REGIS • GkWdae 
PRONEPOTI • REGIS • MASINISSae 

PRONEPOTIS • NEPOTI 
ITVIR- QVINQ • PATRONO 

CO LO N I 

Quo quidem genus regium quasi in stemmate com- 
positum habes. Juba igitur illius Jubae filius qui, 

(l) C. I. L., II, 3417. 

Pompeii partes dum sequilur, a Csesare apud Thap- 
sum victus ipse sibi mortem dedit ann. a. C. 46, ne- 
pos autem lempsalis et Gaudae pronepos manifesta- 
tur. Fuit Gauda Masinissae nepos, et corpore et ingenio 
debilis, quem patruus Micipsa nuilam quidem in par- 
tem regni se mortuo venturum destinaverat, heredem 
vero totius vocaverat, si flliorum lempsalis atque 
Aderbalis et fratris fllii Jugurthae soboles unquam 
defectura foret. Quod quidem tunc insperatum, tamen, 
post fraudes Jugurthae , Romanorum victoria evenit. 
Jugurtha enim sublato , nihil aliud populus romanus 
quam testamentum Micipsse exsequitur, Gaudaeque 
regnum Numidiae quodammodo sub lutela sua per- 
mittit. Cur aulem in praesente titulo inter Gaudam 
et Masinissam, scilicet nepotem et avum, gradus 
unus manifeste desit, explicare mihi posse haud im- 
probabiliter videor. 

Multos habuerat, tres post se reliquit legitimos 
Masinissa fliios, Micipsam, Gulussam, Mastanabalem 
qui Gaudam genuit. Scipionem ejus regnum inter il- 
los divisisse saepius dictum invenies (1). Cui senten- 
tiae haudquaquam accedo. Credo enim de bonis et 
rebus ad hominem ut privatum pertinentibus intelli- 
gendum, principatum autem et regium nomen penes 
nalu majorem fuisse. Neque inutile erit, unius ex 
illis regibus populi romani sociis et amicis historiam 
dum incipimus , quid illis valuerit regium ipsum hoc 
nomen summatim repetiisse. Optime vir doctus Bohn 

(l) App., Pun., 185; Zonar., IX, 27; Oros., IV, 22; Ball., Jug., 5. 

nomen regis demonstravit (1) jure omnino ab auclo- 
ritate regia divisum. Multi enim quum reipsa regnent, 
eo nomine a Romanis nunquam, ssBpe ne a suis qui- 
dem appellantur, quamvis potentia excedant aliquos 
ex his qui reges dicuntur, et ipsi quoque aut plus 
aut minus in kmicitia populi romani esse videaiitur. 
Rursus regno omnino carentes nonnulli reges vocan- 
tur, sive olim regnaverint aut contra sint regnaturi, 
sive regio genere orti potentia amissa nomen reti- 
neant. Ssepe filius regnantis natu maximus una cum 
patre eo fruitur, ut ipsius Jubae nostri Ptolemaeus , 
haud potestatis particeps. Verbum Rex nomini prae- 
missum nihil aliud nisi quoddam honoris gratia con- 
cessum praenomen, ut Imperator Ccesar populi ro- 
mani principibus , dynastis peregrinorum fuisse 
crederem. Quod quidem, a senatu datum una cum aliis 
et variis honoribus insignibus privilegiis , ii demum 
accipiunt quos inter peregrinos aut suprema auctori- 
tate armari , aut supremo titulo decorari, aut in jam 
adepto et antiquo regno confirmari vult populus ro- 
manus. His positis^ Mastanabalem in titulo supra 
scripto deesse quia rex non appellatus a populo ro- 
mano fuerit conjicerem. Neve obstet quod Mommse- 
nus ait scriptorem hujus tituii < pronepotis filium » 
vitare voluisse , quum jam « pronepotis nepotem » 
non fastidierit , et hoc uno adjecto integer numerus 
esset. Nempe si fuisset Juba e Masinissae sanguine 
post multas hominum aetates natus , facile crederem 

(I) Oscar Bohn, Qua condicione juris reges socii populi romani fuerint. 

ultimas quidem diserte retulisse tituli conditorem, 
aliis autem omissis subito ad stirpis auctorem 
transiisse, ut flt in graeca lapide qua filius ipsius 
Jub» celebratur et e stirpe Ptolemaei ^Egyptii ortus 
esse memoratur (1) : 

O AHMOZ 
BAZIAEA HTOAEMAION BAZIAEnZ lOTBA 
TION BAZIAEnZ nTOAEMAIOT EKfONON 
APETHZ ENEKEN KAI ETNOIAZ THZ EAT 

TOT 

Sed a Juba ad Masinissam non plus quam quatuor 
gradus per scalam genealogicam intersunt, nec causa 
cur tribus allegatis unum reiinqueretur pateret. Ob- 
vium autem cuique est , in titulo honorario et ab ho- 
minibus publici Romanorum juris gnaris (quippe ci- 
vibus romanis clarissimae coioniae) posito , neminem 
nisi regem a senatu populoque romano appellatum 
collocari. Quod cum statu alioquin noto Numidiae ul 
potentis sic quietissimae regnante Micipsa convenit. 
Illara autem quse fertur divisionem qua, regno in tres 
partes constituto, regia tamen auctoritas communis 
mansisset, ita ut unus rem pecuniariam , alius exer- 
citus, tertius justiliam administraret, quis non intel- 
ligit fabulam esse, nec res ita componi aut compo- 
sitas durare potuisse, praesertim apud eas gentes? 
Non negarem forsan reges saepius appellatos Gulussam 
Mastanabalemque a suis, etiam a peregrinis, a populo 
romano nunquam. Neque obstant nummi quos Muel- 

(1) C. /. G., I, 360. 

lerus ad hoc regum coUegium retulil, nempe plus 
quam dubii sunt (1). Nihilo tamen minus Mastanabal 
nobis, licet rex non fuerit, in Jubae proavorum or- 
dinem, Sallustio Dione auctoribus, suo loco reponen- 
dus ; nec Jubam a Masinissae pronepotis fllio genitum 
quisquam erit qui dubitet (2) ; et eum Masinissae ad- 
nepotem tituli conditor scripsisset, sed nondum tem- 
poribus illis verbo adnepotis utebantur (3). 

Nemo nescit Masinissam e genere regio Massylo- 
rum , id est Numidarum Orientalium , ortum esse , 
eorumque diu obscurum et intra modicos fines con- 
clusum regnum in immensum et praepoUens impe- 
rium dilatasse. Genti regiae longa nobilitas et ut fertur 
divina origo ; neque postquam excultiorum populorum 
artes iinguae religiones apud eam in gratiam vene- 
runt, defuit qui dicta veterum fabulis Graecis accom- 
modaret. Herculis igitur fllium parentem fuisse gentis 
inter omnes convenit. Aderat lolaiis heros, Tyrii Mel- 
karthis sive fllius sive comes, qui pater Numidarum, 
nescio qua punicarum cum vetustis vulgi memoriis 
fabularum conjunctione, antiquitus ferebatur (4), co- 

(1) P. 16-31. Exempli gratia, minime liquet nura. 19, ^O, 23, divcr- 
soriim hominum ferre effigiem; mihi potius eadem esse videtur, eadem- 
que, sed pejore manu repelita, ia aeneis nummis ad pag. 19. Tota autem 
Numidici regni per hoc tempus numismatica incerta est , forsan inex- 
tricabilis. 

(2) Sall., Jug,, 65; Dio Cass., ed. Bekker, fragm. 9, 4. Vid. etiam De- 
frdmery, Journ. asiat., 18 i2, ser. iv, II, p. 359, ubi, etsi male titulus 
referatur, recte tamen Jubse statuitur genealogia. 

(3) Vid. Wilmanns, Exemplat ad. n. 2310. 

(4) Pol., VII, 9 ; Diod., IV, 22, 29; Mail., Num., t. III, p. 25 ; J. Ua- 
Idvy, Et. berh., Journ. asiat.f 1874, ser. vii, t. IV, p. 395. 

lentibus Carthagine, Tyro, et pluribus in Sardinia et 
in Sicilia populis (1). Melkarthe ut notum est cum 
Hercuie confuso , regum Massylorum origo inter Grae- 
corum fabulas , jamdiu a Romanis notas et suas quo- 
dammodo factas, locum facile obtinuit, ut quse a fllio 
ab Hercule ex Antaei interfecti uxore genito trahere- 
tur. Consensus de nominibus nuUus : nam matrem 
Tingin fliium Sophacem Juba auctore Plutarchus, 
matrem Iphinoen fllium Palaemonem Pherecydes vo- 
cant (2) , alii autem lolaiim Melkarthi ex Cirtha na- 
tum(3) dixerunt. Verum, Pherecyde omisso, qui nii 
nisi conjungere arctius hanc nostrara Grsecorum fa- 
bulis nobiliora adscribendo nomina voluit, duae res- 
tant sententiae. Quarum facile discrepantiam nuUam 
esse existimabis , caveris modo ne duse inter se di- 
versae res confundantur. Fuit enim procul dubio tra- 
ditum idem de variorum Libyae populorum regibus , 
id est ab Hercule genitos ; matris autem apparet no- 
men ad locorum convenienliam et priscam gentis cu- 
jusque historiam formatum : ut Cirtham fabula fa- 
ceret orta apud Massylos, Cirtham urbem praecipuam 
habentes, Tingin vero apud Massaesylos, immo etiam 
apud Mauros, quibus tractus ad Occiduum vergens 
Tingi tenus tenebatur. Ad Mauros omnino videtur 
referendus locus Jubae regis a Plutarcho repetitus , 
qui non eum seipsum dixisse a Sophace ortum , sed 
ita creditum fuisse, ait, forsan cum veteribus Mau- 

(1) Pol., ibid. ; Movers, Phoenizier, II, p. 505-506, n. 155; Diod., ibid. 

(2) Plut., Sertor., 9; Pherecyd. , ap. Lycophr. schol. 

(3) Apollod., II, 7, 8. 

rorum regibus facta aliquomodo confusione (1). 

Has fabulas, ut vanas, inter nugas reiinquerem; 
sed eas cordi habuisse Numidiae reges videmus , et 
seipsos ubique semper Heraclidas vindicasse. Nummis 
enim quos Muellerus ad regnum Micipsae refert tum 
barbatus tum imberbis incusus claviger (2), aut Her- 
cules aut lolaiis aut deus adjectis lolal Herculisve 
insignibus factus Masinissa doctissimo auctori visus 
est. Nisi forsan conjiciat aliquis ipsum cum proprio 
divini genitoris ornamento effictum esse Micipsam. 
Herculis certe religio semper in domo regia perman- 
sit, nullo autem magis colente quam Juba Jubse filio. 
Quo fervore antiqua dicta de origine divina amplexus 
sit, ipse prope ad ridiculum, raonumentis ul alter 
Hercules apparens, nummis praesertim, testatur. 

Juba, quum pater ejus mortem sibi victus intulit, 
quartum vel quintum annum agebal. Nalales ejus 
Sevinus ann. fere a. C. 51 adscribit : satis recte ut 
videtur, nam scimus eum et cum Caesare D. fllio edu- 
catum et cum eo bello Actiaco primum sub signis 
fuisse, unde eum credere est xx tunc annos natum. 

Caesar, mortuo rege, inter prsedam puerum nactus, 
Romam advectum in pompa triumphi (3) duci voluit, 
nec ullus erit qui credat, Suida solo auctore, atrocius 
in parvulum ita ut flagris caederetur saevitum (4). 



(1) C. MuUer, fragm. h. gr,, Juh. fragrn. 19. Cf. Pline, fl. iV., V, l , 

81. 

(2) Mull.. num. 16. 17. 18. 

(3) App., B. C, II, 100; Plut., Cst., 55. 

(4) Suid. , s. V. 166ac. Alias etiam nugas de Juba scripsisse Suidam 

2 

Contra consentiunt omnes Jubam in domo Gsesaris 
eiceptum et educatum perinde ac si ejusdem gentis 
et sanguinis fuisset. Quse quidem dictatoris domus 
tunc optimis magistris scatebat : causa CdBsar Octa- 
vianus, Juba xii annis major, modo e disciplinis 
exiens. Hic regium adolescere puerum fatum belli 
usque coegit , fortunata , dixit Piutarchus , et fausta 
captivitate , cujus gratia e barbaro Graecorum doctis- 
simus evasit. Ibi enim, ut domesticorum litteratorum 
cura educatur, sic in concursu et conversatione ho- 
minum ingenio, elegantia, doctrina, humanissimis 
moribus et urbaiiitate prdBstantium, mentem jam per 
se egregiam et informat et locupletat. Nihil autem 
apud eum gratum magis et acceptum fuisse quam 
hisloriam , grammaticam , et rerum naturae scientiam 
opera ejus demonstrant : quippe qui vir factus elo- 
quentiam nunquam, poesim minus egregie, alia fere 
omnia feliciter tractavit. 

Plus autem in praesens profuit amicitiam sibi con- 
ciliasse Octaviani condiscipuli , summum rerum ar- 
bitrium haud multo post habituri. Quam sane ei 
nunquam defuisse apparebit. Interea Romae degens , 
Caesaris quasi sub umbra , vitam eamdem habuisse 
videtur quam juvenes principalium in re publica do- 
muum : ita ut eadem aetate qua illos stipendia me- 
reri usus et leges jubebant, et ipse sub signis fuerit. 
Quo officio quo nomine in Actiaco bello meruerit, 



adnotat Sevinus, quanquam et utilissima tradidit. Cf. Muell., Fragm. 
h. gr., 111, p. 462, n. 2. 

ignotum. Auxiliarium numerum duxisse, vel po- 
tius inter comites, forsan in contubernio, Csesaris 
mansisse credibile est (1). 

Utut est, beiio exacto , crevit apud victorem juve- 
nis gratia et favor , nec multo post ab Augusto ha- 
buit et uxorem et regnum. Uxor Selene Antonii et 
Cleopatrae filia, regnum Numidia fuit (2). 

(t) Dio Cass., LI, 15. 

(2) Dio Ca88., I. c; 8uet., CaHg., 26; Plut., Ant,, 87. 



B. 



II 



.lUBA NUMIDIiE REX GONSTITUITUR ; NUMIDIiE STATUS FINES 
POPULI URBES QUI FUERfNT ILLO TEMPORE. 

Avitum NumididB regnum Jubse redditum fuisse 
Glessio Marco Berbruggero, ipsi quoque Mueliero, ab 
auctoribus perperam dictum videtur, quia nulli inve- 
niuntur Jubam ibi regnavisse asserentes nummi (i). 
Sunt autem nummi aliquot qui, Jubse effigie insignes 
anni autem nota carentes, ad quod tempus reg- 
nantis ejus pertineant minime affirmare possis, ad- 
notat tamen Muellerus omnes juvenis effigiem prse- 
bere (2). Nulla mibi igitur causa prdepotens obstare 
videtur quin aliqui eorum ad eos utique annos refe- 
rendi sint quibus Juba in Numidia regnaverit ; et fa- 
teor me baud libenter contra omnia scriptorum vete- 
rum testimonia mirum in modum concordantia 
iturum. Dio enim, assentientibus Strabone Plutarcbo 
aliisque cunctis (3) , diserte ait Augustum Jubae , 
Jubae iilius filio qui contra Ga&sarem pugnavit, Gleo- 

(1) Mull., t. II, p. lll, n, 5. 

(2) P. 115. 

(3) Dio Cags., LI, 45; LIII, 26; Strab., XVlIl, p. 828 ; Plut., Ant, 87. 

patram cognomento Selenen , Antonii filiam , uxo- 
rem, et regnum paternum dedisse, atque iis amicum 
semper se praestitisse. Numidiam autem Jubam pau- 
cis annis tenuisse , Mauretania in ejus locum ac- 
cepta (1) , identidem ostendit Tacitus. Scriptoribus 
ergo ita consonantibus, nihil, chronographia excepta, 
in dubio esse videtur : ea autem obscura est. 

Quo anno Numidiae regnum, quo Mauretaniae Juba 
acceperit , a nemine traditum habemus , idemque et 
de ceteris ejus rebus gestis fatendum. Muellerus au- 
tem (2), adhibitis nummis, eum Mauretaniam ann. a. 
C. 25adeptum reperire sibi visus est, quum, exmul- 
tis quis certam anni notam ferunt , nullus xxxxvui 
excedat..In eis a PtolemdBO JubdB fllio et successore 
cusis numerus xvni major nondum occurrit. Ex 
quo , quum scimus eum ann. D. 40 interfectum , pa- 
tet eum ann. 23 solium conscendisse , qui annus 
quum xxxxviii regnantis Jubae esse debet, nume- 
randi principium ad ann. a. C. 25 referendum videbi- 
tur. Sed, quanquam vero similis, non certa plane et 
nobis satisfactura conjectura Muelleri appareret , nisi 
aliae , quas post referemus , subsidio essent rationes. 
Neque enim omnibus viris doctis accepta est (3) ; 
neque afflrmaremus nullum fuisse nummum qui 
nobis insciis aut Jubae xxxxviiii aut Ptolemaei xvnii 
annum haberet ; et Dio Cassius , etsi Maureta- 

niam pro Numidia acceptam post flnem belli Canta- 

• « 

(1) Tac., Ann„ lY, 5. 

(2) P. 114-115. 

(3) Yid. ipsum Maellerum, p. 132-133.. 

brici collocet (qui finis ann. utique a. C. 25 fuit) , 
idem , ann. a. C. 27 , dum de S. C. quo provinciae 
inter principem et senatum dividuntur loquitur (1) , 
Africam Numidiamque una nominat. Notum autem 
cuique est Numidiam in potestatem populi romani a 
D. Csesare redactam provinciam per se eflfecisse, cui 
nomen Africa Nova fuit , postea autem, iterum a Cae- 
sare Augusto romanae ditionis factam , Africse veteri 
adjectam unius Africae vocabulo (2) ; juvaretque de- 
monstrari posse regnorum mutationem eo potissimum 
ann. 27 factam esse , dum numerus flnes ordo mo- 
dusque administrandi omnibus provinciis imperii in 
perpetuum constituuntur. Sed peccavisse Dionem 
aliqua obscuritate constabit, et a Muellero datam 
Jubae filioque chronologiam veram ostendent alia ex 
quibus manifesta defluit (2). Ceterum quo anno re- 
gnare inceperit non magis diserte refertur, quum 
auctores post bellum Actiacum dicant, quanto post 
taceant. Mihi autem probabilissimus videtur ann. a. 
C. 29 a C. Muellero datus (3) , quum credo nihil 
aliud interpositum fuisse temporis quam quod Cae- 
sari Augusto ad opprimendos una Antonium et Cleo- 
patram , jEgyptum ditioni suae addicendam , Romam 
redeundum et pacem orbi terrarum reddendam, opus 
fuit : Juba uxore donatus et in patrium remandatus 
regnum pars quoque hujus operis erat. 

(1) Dio Oass., LI, 45 j LII, 42. 

(2) B. afr„ 9 ; App., B. C, IV, 53; Mel., I, 7, cf. 6 ; Plin., H. iV., V, 
4 8. 3 ; C. i. I., VIII, p. XV. 

(3) Fragm. h. gr., III, p. 462. 

Geterum Juba quod regni accepit haudquaquam 
idem quod Masinissaefueratcredendumest. Ejusflnes, 
quos tabula exprimere minime difQcile foret , et sta- 
tum quatenus sinet memoriarum paucitas, exponam. 

Ac primum de finibus , quos satis bene cognosci 
posse judico , modo varios Numidici imperii casus et 
terras quando occupatas quando rursus amissas rap- 
tim memorare liceat. 

Ann. a. C. 146 Carthagine deleta, Scipio in formam 
provinciae redegit quidquid terrarum patebat intra 
finesCarthaginiensium quos novissime habuerant (1). 
Reliqua omnia, a Mulucha flumine inter Mauros Nu- 
midasque fluente ad Philaenon aras ultra quas Cyre- 
naica , Masinissae fuere , romana provincia haud ita 
magnum spatium obtinente, sed intra Zeugitanam et 
tractum quem posthac Byzacium vocitaverunt consti- 
tuta ; et earum quidem regionum multa loca rex ar- 
ripuerat. Littus a Thabraca insula et Tusca amne ad 
insulam Cercinam oppidumque Thenas , quo in loco 
a Carlhagine m. p. ccxvi distante flnem habuit fossa 
ducta inter provinciam et reges, Romanorum erat (2). 
Intus autem Masinissa multo Carthaginem versus 
flnes suos dilataverat, quum Bagradae amnis majorem 
partem et to [/.axpov Tre^iov occuparet, ita ut Thimida 
Regia (3), quam cognomentumarguit regum aliquando 



(1) Sall., Jug., 19. 

(2) Plin., H. iV., l. c. ; Ptol., IV, 3. 21, c. 28. 

(3) C. /. L., VIII, 883. 

Recentiora nomina : Oued Mlouia , Tabarka , Oued Rerber, Kerkenah, 
Henchir-Tineb, Oued Medjerda, Sidi-Ali-es-Sedfini. 
B. 

fuisse, non plus quam m. p. xx a Carthagine, xii a 
mari, absit. Unde vix credibile videtur ei concessurh 
fuisse ut tanti momenti possessiones in intima pro- 
vincicB parte retineret. Utut est, Numidici regni flnes 
romanam ditionem versus prodit series quasi conti- 
nua urbium quae regiarum nomen etiam sub Roma- 
nis retinuerunt. Sunl autem Vaga Regia (Sall., Jug., 
56, 66; B. Afr. , 91), Bulla Regia (Ptol., VIII, 14, 
iO; It. Ant.j p. 44, etc... Tissot, Rev. crit., 1*' mars 
1880), Zama Regia (/. R. iV., 6793; C. I. L., VIII, 
p. 310) et Aquae Regiae ab Itinerariis non semel no- 
minatae [C. L L. , VIII, p. 20) : unde limitem dis- 
cimus a Thabraca incipientem Thenas per Usaletum 
montem petiisse. Quod quidem Masinissae regnum , 
teste Sallustio et Jugurthae fuisse finibus haud com- 
mutatis notum est. 

Oppresso Jugurtha, regnum imminuitur. Constabat 
enim ex terris MaSsylorum , Masinissae a patre Gaia 
traditis, Massaesylorum, quos tenuerat Syphax, et re- 
gionibus Carthagini abreplis, id est Syrtibus cum Em- 
poriis , T(o (i.a>cpw r.i^ii^ , et Bagradae tractu ; sed jam , 
bello fervente, Leptis Magna ad Romanos a rege des- 
civerat (1), nec reddila fuisse apparet. Bocchus au- 
tem , Maurorum rex , Massaesylorum regionem diu 
auxilii sui pretium modo a Romanis modo a Jugurlha 
petitam , Jugurtha tradito habuit : demonstravitque 
Mommsenus , ita ut parum dubitandum videatur , ei 

(1) Sall., Jug., 77-79. 

Btcentiora nomina : BAdja, Chcchia-Beni , Lehs, Henchir-BabOMcha , 
Djebel-Ousselet. 

tractum omnem Saldas tenus datum fuisse , quae est 
regio Massaesylorum, cum urbe lole cui postea Caesa- 
rea nomen (1). Atque ita, retro ab amne Mulucha ad 
amnem Nasavath Numidiae limite occidentali posito , 
valde imminuta terra regi Gaudae tradita est. 

Gauda, cujus nummi certae originis non exstant, et 
quem regnasse negat Muellerus (2) , certe brevi tem- 
pore regnum tenuit. lempsale post eum regnante, 
Hiarbam quemdam invenimus Numidiae.partes sep- 
tentrionales habentem, Bullamque civitatem in hujus 
dominatione faisse comperit (3). Postea , regnante 
Juba lempsalis fllio, quemdam nomine Masinissam 
in iisdem partibus dominasse constat , Cirthamque 
obtinuisse creditur , forsan perperam (4) . Valde au- 
tem difflcile est quum regni tum juris eorum flnes 
ac modum discernere. Hiarbas lempsali hostis est , 
eumque per aliquod tempus etiam regno exuit. MaSi- 
nissa vero, Jubse amicus, cum eo Pompeii secutus 
.partes, una cum eo dpprimitur. Celerum nummos 
eorum Muellerus exstare credidit, nec nimis impro- 
babiles ii quos Masinissae attribuit videntur (3). Sed 
revera dominatione eorum quidquam Numidiae de- 
tractum fuisse , quum eos sabjectos Heraclidis non 
fuisse minime constet, non omnino crediderim. Jubae 

(1) Vid. Mommseni sententiam ap. Boissiere, Esqnisse de la domina- 
iion romaine dans le nord de VAfriqur, p. 185, n. 2 ; Ca^s., 0. C., II, 28; 
U. afr,, XLIII, 77; Sall.. Jug.^ 97, 102, lil. 

(2) Miill., Ilf. p. 38, n. 8. 

(3) Plut., Pomp., 12; Oros., V, 21. 

(4) Mull.. III, p. 49; App., B. C, IV, 54^ 

(5) P. 41 et 48-51. 

sedes Zama fuit , ubi splendidissimam regiam sibi 
dediflcaveral qudB in nummis effingitur , et probabili- 
ter quoque Cirtha , quam Appianus dicit paatXetov 

'lo6a (I). 

Caesar Numidiae devictse , quum ibi commorari non 
posset, condicionem statum fmes festinatim consti- 
tuens, unicuique suum, aut potius quidquid occupa- 
verat, relinquit, Numidiaque, nunc provincia Africae 
Novae nomine, iterum plura amittit. Nucerinus homo 
P. Sittius , cujus vitam et gesta repetere non est hic 
locus , Cirtham occupat et Chullum et Milevum el 
Rusicadem vicosque pagosque omnes sub eis. Quae 
quum coloniae essent, Sittium eorum praefectum sub 
auctoritate Bocchi regis amici populi romani fuisse, 
reipsa vero suis opibus et virium suorum jure reti- 
nuisse omnia, quantum conjicere licet, apparet (2). 
Rex autem Bocchus fines suos ab amne Nasavath ad 
amnem Ampsagam Orientem versus prolatat, et Numi- 
dia deinceps Mauretaniaque hoc fluvio separantur (3). 
Mortuo Caesare , Sittius occidilur ab Arabione (4) , 
Masinissae filio , et coloniae Cirthenses , jure quidem 
nescio quid, re autem aut liberae civitates aut potius 
pars provinciae efficiuntur. Nihil autem ex finibus 
jam constitutis mulatum, nec dubium quin in Africa 



(l) Miill., III, num. 50 et 57 ; App., B. C, 11, 96 ; cf. B. afr., 25. 
P) App., B. C, IV, 54 ; Mel.. I. 7 ; Plin., H. iV., V. 3, 22. 

(3) Plin., H.N., IV, 40, 3; V, l. c. 

(4) App., B. C, IV, 54, etc. 

Recentiora nomina : Constanline , Collo , Miia , Ptiilippevilie , Oued- 
Sahel, Oued-el-Kebir. 

Nova provincia a Csesare constituta Numidia ab Au- 
gusto JubdB reddita quaerenda sit. 

In illo tempore Mauretania in Romanorum mani- 
bus versabatur. Mortuo Boccbo aut sine prole aut per 
testamentum populo romano in hereditatem vo- 
cato, Romani Mauretaniam in formulam provincisB 
non redegerant, sed per praefectos ut videtur admi- 
nistrabant, et Augustus post bellum Actiacum colo- 
nias non minus undecim his partibus destinavit (1). 
Reddita Jubdd Numidia, quid de Girthensibus coloniis 
statutum, fuerintne sub prsBfectis MauretanidB aut 
Africse proconsulibus , an ipse rex civis romanus iis 
praefecti loco fuerit, ignoratur. Nisi aliquid ejusmodi 
fuerit, vix eum Girthse, aviti regni quae caput fuerat, 
habitasse crederem , quum alioqui ne Zamam quidem 
paternam sedem haberet, mutatis ab ea parte finibus. 
Qua de mutatione dicendum. 

Ann. a. G. 25, Numidia Africae provinciae pro- 
consulari adjecta unicae in orbe romano nec alterius 
unquam exempli conditionis causa fuit. Africa enim, 
sola ex tot provinciis quae senatui et populo ro- 
mano administrandae permissae erant, exercitum, 
jam antea in Numidia consistetitem , habuit ; quum- 
que plures dioeceses essent , et aliquatenus dioecesis 
Numidia per se fuit, quum legatus legioni et auxiliis 
prsepositus omnibus locis in quibus considebant 
milites secundum morem praeesset. Voluit autem 
Gaius Imperator legatum non jam proconsulis sed 

{V) Plin., H. N,, V, 1 ; Vid. cap. Ul. 

ipsius principis esse (1) ; posteaque, imperante Se- 
vero, Numidia provincia appellata est qu^B reipsa jam- 
diu erat. Quse provincia paucissimis mutatis nihil 
aliud ac eadem quondam militaris dicecesis fuit : diod- 
cesis autem quid erat nisi ipsius Jubse regnum? Fines 
vero ejus inveniri posse existimo. Namque, ea excepta, 
tres in Africa fuisse diceceses satis constat, Garthagi- 
niensem scilicet et Hipponensem tertiamque ut vide- 
tur (Eensem (2). Undesubito cernitur Syrtas et partem 
ipsius Numidiae septentrionalem extra Jubae domina- 
tionem fuisse : qui igitur pauca aut nihil ultra Mas- 
sylorum patriam occupavit. Limitem ipsum quaerere 
si placet, subministrat ea divisio prpvinciarum quae 
post Diocletiani tempora usque ad flnem imperii ro- 
mani permansit. Qua quum ex Africse dioecesibus 
singulae provinciaB efficerentur, Hipponensis nomen 
habuit NumididB proconsularis, hoc ipso arguens se 
quondam Numidiae, ut proconsuli traderetur, abla- 
tam. Fines vero ejus sunt noti : quippe qui, cum Hip- 
pone et omnibus a Thabraca usque ad Rusicadis vi- 
cinia littoribus, civitates in interioribus regionis 
partibus sitas continent Calamam, Thubursicum Nu- 
midarum, Tipasam, Thagastem et Thagoram, Narag- 
garam, Siccara Veneriam, Althiburum ipsamque 
Zamam, neque minus totam Bagradae amnis superio- 



(1) Dio Cass., LIX, 20; Tac, Hist., IV, 48. 

(2) Vid. C. /. L. , VIII , p. XVI. 

Reeemiora nomina : Gaelma, Khamissa, Tifdch, Sook-Arhas, Taora, 
Sidi-Yousef, £1-Eef , Henchir-Medina. ^ } 

rem vallem, cam Smittu et BuUa Regia (1). Entra 
quas qui lineam in mappa posuerit , limitem Jubani 
regni procul dubio habebit , quum omnia intra eam 
ad Septentrionem aut Orientem sita, seu prius Numi- 
darum seu Carthaginiensium fuerint, nunc provinci» 
romanaepartes remaneant. Finis vero Jubanae Numidi^B 
ubi Orientem versus ' fuerit , produnt loca ubi primis 
Imperii temporibus considunt milites, et a Diocletiano 
limes inter provincias Numidiam et Africam proconsu- 
larem positus. Quse quoniam optime a Mommseno et 
Wilmannsio in (7. /. L. , VIII, p. xv, per stationum voca- 
bula et testimonia veterum dilucidata sunt, non repe- 
tam , pr^sertim qiUium hodierni flnes inter Algeriam 
et Tuinisiam omnino iidem exstent et a nullo igno- 
rentur. 

Regum igitur Heraclidarum soboles in sedem origi- 
m& susB, Massylorum scili<>et regnui»i,<redibat, ejus vero 
coarctalos &ms iter<ufn non< tiransgressura. Quae ver- 
stts Oocidentem omnes Mass^sylos Mulucham tenus 
suos fecerat, primum usque ad Nasavath dein usque 
adAmpsagamamnesse recipere debuerat. Qusb versus 
Opientem usque prope ad ipsum Cartbaginis su- 
hurbium regnaverat , adjectis insuper imperio Syrti- 
bus et Libyae maxima parte, nunc, gliscente provin- 
cia a Tusca usque ad Ubum, Bagradse valle, 
Emporiis, et fertili^sima LibysB planitie amissis, hinc 
c illinc paulo minus m. p. retcocedere cogebatur, et 



(l) C. t. L, Vlll, tab. II* 
Hecentiora nomina : La Seybouse. 

Syrtes in provincia erant. Ita ut reddita JubsB Numi- 
dia undique validissimo romani territorii obstaculo a 
mari prohiberetur. 

Non adeo tamen spernenda erat ut juveni Romse edur 
cato fastidium movere posset. Status enim is fere fuit. 

Ex quo cum Roma Italiaque Numidia frequen- 
tius conversabatur , quod jam sseculo plus fuit^ 
multa ab eis, ut a PcBnis antea accepta taceam, 
sumpserat ad excolendam priscam feritatem idonea. 
Primus Masinissa, ut erat providus ac solers, Roma- 
num cum Romanis, barbarum cum suis, ostendere se 
consueverat , et fines suos ultro linguse artibus com- 
mercio peregrinorum aperuit ; jamque eo regnante 
multi ex Italia GrsBciaqae homines negotiatores 
arliflces litterati, genus omne solers et quod facile 
ubique penetret, in maritimis, etiam in mediterra- 
neis , urbibus commorari instituerant. Post hunc Mi- 
cipsa, quem a Grgecis praeceptoribus educari voluerat, 
quo doctior sane nuUus prseterea barbarus, fratre Mas- 
tanabale excepto , tunc fuit , et philosophiae deditus , 
multum ad humaniorem vitam contulit : quo reg- 
nante artes aut natae sunt aut floruerunt , ut testatur 
ingens pulcherrimum regise gentis monumentum, 
quod ab eo aediflcatum creditur, cuique nomen El 
Madrasen. Cirthae Graecorum colonia rege auctore 
constituta est, atque Italici homines tantum in nume- 
, rum creverunt ut paulo post contra Jugurtham urbem 
ipsam defenderent (1). Vagam quoque, forum rerum 

(1) Sall., Jug., 21, 26. De hac defensione, vid. Lallier, in Annaltt de 
la FaeulU de BordeauiCf 1882. 

venalium totius regni maxime celebratum, ubi et in- 
colere, teste Sallustio, et mercari consueverant Italici 
generis multi mortales (1), et alias omnes fmibus 
regni provinciaeque adsitas urbes floruisse per peregri- 
nos apparet. Post , gliscente quotidie in regno populi 
romani auctoritate, magis ac magis confluere romanos 
bomines, romana negotia, Italidd omnis aurumque et 
industriam in Numidiam visum est. Porro natio ab- 
originum, quos Berberos hodie generico nomine ap- 
pelamus, rusticum et agreste genus est, quod urbium 
negotia et assiduitatem peregrinis libens relinquit : 
testantur Algeriae urbes Jud»is, Turcis, Europaeis, 
paucissimis vero ex antiquis soli cultoribus, frequen- 
tes. Ita res erat in regno Jubae, cujus urbes Graecis, 
Romanis, PoBnis, etiam Syris atque NabathsBis, non 
minus quam Numidis^ forsan magis, incolebantur. 
Inde trium popuiorum artes ac linguae in regionem 
spargebantur. Punicas jamdudum acceptas fulsse re- 
ligiones inter cetera demonstrant ipsorum nomina 
regum ac principum ssepius ad Baalem aut Melkar- 
them referenda, velut Balem, Narbalem, Aderbalem, 
Bodmilcarem, Mastanabalem , ex punico vocabulario 
desumpta. Numidarum sermone , quem nos in pau- 
cis et brevissimis titulis (2) reperimus , nunquam ad 
litteraria studia fuisse qui usus sit comperit, et rara 
artis auToyOovou monumenta, quse rudia altaria aat in 



(1) 8all., 3ug., 47, 29. 

(2) Lege J. Halevy, Etudes Berbires, ubi ccxlviii, qui ante ann. D. 
1874 innotuerant , reperies. 



— 32 — 

sepulcrorum lapidibus informes efflgies sunt (1), bar- 
bariem insanabiiem produnt. Masinissa, qui fuit doc- 
tissimus , Carthagine educatus fuerat et punico ser- 
mone suos titulos scribebat (2) : lempsal, Jubae nostri 
avus, punica quoquelingua Numidiae historiam, Juba, 
lempsalis filius , per Graecos , ut credendum est, ar- 
chitectos regiam suam Zamae et plura splendida sedi- 
ficia ad effigiem romanarum domuum (5) , condunt ; 
Jubam JubdB filium aut latine aut grdece scribentem , 
saepius de romanis rebus, videbimus; et Punica lin- 
gua adhuc v p. C. saeculo ubique, sed praesertim in 
maritimis civitatibus durabat, ut, praeter testimonia 
scriptorum, complures tituli demonstrant, in Corpore 
Inscriptionum Semiticarum aut editi aut edendi. 

Ita romano imperio matura, ut quae jam Romano- 
rum hominum erat, Numidia videbalur , eaque causa 
esse debuit car eam Jubae reddidisse Augustam cito 
pGenituerit. 

Res a Juba gestas per breve illud tempus quo 
Namidiae imperitavit, nescimus, nec quisquam de 
statu regni locutas est. Plura tamen cognoscere licet 
quae quale hoc regnum faerit satis bene denuntiant. 

(1) Vid. Arch. des Mia.^ t. X, ser. iii, tab. vii, fig. 4. Hadjeret-Gaid ; 
sed prodiit etiam sub titulo Voyage d'itude dans une partie de la MaU' 
rdtanie Cisarienne, ubi vide Bu\X. corr. afr„ I, tab. i, St&les de Souama 
et d'Abizar. 

(2) Cic, Verr. , IV, 46. Nisi forte quod ait Valerius Maximus, eos- 
dem utique titulos « gentis suae litteris « conscriptos fuisse, de libycis 
litterid inteliigeadum sit, quas certe sub Masinissae temporibus , forsan 
eo ipso auctore, ez punicis derivatas esse non dubitandum est. Vid, 
BuM,, corr. afr., 1882, fasc. 6. 

(3) Muli., III, p. 45. 

Numidarum gens, ut semper BerbericdB nationes fue- 

runt, in complures populos divisa, unoquoque eorum 

res suas per se agitante, vivebat, ut hodie Kabylorum 

communitates cernimus per djemaas (ita ordinem vo- 

cant) semet ipsas administrantes. Non jam vero ad 

statum, ut hodie, absolute et nimis democraticum 

pervenerant, quo neque genti neque homini cuiquam 

in magnum crescere licet; sed contra principatum 

ubique obtinebant quos Romani regulos , Graeci vero 

^uvadTa^, vocaverunt. Qui, propriis opibus validi , se- 

cum numerum equitum et comitatum magnum tra- 

hentes, et populum sibi subjectum et vicinos in so- 

cietate haud sane SBqua tenebant. Sedes erat aut urbs 

amica, aut oppidum castellumve reponendis thesauris 

aptum. Vivebat autem nobilitas, armentis et pecoribus 

locuples, nomadum more ; plebs contra, agris colendis 

addicta, in tuguriis specubus et miserrimis vicis 

assidua. Quae vita a Sallustii ad Procopii , a Procopii 

ad Arabum , ab Arabum ad nostra tempora fere du- 

ravit. Rex omnibus supra stabat , eo potentior quo 

proprius ei populus major, familia numerosior, the- 

saurus largior vires ad auctoritatem confirmandam 

dabant. Urbium quoque benevolentia potentiam ei 

augebat, et insuper Jubae aderant societas populi 

romani et Augusti amicitia. 

Civitatum regni conditionem dilucidare juvaret, 

quse tantum antea in ejus casibus potuerant. Sed 

qualis Juba regnante fuerit non plane discernimus. 

Primum enim quid habuerit cum Girthensibus colo- 

niis, num prsefectus eis fuerit constitutus^ an, roma- 

3 

nis civibas outovoiaov populum in eis facientibus , ipse 
reliquam gentem sub imperio suo tenuerit, ambiguum. 
Dein ceteras civitates, fere omnes origine punicas, aut 
in dominio habuerit aut liberas pati debuerit, nuilus 
auctor tradidit. Tamen quaedam haud nimis dubia, 
Numididd statum quum antea tum postea inspiciens, 
cernere mihi videor. 

Regias appellatas fuisse quasdam Numidiae urbes 
jam antea memoravi, Cirtham, Hipponem, Vagam,Thar 
lam, Zamam et BuUam, ubi reges interdum commo- 
rari utebantur. Gujus omnium vectigalia pars in re- 
giis opibus erant, et inter xk ^aai^eia ab Appiano (1) 
dicta, cum aliis procul dubio juribus et pertinentiis , 
numerabantur. Alioqui vero liberae degebant, semet 
ipsas administrantes et proprios cudentes , duntaxat 
sereos, nummos. Exstant BuUae et Hipponis (Miill., 
III, p. 57, 53), et Girtha, qudd inde a Micipsa Grae* 
corum, nunc autem Romanorum, antea etiam Poeno- 
rum, communitates habuerat, jamdiu eodem jure 
fruebatur (p. 60-65). Plane autem liberum vivendi 
genus tenuerant semper eae civitates, ita ut etiam re- 
gibus adversaB saepius essent (2) . Juba vero nostro reg- 
nante, Bulla, Hippo, Vaga, et ut videtur Thala quidem 
et Zama regno ablatae fuerant, Girtha Romanorum erat, 
nec scimus quae civitates in eorum loco regiae fuerint. 
Nummos habemus harumce : Thabracad et Tunizae 



(1) Liv. XXXIV, 62; Justin., XIX. 1 ; App., Pun., 106. Cf. B. afr., 97. 

(2) Sall., Jug,, 56» 66, B. afr., 9t; Movers, Plumiz., II, 2, p. 457-461. 
Uecentiora nomina : Bnchir-Thaia, La Calle. 

(p. 52), sed simt antiquiores, neque eae civitates 
in regno Jubse ponuntur ; Tipasae cum Hippone 
p. 54, 55) ; Suthulis (p. 59) , quae eadem atque Ca- 
lama creditur, flnitima , forsan extra , ceterum sunt 
antiquiores ; Gadiauphalae , Macomadum (p. 66) ; 
Tuccae ad Ampsagam (p. 70) , forsan extra regnum : 
et Tagurae (p. 67) , quae foris est : dein Salvianae 
(p. 67) Zaraique (p. 69) , utrarumque antiquiores. 
Vero simillimum videtur eas civitates, quarum plures 
Jubani non jam erant regni , non solas jure cudendi 
nummos libertatem suam asseruisse. Sed rei numis- 
maticdB fldes temere nimia non prsestanda est in his 
temporibus, regionibus, urbibus. NuUam enim nummi 
certam anni notam praebent, el aetas utique eorum 
solum per diversitates leves in forma litterarum pu- 
nicarum eis inscriptarum , raro securius, quaeritur, 
Quantuscumque autem numerus liberarum civitatum 
et inter eas regiarum in regno Numidiae fuit , f uisse 
plures non est dubium , neque earum condicio mul- 
tum ab antiquo more distabat. Tunc demum commu- 
tari coepta est quum, in ditionem romanam receptae, 
jura varia quae usque ad civitatem romanam optimo 
jure gradatim adipiscenda erant unaquaeque obtinuit. 
Quam quidem mutationem tituli, quanquam primo 
imperii saecuio pauci, tamen satis bene indicant, prae- 
sertim in Africa vetere : sed eadem fuerat in regno 
Numidiae, mox provinciae adjecto. 



^eeentiora nomina : Ksar^Sbai , MrAkib-Talba , haud longc a Sidi-An- 
kaut , Belesma, Zraia. 

B. 

Numidise civitates, quibus punica origo et punicus 
sermo erat, Carthaginiensi similem rem publicam 
tenuerant. Senatus earum et principes ejus, grsece 
icpeaguTepoi, nominantur (1). Quomodo inter optimates 
ac populares, quorum contentionibus omnium in orbe 
civitatum per tot ssecula historia constitit, apud eas 
res se habuerit, ignotum^ nec scimus an, quod quasi 
ubique evenit, victrix plebs evaserit. Probabile mihi 
videtur Carthaginem primum, postea multo magis 
Romam , optimatum partibus favisse ; regum autem 
forsan intererat ne nimis nobilitas polleret, quae, 
semper unius dominationi adversa, et sibi et patriae 
libertatem vindicat : utut est , partium ac factionum 
studia cur huc aut illuc varise civitates in bellis e qui- 
bus adhuc recentes erant sese addidissent multum 
potuisse suspicor. Quinam fuerint magistratus quaque 
auctoritate usi, nescimus : forsan non una eadem tot 
civitatibus forma fuit. Tamen, nisi apud omnes sane 
ap^d plerasque, Sufetes primum locum tenebant, 
quos tituli Avittae BibbsB (C. /. L., Vin,'797) nomi- 
nant, et Calamae (5306) et Curubi (10525) et Lepti 
minore et Thibicae (765). Ex his omnibus apparet 
civitates in regno Numidiae, civitatum in Africa similli- 
mas, liberas vixisse, republica in eam ordinata for- 
mam quam Graeci TijxoxpaTtav vocant, praeeunte senatu 
ex nobilium divitumque gentium patribus conscripto. 



(l) Liv» XXX, 12; Diod., XXlV, Ex. de virt., p. 565; Sall.. Jug., 66. 
Becentiora r^omirMk : Henchir-Bou-l^^tis , Kurba, Lebda, Henchir-Bir- 
Magra. 

et sufetibus duobus , qui quidem quomodo et ad 
quantum temporis crearentur nescimus. 

In his urbibus negotia omnia et mercaturae fle- 
bant, peregrini considebant, mores denuo excoleban- 
tur. Jamdiu multa surgebant et pulchra aediflcia, no- 
bis tamen ignorantibus num aliquid in brevissimo 
quo dominatus est teinpore Juba rex adjecerit. Sane, 
quatenus novimus , nihil quod ei plane ac evidenter 
adscribas inventum ; nec mirum , quum quasi omnia 
liberi aevi nionumenta ubique novorum mole oppressa 
non distinguantur , vel, semel aut saepius refecta, 
illam omnino formam perdiderlnt. 

Jubae flnem regnandi fecit adscripta Africae pro- 
vinciae Numidia, regnum vero rursus dedit accepta 
Mauretania. Inde ab eo tempore quaedam de eo lesti- 
monia invenire est, pauca quidem sed aliqua ; exi- 
turque ab illis tenebris quibus obtecta istius historiae 
principia erant , et nummos titulos scriptores ipsas- 
que ruinas ac priscorum hominum solo impressa ves- 
tigia duces fere semper habemus. 



III 



JUBA PRO NUMIDIA ACCIPIT MAURETANIAS ; QUALE RE6NUM 
ID FUERIT ET QUALES IN EO GENTES. 



Juba neque Numidiam neque Mauretaniam qu» 
fuerant obtinuit : nempe MasinisssB regnum tanto de- 
minutum, Syphacis tanto exauctum ut alia omnino 
essent, accepit. Primum enim Mauretania ab Oceano 
ad Mulucham fuit , dein , dum res Numidarum ut 
supra dixi praecipitant , fines ad Nasavath, mox ad 
Ampsagam, protulit. Hancdemum Mauretaniam, bis 
inler fratres divisam ita ut pars Bogudiana altera 
Bocchi diceretur, novissime sub Boccho rege unam 
atque integram et eo mortuo populi romani quodam- 
modo factam , Juba pro Numidia habuit. Atque ita 
populis omnibus ab Ampsaga ad Oceanum quem At- 
lanticum vocamus, scilicet Numidis Massaesvlis ac 
Mauris, ilem Gaetulis, gentibus vagis ad meridiem 
incolentibus, imperabat (1). 

(l) Dio Cags., LIII, 26; Strab., VI, p. 288. 

Tria quidem nomina , uaum vero genus hominum 
est , quos hodie Berberos vocamus, uno atque eodem 
sermone utens, forsan in plures dialectos diviso, 
quem omnes iisdem litteris (libycas quas nos appel- 
lamus) scribebant. Nullam originis generisve diversi- 
tatem inter Mauros ac Numidas quum complures esse 
probaverint , satis plene repetiit vir ingeniosissimus 
Boissifere in Esquisse de la conquSte romaine dans le 
nord de VAfrique (1) : quorum priorum nomen pu- 
nicum esse videtur, neque aliud quam Maouharin, 
quod Occidentales sonat ; quo utique a Numidis dis- 
tinguebantur , ut nunc Arabes Numidarum Mauro- 
rumque regiones uno vocabulo Maghreh dicunt, id 
est Occidentem , dum romanam Africam Ifrikia vo- 
cant : Gsetulos vero Berberorum Saharicorum majo- 
res fuisse non dubium videtur, scilicet eorum qui 
assidui in iis oppidis ksour nominatis vivunt , et eo- 
rum qui vagi per Saharce solitudines agitant et quos 
Touareg nominamus. Horum lingua unius sermonis 
altera dialectus est cum Kabyhrum, qui Numidae 
sunt, et Marocchinorum , qui Mauri, Multum autem 
priscas gentium positiones per immensos harum re- 
gionum tractus conturbaverunt quum alia multa tum 
praBcipue Arabum irruptiones , bella , et multitudo 
eorum in ipsa terra considens. Semiticum genus bo- 
minum inagnum in Berberia iocum obtinuit, et sae- 
pius sanguine suo antiquorum incolarum sanguinem 



(1) Lib. I, c. III. Vid. etiam ¥iTien de Saint^Martin, lenord de VAfn- 
que, p. 100. 

ita miscuit ut ex amborum conjunctione quasi nova 
gens crearetur, et linguam suam quasi ubique impo- 
suit. Sunt etiam Saharam versus nationum situs mu- 
tati; causa latet, patet autem ipsa res. Nigritiam 
enim quam dicunt temporibus antiquis multo magis 
septentrionem versus protendebatur , et nigrorum 
hominum genus quod iEthiopas veteres dixerunt 
omnem Saharam tenebat , in quo nunc Berberi 
Touareg , nisi soli incolunt, saltem quasi toto domi- 
nanlur. Transitio ab illis gentibus ad JubdB subditas 
gentes per quosdam populos flebat quibus nomina 
notitia digna, ut Leucaethiopum et Melanogaetulo- 
rum (1). Atrum vero genus hominum quod partes 
Saharse septentrionales occupabat, occupatque ali- 
quatenus adhuc per oases recentioribus gentibus sub- 
jectum, non idem est qui partes intimas Libycse terrae 
obtinet, sed facie moribus lingua et forma corporis 
diversum , sub RouagM nomine ab eis qui proprie 
nigri in Europa vocitantur distinguendum (2). Sed 
nos Jubae repetamus regnum, quod Saharam inter et 
mare patebat. 

Hoc in tractu secundum regiones ipsa natura divi- 
sas, et populi dividebantur. Estenim quae 7V// vocatur 
et montuosa et culturae habilis (5) , quae a maris lit- 
toribus in latitudinem plus minus c m. p. gradatim ad 
magnam altitudinem ascendit : eam , quippe quae 



(1) Plin., £r. N,, V, 5, 8. 6; Ptol., IV, 8. 

(2) Carette, Ewplor. scienHf. de VAlgMe, t. III, p. 304. 

(3) Pol., I, 29; III, 22. 23 ; XXIV, 2; Mel., I, 8. 



bona et frugum abundans erat, Mauri Numidaeque 
colebant, grandis hominum numerus. Post altissimse 
planities, quibus, ut Sallustii verba repetam, coelo 
terraque penuria aquarum, arbori infecundae patent , 
sed pascuis etsi aridis tamen satis ovibus aptis locu- 
pletes (1). Longius autem ad meridiem tendenti, su- 
pefatis salsis paludibus quas Chott Arabes dicunt, 
aridior et vitae minus patiens regio invenitur , quam 
Saharam minorem vocant. Supra quam sunt montes, 
qui, vastum obtinentes tractum, Saharae majori su- 
pereminent ut littus abruptum mari. Hae partes me- 
ridionales Gaetulorum sedes fuere (2). Et omnium 
positiones ipse paucis verbis Sallustius dedit : c Loca 
usque ad Mauretaniam Numidae tenent, proximi His- 
pania Mauri sunt ; super Numidiam Gaetulos accepi- 
mus partim in tuguriis alios incultius vagos agitare, 
post eos iEthiopas esse, dehinc loca exusta solis 
ardoribus (3). » Omnium autem natura maxime 
conspicua apparet in hodierna Oranensi provincia, 
cujus partes meridionales peragranti trium aut qua- 
tuor terrae hujus regionum adspectus, opes, histo- 
ria, casus satis bene discernuntur : nempe eorum 
diversitas nusquam clarius apparet, neque ibi, ut 
factum est alias , frequens cultorum populus vestigia 
veterum destruxit. Quibus ego summa cura perquisi- 



(1) 8all., Jug„ 17; Liv., XXIX, 31 ; Pol., XII, 1. 
(1) Herod., II, 32. Yid. Yivien de SaintrMartiii , Le nord de VAffiqw, 
p. 16. 
(3) Sall., Jug., 19. 

tis et examinatis, nonnulla de statu antiquo qusB re- 
perisse mihi videor dicam. 

Mauretanide pars qu2& Tell vocatur inde ab illo 
tempore quo Arabes incolas accepit, deserta et, excep- 
tis vallibus aliquot , prope desolata facta est. Quippe 
qui vagum yitae genus , ut pigritiae latrociniisque de- 
diti, unicam prope divitiam in pecoribus ponentes, 
agunt , et natura feracissimos campos pascua et soli- 
tudines fleri voluerunt. Hinc sylva inutilis immensos 
absumit tractus , aut rursus ubi proderat incenditur 
aut vastatur ; hinc cursus aquarum , qui antea argini- 
bus muniti per fossas aptissime ductas irriguos agros 
alebant, operibus aut neglectis aut ex industria dele- 
tis, nunc in convallibus vagantur omniaque late vas- 
tant, nunc aestu fervente arescunt; hinc omnem 
fere terram occupant vepreta , obsidet febris ; aut pa- 
ludes aut campi aridi ditissimae olim regionis (1) te- 
nent locum. Prius autem quam Mauretanias perderet 
locustis simillima natio et quaB boni aliquid nusquam 
aut fecit aut faciet , longe aliter res erant : quarum 
imaginem servant, evanidam sane et qualem post tot 
ferrea saecula facillime esse intelligas, saltus et mon- 
tani tractus in quibus prisca hominum gens libera 
usque sese asseruit. Hic, ut in Kabylia majore, per- 
frequens genus humanum , culta usque in montium 
jugis terra, rudis sed fervida utilibus rebus industria, 



(t) Jul. Front., De contrw* agr., ed. Lachm., I, p. 88, 11, p. 36. Cas- 
siod., Rel.f III, 53. Procop., 0. Fatid., II, 19. Ck)lum., IX, 14. Voyaij^ 
d'^ltide, p. 33-37, 52-54, 59. 

labor undique indefessus, nusquam ignava paupertas. 
Ita ut ferus sane ac barbarus populus sit , sed nu- 
mero viribus et labore valeat. Marocchinorum regio- 
nis montansB partes innumeram gentem alunt, neque 
minus hominum dives qu3B nunc Algeria vocatur tunc 
erat : nam, nisi falsa indicia praebent veterum in 
solo vestigia, multo plus quam cxx, forsan etiam gl, 
centena millia hominum tulit, quds nunc vix xx ha- 
bet (1). Quo fit ut multo cc rainorem universi regni 
Jubani populum fuisse non credibile sit. 

Vivebat ab antiquo Maurorum Numidarumque ge- 
nus per castella rupibus arduis aut montium partil)us 
remotis imposita , accessu tam difflcili ut inter- 
dum ne incolis quidem nisi per scalas pervia essent , 
nedum hostium impetui. Quorum multa exempla 
quum inspexerim, placet unum repetere, cujus et 
formam tabula expressi in supra citato opere (2). Vas- 
tissimi montis plus mmm ped. alto cacumini insidens 
regioni late supereminet, et pro territorio habuit ip- 
sius montis molem, saltus, sylvas, et modicas plani- 
ties in convallibus aut jugis patentes. Duas occupat 
rupes et quidquid spatii interest : una nescio quo 
pacto, altera rudibus in ipso saxo incisis gradibus 
aditum habuit. Quarum utrique et spatio intermedio 
insidebant domus, ex quatuor parietibus constantes, 
interdum assibus et arborum truncis in modum sca- 
pharum structae, quas veteres mapalia, recentiores 



(1) Voyage d'4tude, p. 11-14. 

(2) Ihid., tab. iii. 

gourbis vocaverunt (1), tectumque iis fiebat ex opere 
ca&spiticio, aut congestis virgultis quaB forsan rusticum 
in modum compingebant contexebantve. Plerasque 
area parva circumdat ; viae deerant , nam spatio pe- 
rangusto populus haud tetiuis locandus erat , transi- 
tus ab una ad alteram per portas arctissimas erat. 
Juxta multae fossse, quas siros (nunc stlos) vocabant (2) , 
servando frumento abscondendisque rebus aptsB. Haec 
erat temporibus priscis Maurorum urbium facies. 
Mox autem, pace per majorem regum popuii romani 
sociorum et amicorum in regulos subditos auctorita- 
tem et stabilita et custodita, latius per campos spargi 
genus humanum incipit, et undique, aut in praediis 
singulaB colentium domus, aut in locis vel aquosis vel 
ad utilia commercia aptioribus vici et numeri domo- 
rum ponuntur. Plurimorum autem pagorum incolis 
in unaquaque regione, si bellum aut tumultus fiebat, 
perfugium praBbebant oppida, vacua reliquo tempore 
pauca militari famiiia in custodiam relicta. Quorum 
situs et indoiem quum nonnulla alia tum optime illud 
mihi ostendit quod , Saidaa maxime vicinum , castro- 
rum JugurthaB nomine perperam decoraverunt (5). 
Est montana planities, pass. circ. dgc longa, lata au- 
tem GGGC , cui aditum dat isthmus paulo gv latior. 
Undique praerupti scopuli, interdum usque in gl ped. 
aititudinem eminentes, ipsam portant planitiem. Yal- 
les occupabant rivi , quorum unus , ut aquam oppidi 

(1) Sall., Jttflf., 46, 18; Virg. et Serv.. jBn., I, 421 ; IV, 259; Mel., I, 8. 

(2) Vid. F. Lacroix, Rev. afr., 1870, p. 105-108. 

(3) Voyage d*4tude, tab. iv. 

defensoribus praeberet , per objectum ab altera parte 
in arctissimo jugo propugnaculum ab hostibus tutus 
erat. Murus isthmum claudebat per quem ipsa plani- 
ties, in peninsulsB formam a natura quasi exstructa, 
reliquis montibus attinet. Yastissimum intus spatium, 
paucis huc illuc sparsis domibus aut ad servandas im- 
pensas sediculis, sacelio medium occupante locum, 
vacuum omne remanebat. Huc instante bello undique 
confluebant populi , seque et sua omnia intra mu- 
rum recipiebant : qui nisi impetu superaretur, quod 
quidem defensorum multitudine arduum opus fiebat, 
a sola fame bostibus speranda erat victoria. Atque 
ita partem Mauretaniarum potiorem colebant et de- 
fendebant populi. Frugibus autem abundans erat et 
arborum in montanis partibus dives , ita ut et duas 
messes ferret (1), et mali Hesperiae citriaeque aliaeque 
fructiferae species sponte ut nunc nascerentur, sed 
montes, praesertim molem ejus qui Dyrin veteribus 
nobis Atlas nomen habuit, occuparent largae antiqua- 
rum citrorum cedrorumque sylvae quarum humile ves^ 
tigium decantatam illam apud Teniet-el-HaadmiTSLmm . 
Tractus vero qui supra patet, quem gallice Les 
Hauts Plateaux vocant , etsi pastoribus aptior , par- 
tim tamen^ ut tunc erat aquis multo quam nunc est 
ditior (2), et colonorum terra fuit. Cujus per immensa 
spatia mapalium undique numeri aut oppida hic illic 
jacebant^ quae pastoribus receptum, agricolis sedem^ 



(1) Strab., XVII, L c; Coripp., /o/i., II, 136. 

(2) Yoyage d'4tude, p. 60-63. 

darent. QadBdam, meridiem versus, multis m. p. 
unum ab altero distantia sed propemodum in lineis 
posita, vias antiquitus mercatorum agminibus tritas 
et usu omnibus notas indicant. Qu^Bdam etiam in 
magnam et hominum et domorum creverant frequen- 
tiam : unum ego millia mortalium ad x agnovi te- 
nuisse, miram prorsus multitudinem illic ubi longe 
lateque per m. p. gl patet hodie solitudo. Quum au- 
tem ad meridiem pergis , ut sterilior terra, sic rario- 
res veterum hominum sedes efficiuntur, donec om- 
nino deficiant. Hic meliores Saharae minoris partes 
Gaetulorum greges et armenta, prsesertim multitudi- 
nes ovium, pascebant, nomadumque vita fuit ; sed 
maxima pars terrae solitudo erat. Supra quam op- 
pida, longius meridiem versus, per saltus nunc -Ka- 
robet, Moudloua, Amour vocatos et complures ad Oc- 
cidentem quos tenent consociatae Ouled-Sidi-Ctieikh 
gentes , aut montibus imposita , aut valles oasium 
modo riguas tenentia, ab reliqui humani generis con- 
sortio quasi seclusa abscondebantur. 

Hunc vitae tenorem diversum secundum soli cseii- 
que rationem gentes regni Mauretaniarum secutae, in 
hoc tamen consonabant, quod barbarae et incultiores 
manserant, neque sicut in regno quod Juba prius te- 
nuerat Romanorum Graecorumque artes apud eas 
profecerant. Agrestes enim gentes rerum ad vitam 
exornandam aut commodiorem faciendam idonearum 
negligentes fuerant semper et adhuc sunt. Quos enim 
nos in sordidis et miserrimis Kabyliae tuguriis pau- 
peres similiter ac commodiores degere cernimus, hos 



t- 

ipsos per totum Maghreb hanc ipsam agitantes vitam 
descripsit Ibn-Khaldoun (1), et noverat Procopius, 
quum eos humi dormire, neque pane neque vino, 
nullo cibo bono uti, easdem semper vestes nunquam 
mutatas tenere , omnia pecudum potius quam homi- 
num ritu agere ait , et viderat Sallustius qui similia 
de iis tradit. Forte autem ac robustum genus et ar- 
tes sibi utiles tractabat. Quippe qui vestes villosas 
quas pro lecto humi sternebant, alias quas corpori 
induebant, et texere et ornare coloribus noverant; 
fictilia vasa multa et bona, interdum non Indecora, 
arma, instrumentum ad agros colendos aut ad do- 
mesticos usus necessarium multa industria optime 
parabant; ses quidem potius a Poenis accipiebant 
quam ipsi, deflcientibus et stanno et cupro, creabant ; 
sed ubi ferrum erat, quod in variis regionis partibus 
abundat, efifodere conflare in omnes convertere usus, 
plus sane quam illis temporibus alii multo quidem 
excultiores populi, valebant ; ubi non, ut flt in Gaetu- 
lia, silice cseso armabant hastas sagittarumque capita, 
priscorum hominum modo, et silicem, prsedura saxa, 
ossa etiam belluarum solertissime humanis usibus 
inservire faciebant; lignum denique scalpere, scul- 
pere, omnimodo in formas varias et multiplex instru- 
mentum ducere, mirabiUter noverant (2). Nec adeo 
rudes erant ut principes ac reguli et superba nobili- 

(1) Ibn-Khald., tr. de Slane, t. I, p. 166 etc...; Proc, B. F., II, 6; 
Sall., J%ig,^ 18. 

(2) De harum regionum temporumque artibus dicta queedam invenies 
in Voyage d'<^^de, pamm. 

tas, humanioris vitaB commodorum. vel ihscii vel des- 
picientes, tamen quoddam magniflcentiae genus bar- 
barorum modo splendidum non ambirent. Scimus eos 
auri argentique quantum poterant vestibus inseruisse 
aut in cultu suo feminarumque erogasse, et corpori 
ornando mirum in modum studuisse. lis autem bella 
tributa mercatura aut prsedam aut aurum aut pere- 
grinarum arlium opera comparabant , et divitiae ser- 
vorumque multitudo emere aut facere multa plebi 
per inopiam negata concedebant. Pulchra et pretiosa 
multa etiam ars barbara efflcere potuit, auriflcesque 
valentes in Mauretania fuisse et reperta ornamenta 
veterum et hodierna industria docent. Quinimo et 
ingenuas artes non illic tantum, sed apud gentes Gae- 
tuliae ultimas quodammodo floruisse constat , quum 
in ipso Saharae majoris limine , superatis saltibus 
extremis a Romanis nunquam occupatis, incisas sco- 
pulis vastis longas imaginum series, rudes sane et 
informes sed a quibus non aberat similitudinis quae- 
dam ingeniosa soUicitudo , milites nostri mirati 
sint (1). 

Numerosissimam igitur ferocium hominum gentem 
Juba rex acceperat, quam, ut erat adhuc inculta, non- 
dum romano imperio maturam existimaverat Augus- 
tus. Poenorum enim imperium quum aliquatenus pati 
multos per annos coacta esset , pauca ab iis recepit : 



{{) Comptes-rendus acad, 1. et 0.-I., 28 av. 1882; Voyage d*4tude^ 
p. 76 1 n. 1 ; et quse de setate earum figurarum disserui, in UulL de corr» 
afr,^ L882, fasc. 6. 

primum quod multo minus quam NumidisB pars orien- 

talis et domita et obediens erat , dein quia subjectos 

sibi excoli homines asgre potius Carthaginienses fere- 

bant, nihil aliud nisi vendendi exigendique arbitrium 

apud barbaros afifectantes. Plura tamen, sed quae ex- 

ponere non concedit locus nec ipsius libri tenor et 

intentum , etiam ab iis didicerant Mauri : exemplum 

architectura foret, quam^ quum nullam ipsi prius 

haberent, a Poenis imitatos docent pauca humiliorum 

hujus setatis aedificiorum in tunc primariis urbibus aut 

oppidis vestigia, Ceterum populi romani vires experti , 

jam majestatis ejus reverentiam discebant, non adeo 

tamen ut ad omnia proni ac parati viderentur : ut 

quibus mobile ingenium, aspera indomitaque indoles, 

prompta semper ad novas res , odiis studens et fac- 

tionibus, facile extremis applicans se consiliis. Qui- 

bus ubi accendebantur, bellum undique flagrare, cas- 

tella muniri, in oppidis collecta imbellium multitudine 

ad saltuum transitus aut viarum loca angustiora con- 

currere armati homines , dum rex aut princeps po- 

puli, conglobatis equitibus et canvocata nobilitate, 

hostibus obviam ibat. Qui quidem si legiones erant , 

quasi semper fusa equitum multitudo magnam par- 

tem terrae Romanis vastandam linquebat. Tunc, the- 

sauris repositis in arce inexpugnabili, fugam matura- 

bat rex comitante familia et si qua fida manus erat : 

qui , acrius hoste insequente , et ipsi quantum pote- 

rant regionis depopulati solitudines petebant. Quodsi 

audax Sylla aut Marius persequeretur , corrumpere 

fontes , puteos claudere , abigere locis incolas , deni- 

4 

que in tutos Gaetulorum saltus , desertae terrae im- 
mensa solitudine interposita , confugere ; unde cito , 
refectis viribus et nomadum juventute lecta, nova in 
praelia redibant. Neque aliter bellum , si forte regu- 
lus aliquis aut gens una desciverat, etiam regi erat 
faciendum. 

De regibus Numidiae dicta, et de Mauretaniae vera 
sunt : quare neque ea repetam , nec quae de regni te- 
nendi et gubernandi ratione. In Mauretania quoque 
urbes numerosae erant, aliae coloniae Phoenicum, aliae 
quorum nominibus arguitur Libyca origo, ut Lambdia, 
Lemellef, Tigisis, Tigava, Tiranadi, Usinaz, Tipasa 
et aliae permultae, postque multitudo earum quae 
sine nomine noto ruderibus de se memoriam faciunt. 
Regias habuisse notum est aut Syphacem aut alios 
reges, praecipue Sigam et Tingi (1) , quarum una ad 
Issarim erat m. p. ni ab ostio, altera ad Golumnas 
Herculis mare externum spectabat. Neque juvat alias 
repetere auctoribus nominatas urbes, et regni Mau- 
retaniarum geographicam descriptionem haud neces- 
sariam texere. 

Punicae quae fuerant urbes, per littus undique spar- 
sae, et Igilgili, et Saldae forsan, certe Rusazu Rusippi- 
sir Rusuccuru Rusubriccari Rusguniae Rusaddir, 
necminusGartilis Gartennae, et alii portus quos Romani 



(1) Vid. Miill., i^wm.. t. llt, p. 141. 

Recentiora nomtna ; Medeah , Zeraba, Ain-el-Bordj , Aaint-Cypriett» 
des-Attaf , haud longe a Berouaghia, Saneg, Tefessad, Takembrit, Tan- 
ger, Djidjelii, Bougio, cap Sigli, Azeflfoun, Tigzirt, apud Bordj-ben- 
Hafai, cap Matlfou, Meliila, El-Bordj, Tenfes. 

Magnus et Divini vocaverant, et multse praeterea urbes 
aut littori insidentes aut in interioribus conditae. Sed 
caput totius regni apud Masssesylos fuit , lol , anti- 
quitus PhoBnicibus, nisi forsan prius et Numidis, 
habitata diu civitas , quam ab Herfiule conditam ve- 
terum fabuiaB ferebant et Juba Caesaream vocans splen- 
didissimam efifecit. Prius autem quam ex ea Roma- 
norum et lingua et artes rege auctore regnum pene- 
trarent, plurimum in eo valebant PoBui : quorum 
tantum in numerum increbuerant coloniae et urbes 
ut , ne eas repetamus citra Columnas Herculis posi- 
tas, per littora Atlantici maris ccc nec minus locos 
aut ab eis aut a Tyriis antiquitus occupatos fuisse 
Eratosthenes dixerit (1). Nimium profecto numerum, 
sed memoriam perstitisse immensi imperii ostendit. 
Neque vero in illo littore quod olim Hanno lustra- 
verat omnia prorsus perierant, quum sinus a freto 
Gaditano ad Solis promontorium per immensum trac- 
tum patens Emporicus nomine dictus fuerit, exstite- 
ritque apud Lixum Herculis Tyrii templum, ultra 
Semes ipsum illud promontorium Solis; variae de- 
nique civitates tunc magnopere florerent, Romanis 
dominantibus etiam florentes mansurse (2). Liberas 
sub regio dominio fuisse eas civitates eamdemque ha- 
buisse conditionem earum quas in Numidia vidimus 
et patet et insuper docent complurium nummi : nam 

(1) Strab., XVlI,p. 826, 829. 

(2) Ihid.i et Plin., H. N., XIX, 22; V, 1. 

Reeentiora mmina : Arzew, Oran , d^troit de Gibraltar , cap Blanc , 
EUAraisclu 

exstant quos cudebant lol (MuUer, III, p. 138) Siga 
(p. 142) , Tingi (p. 144) , Camarata (p. 142) , Tiraici 
(p. 143), Calama Maurorum (p. 144), Zilis (p. 153), 
Lixus (p. 155), Tamusia (p. 161), Sala (p. 163), 
Semes (p. 164),'Rusaddir (supp. , p. 78), forsan 
Chalka, Tasacora, Gadaum (p. 178), Rutubis (suppl., 
p. 80) , et aliae plures quorum nominis uotam satis 
plene discernere Muellero non licuit (1). Nummi ea- 
rum, et regii a Jubae antecessoribus facti, solertem ar- 
tificum manum plerumque denuntiant, nec Grsecorum 
aut Carthaginiensium sequiorem imitationem. Nec in- 
glorium punicae nationi et parvi decoris videtur quod 
per eam, in partibus orbis ab omni humaniorum 
gentium consortio interclusis, duraverint civitates ii- 
berae divites magnae, ubi artes florerent, negotia 
exercerentur , cultum vitae genus in media barbarie 
vigeret, et quarum etiamnunc rudera per inhospitum 
Oceani littus aut Tingitanae spatia demonstrent ma- 
gnitudinem. 

Erant autem in eodem regno et romanae civitates. 
Nam Augustus undecim colonias miserat, quarum 
tres in Tingitana, quaB prius Mauretania Bogudis, octo 
in Mauretania Bocchi, quaB post Caesariensis fuit. 
Sunt autem, Plinio auctore (2), Zilis, Babba et Banasa, 
Cartenna, Gunugi, Igiigilis, Rusguniae, Rusazus, Sal- 



(1) Miill., Num., lll, p. i6M% et ^uppJ., p. 80. 

(2) Plin., H. iV.,V, l etpassim. 

Uecentiora nomina : Schemmis, Chercheli, Oued-Rhaser (?), Tefesva, 
Azila, Mahadia, Bala, Melilla (?). Hammaite (?}, Tagdemt, Beni-Teude, 

Sidi-Ali-Roii-Djenoftn. 

daB, Zuccabar et Tupusuctu, pleraeque in maritimis et 
punicis urbibus deductae. Has fere omnes videtur ex 
veteranis fecisse post Actiacam pugnam, quum civilis 
belli milites per orbem colonorum modo quietem sibi, 
frequentiam terris, tutelam provinciis dare coegit, 
ann. a. C. 30. Cartennam n leg. , Saldas et Tupu- 
suctu vn homines deductos fuisse et tituli et Plinius 
docent (1). Harum vero omnium condicio quae fuerit 
satis etiam discernitur. Egregie enim Wilmannsius 
conjecit ea quae de Zili Plinius ait, regum scilicet di- 
tioni exemptam juraque in Baeticam petere jussam^ 
ad Babbam et Banasam similiter pervenire (2). 
Quid autem sit sentiendum de octo in Caesarien- 
sem deductis coloniis evidens est. Quamvis enim 
longius a Baetica propiores Africae essent^ cui pro- 
vinciae addici poterant nisi regem praefecti loco eis 
esse Augustus mallet, crederem tamen eas liberas 
fuisse ab omni regis arbitrio, atque etiam Baeticae 
addictas, et, quum essent in eodem regno ac Tingita- 
nicae, ab eadem quoque pependisse provincia. Praeter 
"feas in regno fuisse et municipia constat : unum sal- 
tem paulo ante in civitatem receptum fuerat quam co- 
loniae deducerentur, ann. a. C. 38. Tingi erat, civitate 
a Caesare D. f., Boccho regnante, donatum (3). Cete- 
rum verosimile est ipsas nondum colonias perfecte 



(1) Plin., H. JV., V, 2; C. L L, VIII, 8931, 8933. 

(2) C, I. L, VIII, p. 855 ; Plin., ff. iV., V, 1. 
(:n Dio Cass., XLVIIl, 45. 

lieccntiora nomina : Sidi-F^rahim , Affpeville, Tiklat. 

B. 

constitutas fuisse : nempe iterum a Claudio principe, 
M^uretaniis in provincias redactis, aliquae earum con- 
dit^e^ saltem gentibus auctae, videntur, ut Babba^ 
quae sibi nomen Coloniae Juliae Claudiae adscripsit (1). 
Has terras hos populos ita natos et viventes Juba 
pro Numidia habuit/donum populi romani. 

(1) Miill., Num ^ III, num. 265. Ita sane ait Ztimpt, negant autem 
plures, qui Coloniam Juliam Campestrem Babham legunt. Vtd. ibtd.. 
p. 172, 173. 



IV 



JUBA IN MAURETANIIS REGNAT DIU ET FELICITER ; iGDIFICIA, 
URBES GONDIT, ARTES FOVET, CiESAREAM ORNAT, MONU- 
MENTUM SIBI POSTERISQUE STRUIT ; BELLA GERIT ; A S. 
P. Q. R. PRINCIPIBUSQUE HONORATUR. 



Juba quibus artibus regnaverit diserte quidem 
nuUus auctor scripsit, nobis tamen aliquatenus in- 
telligere licet. Qui , ut erat cautus et ad res tractandas 
exemplo Romanorum Augustique et regum monitus , 
populi sui et temporum indolem simul perpendens, 
inihi ita egisse videtur. Jure quidem nulla ex antiquis 
rebus mutata, quum neque imponi quidquam tutum 
fuit neque per vim aut legem imposita ingratoque 
animo accepta in perpetuum durant. Sed exemplo 
polius et auctoritate quam regali nomini augebat Prin- 
cipis amicitia et opibus quibus abundare omnimodis 
semper studuit , primum principes divitesque ad hu- 
maniorem inducere vitam, qui paulatim, aevo progre- 
diente , et populum traherent, juvante insuper pere- 
grinorum concursu. Plurimum sane posse consilio 

prudentia constantia ad mores mutandos reges apud 
eas gentes monstraverat Masinissa, qui Numidas ex 
praedonibus milites, ex nomadibus agricolas, ex feris 
homines, saeculari prope regno paulatim eflfecerat (1). 
Jubam ad idipsum Mauretaniis praefectum ab Augusto 

* 

fuisse nemo dubitabit ; sed mihi ante omnia quietem 
suam cordi habuisse videtur. Natura magniflcus , ar- 
tium litterarumque cultor egregius, sibi vitam qualem 
Romae aut Athenis noverat, regno pacem , nihil ultra 
voluit : quae tamen , ut ea non frustra voluisse vide- 
tur, ipsa natura haud parum ad mutandos populi 
mores et emolliendam feritatem valuerunt. 

Erat lol urbs vetus mari insidens loco pulcherrimo, 
quondam Poenorum civitas , adhuc tamen ignobilis , 
quanquam clara apud Masssesylos et Boccho habitata 
regi. Hanc fore sedem suam, hoc cetero regno exem- 
plum , hanc artium humaniorum quasi arcem et in 
Maurelaniis patriam Juba quum constituisset , Caesa- 
ream in honorem domus in qua ipse adoleverat no- 
minat (2). nec postea exornare et omnibus commodis 
deliciisque instruere desiil (3). Erant, quum Galli 
Algeria potiti sunt, ruinse Caesareae inlactae neque 
aliud passae praeter vetustatem ; quae tunc pulcherri- 
mas Numidiae et Africae urbes, et Thevestem et Lam- 
baesim et Carthaginem et Thysdrum el qualescumque 
alias, sine dubio in certamen vocarent, in hoc saltem 



(1) App., Pun., 106 , Strab., XVII, p. 474. 

(2) Quod ad nomen pertinet, vid. C. L L., VIII, p. 800. 

(3) Strab., XVII, p. 831 ; Piin., H, iV., V, 1. 

facile vincentes quod major pars melioris erant aevi 
monumenta, multa regum Augusti Tiberiique aBqua- 
lium. Sed ea hodie aut eruta jacent aut omnino pe- 
rierunt, aut tantum mutila supersunt ut setas forma 
ratio eorum non appareat. Neque unquam ordine 
certo investigationes factse sunt, sed omnia temere 
radicitus eversa, misere corrupta, consulto expilata. 
Manent tamen quae priscum urbis regiae splendorem 
et aliquatenus statum ac formam inquirentibus ape- 
riant, quanquam dum per longa saecula florens civitas 
manet et apud se habet Auguslorum procuratores 
(immo et Imperatoribus quoque natales praebuit, 
Macrino scilicet et Diadumeniano) , multa renovata , 
condita, mutata fuerunt, nec facile si quid Jubae sit 
utique attribuendum cernitur. Tamen , quum ab eo 
initium splendoris et maximam decoris sui partem 
Caesarea habuerit, qualis sit breviter dicam (1). 

Est hodierna Cherchell modica sed bona civitas 
quae hujus partis littoris quam Caesarea tenebat me- 
dium occupat locum, in decagoni formam intra moe- 
nia conclusa, cujus longitudo ne cccc quidem pass. 
implet ; sed Caesarea cui forma haud multo dissimilis 
erat, plus mdc pass. longa, mcc larga fuit. Juba 
tamen regnante non tantum spatii muri ejus cinge- 
bant, sed eorum vestigia plus quam pass. cccl retro 



(I) Non tam imperfecta descriptio cum tabula iaveaietur in Revue 
africainey 1870» p. 129-165; neque frustra legetur doctus ac strenuus 
virH^ron de Viilefosse, Mission en AlgH^iet p. 2-22; atque e vetustiori- 
bus, praeter inclytum hujus orse exploratorem Shawium , dixit de Cee- 
sarea Jubaque Bellej abbas, in Acad, L et B.'L, t. xxxviii, cum tabulis. 

stant, et romaiDi qui cemuntur multo post ad inclu- 
denda extra pomoBrium structa jam forsan a principio 
aediflcia inchoati sunt , et absoluti aut refecti Byzan- 
tinis dominantibus. Gircumdant ii quidquid clivi a 
jugo montium plus quam dclx ped. altorum (quibus 
imposita est montana grandis planities a populo dicto 
Beni-Menasser occupata) descendit ad littus maris, 
quod prseceps pendet. Hujus clivi pars inferior aut 
fere aut omnino plana est , atque ibi continua ^edifi- 
cia, reliquo spatio non ita frequenter habitato, major 
ruinarum numerus indicat. Sub ipsam urbem in mare 
mediocris peninsula tendit, qusa portus extra mcenia 
faciendi et tuto et in amplum opportunitatem dederat. 
Portus erat tripl^x , interior quo hodie refecto utun- 
tur , exterior cujus molem partim adhuc cernere est, 
et cothon arte creatus cujus indicia exstant. Moenia 
autem quatuor portas habent, saltem quatuor repertdB 
sunt , perque urbem transibat via littus Mauretania- 
rum a Carthagine Tingi secuta , et alise plures mino- 
res ad loca aut vicina aut longinqua tendebant : omnes 
compluribus sepulcris sequens tempus exornavit, 
inter quse inventa fuerunt libertorum domus regiae 
columbaria. 

Temere factae efifossiones multarum aetatis romanse 
aut JubansB domorum vestigia aperuerunt, quae quidem 
non omnia latebant. Quidquid autem supra solum erat 
jamdiu ad munimenta aut alia aedificia construenda 
demolitum est. Est hodierna Cherchell referta frag- 
mentis antiquis , columnis , sarcophagis , sculpturis 
titulis, qu2e parum aut nihil custodiuntur. Erant autem 

sedes complures, quarum una, perperam thermae a 
recentioribus nominata, duas absides altas et pul- 
chras ostendit, sed assidue devastatur, altera media 
urbe regia domus falso dicitur. Erat forsan regum 
sedes ubi hodie, haud longe a porta qua Cartennam 
itur, cernere est magnum cumulum partim latomia- 
rum ritu effossum , unde multa et pretiosa artis mo- 
numenta prodierant , sed deleta magna ex parte fue- 
runt, ita ut coquendae in calcem etiam marmoreae 
statudB darentur. Locus sane est opportunus, unde 
maris littorisque pulcherrimum spectaculum est, 
eumque a Beulseo merito indicatum putarem nisi alii 
thermas contenderent : efifossionibus certa ratione 
ductis illic profecto opus est. Quatuor autem aliae 
thermae diversis urbis partibus noscuntuf : quarum 
quae portui vicinae sunt, hodie praeter piscinam unam 
deletae, a Shawio intactae visae sunt ann. D. 1752 et 
maximae splendidaeque fuerant. Ceterum littus omne 
muris et operibus abundat, quorum partes, mari 
corrodente, quotidie praecipitant. Sed, ut taceam 
porticus , templa , ingentem hippodromum , vivaria , 
pavimenta operis musivi omnium temporum undique 
reperta, tria in primis pulchra erant antiquioris 
aevi monumenta. Theatrum enim grande quod media 
urbe stabat paucis adhuc eminentibus vestigiis splen- 
dorem suum demonstrat , reliqua operiunt recentiora 
aedificia, terra tegit, fregerunt aut frangunt aspor- 
tantque incolae, et prope nihil superest e ditissimo 
aediflcio memoria S. Arcadii ibi martyrium passj 
claro. Sed usque ad ann. D. 184.b quo Galli urbe 

potiti sunt, intactum , scena tantummodo destructa, 
stantibus autem e lapide quadrato cuneis, fornicibus, 
et mirabili porticu marmoreis aegypliisque columnis 
insigni, duraverat. Araphitheatrum quoque, quod ann. 
D. 1873 Villefossius satis bene stans invenerat , vidi 
ego novem annis post jam corruptum et praedantibus 
consulto permissum : quod tamen longum ped. circ. 
cccL, largum autem circ. clv , optimi temporis opus, 
insuper marlyribus Marciana Fabiano Severiano et 
Aquila illustre , servare, ut opinor, deceret. Nullum 
autem opus forsan majus et pulchrius erat quam aquae 
ductus Caesarienses. Piscinae limariae, lacus, castella 
aquarum , omnia mirum in modum et frequentia et 
grandia, exstant, quae copiam largiebantur populo 
numerosis&imo et compluribus balneis. Longi autem 
ductus et eximii operis erant, qui, xx m. p. in lon- 
gitudinem excedentes, aquas ex monte hodie Djehel- 
Chenom nominato et fluvio Oued-eUHachem dicto , 
modo per spatiosos et capaces cuniculos , modo per 
specum arcubus magnis impositum, usque ad urbem 
ferebant. Raro alias cernitur hujusmodi splendidius 
opus, nam et adspectus prodit artem manumque op- 
timi temporis, et interdum superpositi tres excelsis- 
simorum arcuum ordines addebant utilitati decus. 

Nullum esse aedificium dixi quod certo indicio 
monstret a Juba fuisse conditum. Sed quum plura 
ex his quae jam raptim memoravi illiusce aevi et ma- 
gniflcentiae sint et ex numero eorum quae ante om- 
nia in urbe condenda ad publicos usus exstruenda 
sunt, satis prob.abiliter videntur jussu regis facta 

faisse (1). PraBterea Jubam clare denuntiant artium 
alia monumenta, statuas dico, quas multas et pul- 

> 

chras CdBsarea prdsbuit. 

Apparet enim ex eis qudB in thermis et aliis locis , 
sed praecipue in Regia quaB dicitur, repertaB sunt, 
notissimarum in illo tempore statuarum multarum 
exemplaria a Juba collecta fuisse. Qusedamadhuc Ico- 
sii, Parisiis , aut CaBsareae servantur ; alidB aut ruptae 
inventdB, aut postea fractaB et coctae in caicem commi- 
nutaeve ad muros faciendos interiere; aliquot fraus 
extra Algeriam misit. Est tamen CdBsareaB musdBum , 
sed sub Jove , et per longos annos incuriosius custo- 
ditum , nunquam satis munitum : ex quo et ex urbe 
nummi, tituli, fragmenta, aliaque plura usque in remo- 
tissimas Europse regiones nescio quo modo migrasse 
dicunlur. Fuisse, qui tunc praeerat jubente, plaustro 
impositam una cum congerie aliorum ejusdem gene- 
ris marmorum Venerem illam dicunt quae Icositano 
musaeo maximum decus et ornamentum est, et, nisi 
intercessio fuisset fortuita generosi hominis, cum bra- 
chiis et capite (quaB prius visa esse aiunt , sed inter 



(1) Ex ejus nummis quatuor eo regnante dedicata sacra novimus : 
Isidis lucum cum ara, de quo ad cap. YI dicetur; Augusti lucum cum 
ara; Augusti templum, quod hexastylum , forsan ionicum, effingitur, 
aquilaexpansisalis ineetomateposita ; Astai'tissacrum,quoi videturaedi* 
culum cum aetomate acroteriis ornato, cujus fastigio iuna crescens impo- 
sita est ; porta, quse clausa est, clathrata apparet in eum utique modum 
quo fenestrse illse punici generis quse multis in locis, sed maxime Tipa- 
sse, in Mauretania inveniuntur; ipsique sedificio, cujus forma sacelii est 
crepidini impositi,adstant duo cippi vel columelise, sed vasa quoque aut 
are parvse esse possunt» quae non tantum bene cernuntar. 

cetera fragmenta quserere non concessum est) ad for- 
nacem ducebatur. 

Est Venus GdBsarieusis , nunc et ipsa clarissima, 
inclytae Mediceae alterum exemplar, quod manum doc- 
tissimam prodit. Neque inutile erit ad ingenuarum 
artium per ea saecula historiam animadvertere quo- 
modo artifex , dum scalpri Graeci docilem vividamque 
simul dulcedinem Romanorum temporibus saepissime 
pro siccitate et rigiditate mutatam acrius persequitur, 
ad nimiam moUitiem accesserit, formarum hebetu- 
dini vicinam. Nihilominus inter bona artis antiquae 
fragmenta Caesariensis Venus locum sibi poscit^ nec 
pulchrius aliud innotuit in Africanis provinciis. Sunt 
etiam Icosii exemplar Fauni cum Hermaphrodito, si- 
mile Parisino , et alterum Caesareae. Caesareae quoque 
Diana currens cum cerva, quae notissimam statuam 
non egregie repetit , et Venus una ex iis quae pudicae 
appellantur, delphino apposito. Exemplar quoque hic 
adest nobilis illius Capitolini aeris ab Italis vocati 
Marzioy a Gallis Le Tireur d'ipines; sed Caesariense 
Parisino, quanquam mutilo, tantum cedit ut ne justa 
quidem flgurae repetitio sit. Facile quoque notorum 
apud antiquos operum exemplaria erunt Pallas aegida 
in modum alias rarum gerens (1), Faunus currens 
cum panthera, et Diana quaedam vestita. Ex iis om- 
nibus cernitur Jubam quidem consilio nobilissimum 
quodque opus in regia sua repetitum exhibendi lau- 
dabiliter studuisse, non autem semper ab artiflcibus 

(1) H. de Villefosse, Mission en Algirie, p. Id. 

quibus res commissa fuerat desiderio optimo plene 
satisfactum. 

Multas insuper CdBsarea dedit statuas multaque 
fragmenta, sed negligendum nobis est quidquid pro- 
dit posteriora tempora. Non indecora videntur quod- 
dam Solis Helii caput, et Pan admodum mutilus, 
caput Bacchi, et anaglyphum quoddam Parisiis ex- 
stans. Est quoque Neptuni colossus quem nunc Icosii 
servant. Herculem, cujus exstat solummodo truncus, 
valde pulchrum judicarem; et fuerunt reperta insuper 
tria colossorum capita, Oceani forsan et dearum ma- 
ris, in quibus majestas cernitur et aliquis etiam 
splendor. Vernaculae artis forsitan erit specimen 
mulier singulariter ornata, nihil graeci aut romani 
monstrans, sed accuratiorem manus adhuc fere rudis 
laborem. Antiquissimam lolis memoriam revocavit 
eruderatus a Texiero quondam punicus deus ;Esch- 
moun (1)^ sed ad Jubana tempora redimus cum pul- 
cherrima Regis Ptolomaei, Jubae fllii, protome Parisiis 
asservata. Eisdem quoque temporibus ab iEgypto al- 
latum videtur Thotmetis I regis signum , cujus frag- 
mentum cum titulo Gsesareae repertum est , et facile 
Cleopatrae f uit (2) . 

Ea omnia quisquis inspexerit, intelliget subito Ju- 
bam, nec minus ejus uxorem, artibus in Caesarea hos- 



(1) Bct). a/y., 1870, p. 69-70. 

(2) Nuperrime prodierunt pavimentum musivi operis in quo Ohariteft 
pinguntur, Bacchi truncus aiterque Yeneris, muliebris statua humanam 
aiiquanto excedens staturam, multaque insuper alia quorum numerum, 
institutis privatorum ope eflfossionibus, quotidie augeri accipio. 

pitium, fomenta, exempla, omnia prsestitisse. Quod si 
non semper splendide res eis omnino cessit, quid- 
quid tamen fleri poterat studio impensa voluntate, in 
regno ab Urbe remoto et cui e prisca barbarie non- 
dum exire licuerat , ab eis factum fuisse nemo est qui 
inficietur. Gerte quanquam multdB habeant grandia 
urbes monumenta, nulla in Mauretaniis, nulla forsan 
in Africa, piura et meliora opera artis horum tempo- 
rum exhibuit. 

Juba autem in artium historia non illis clarus ma- 
nebit, sed alio monumento cujus auctor ipse fuit. 
Sepulcrum illud dico , nunc Kbour-er-Roumia 
{Tombeau de la Chrdtienne est) vocatum, quod fuisse 
Meia (1) testatur monumentum commune regi^e gentis, 
sibi et suis a Juba conditum. De quo, ut est pernotum, 
ne verbum quidem facerem pauca nova allaturus , si 
JubdB et MauretanidB historia de eo tacere posset , et 
vaientissimi homines qui eum notum fecerunt non- 
nulla non omisissent quae mihi animadvertisse vi- 
deor. Sed quam brevissime absolvam. 

Jubam et Gleopatram fuisse gr^ecde artis sectatores 
et traditur et ex eis qusB supra dixi cernimus , ita 
tamen ut haberet quisque sua propria studia. Gleo- 
patrsB enim iEgyptiaca omnia placuisse et jam scimus 
et demonstrabunt nummi compluraque alia , ut quse 
se e PtolemsBorum prseclaro sanguine natam testari 
ubique cupiebat. Juba autem , etsi ad romana multa 
quidem se applicaret, tamen propriam gentem in hoc 

(1) Mel., De iiu Orh., I, 6. 

saltem secutus est guod regum Numidiae sepulcrum 
Buo sepulcro imitari voluit. Est in Numidia vallis inter 
Tadutti et Gibbam oppida, in qua magnam necro- 
polim, muro cinctam, viis ornatam, principibus Mas- 
sylorum gentis sepulturas dedisse monstrant magni 
aliquot tumuli. Quam, etsi adolevisset in immeflsum 
avitum regnum, tamen ut sacrum locum et majorum 
aeternam sedem deserere non voluerunt magni reges 
Heraclides. Sed sibi suisque posteris praesenti gloriae 
congruens voluerunt monumentum. Fuerit Micipsa an 
ipse Masinissa auctor operis, mihiquidem in ambiguo 
est, sed horum utique temporum esse illud omnia 
indicant quod nunc vocatur Madrasen. Gonstat ex 
cono quod cylindro mediocriter alto suprastat ; mo- 
dicus stylobates vel potius crepido subjacet, et cylin- 
dro inest crypta qua itur ad cellam in medio positam, 
ubi Gonditorium fuit. Moles autem tota est ex caemen- 
titio incerto , sed omnem superflciem orthostatae ex 
quadrato lapide faciunt , puteherrimi , perfectissimi , 
mirum in modum compacti. Pars conica per gradus, 
scalarum in modum , decrescit , sed trunca ex parte 
superiore est ne acuminatum fastigium surgat. Pars 
cylindrica pseudopteromate ornata est columnarum 
doricarum sine striis, eum epistylio et cymalio nudis. 
Hoc est mausoleum Masinissae at posterorum. Diame- 
trum totius operis clxx ped. est, altitudo l. Quo flt 
ut ex longinquo specieto immensi tumuli praebeat. 
Neque aliud ac major tumulus est , arte auctus mu- 

Retentiora nomina : Am-Ksar, Itsar-ltalaba. 

nitus ornatus. Exstant enim in eadem necropoli alii 
sine orthostatis tumuli , quidam etiam sine calce , et 
C3emenlis tantum ac fartura facti, quibus insunt cryptae 
muratae, quarum una in circulum per interiora molis 
volvitur. Unde apparet illos nihil nisi hoc idem scr 
pulcforum antiquissimum genus esse quod in Ma" 
drasen ampliflcatum videmus ad summam magniflcen- 
tiam. Artiflcium autem in illo graecam, forsan et 
punicam, manum proderet. Sunt enim columnae do- 
ricae , sed antiquissimi generis ; epistylium et cyma- 
tium, hoc quidem simplicissimum, cujus autem curva 
non graecae sed aegyptiacae simillima est. Exstant in- 
super sculpta in muro inter columnas multa varia 
animalia rudis et inelegantis laboris, quae vernaculam 
manum procul dubio iudicant. Ita ut mausoleum illud 
non omnino ad peregrinos archetypos , sed etiam se- 
cundum mores indolem usus et, si tantum tribuere 
Numidis Masinissa regnante licet, artem ipsius popuJi 
creatum esse videatur. Sane hujusmodi sepulcra Ro- 
manis quoque in usu fuerunt, nec deerant ad quorum 
exemplar Micipsa aut pater architectorum operam 
ducerent, quanquam neque Caeciliae Metellae, neque 
Planci , neque Augusti , neque Hadriani moles adhuc 
essent, quae in eo genere primum posthac locum obti- 
nuerunt. Sed opera Romanorum multo plus a forma 
tumuli absunt, quae revera turres fuerunt quibus aul 
conica moles aut cepum in formam coUis imponeba- 
tur, in tantum altitudinis creverat cylindrus ille me- 
diocris, qui faciendus stabilitatis causa est quum 
lediflcium pro terrae saxorumque congerie tumulus 

fleri incipit. Adde quod saepias vacua intus erant 
romana sepulcra , et plures locos cellas concamera- 
tiones conclaves una cum cryptis conditoriisque habe- 
bant. Sed Numidise mausoleum moles arte facta erat 
et severiore ornatu decora, in qua nihil aliud vacui 
quam ipsa sepultura erat, accurate abscondita. Hoc 
Juba et suo elegit archetypum monumento , quamvis 
eodem tempore jam moles Augusti Romse conderetur. 
Sed Juba, quanquam secutus aviti monumenti flgu- 
ram, nonnulla et graviora mutavit. Primum multo 
majorem molem sibi aedificare volens, diametrum ei 
ped. ccx, altitudinem cx, dederat. Similiter autem 
ipsa moles caementicio , orthostatae lapide quadrato, 
erant, plumbeis uncis saxa legantibus. Similiter quo- 
que superior pars in conum truncatum surgebat, sed 
multo acutioris moduli, ut a forma congestse in cumu- 
lum terrae multo magis abhorreret, et gradus ejusdem- 
modi cernuntur. Sed inferior cylindrica pars , quae 
quadratae crepidini imponitur , longe exornatior est. 
Pro doricis ionicae columnae, epistylium altius, cyma- 
tium sima reversa, basis attica, et pro stylobate supra 
crepidinem opus alias rarioris exempli , sima recta 
duplex inter scotiam et plinthum unam. Neque illud 
solum rarum aut singulare est. Nempe etiam in co- 
lumnis , quibus volutae atticae sed exiles et breviores 
sunt, multa ne romana quidem facile deprehendun- 
tur. Praecipue paria earum quae quatuor pseudothyris 
adstant capitula habent aliorum dissimilia , quorum 
forma et ornatus non tam romana sunt ut Phoenicum 
quoque architecturam in memoriam non revocent. 

Sunt pseudothyra quatuor lapidea, quatuor coBli par- 
tes spectantia, altissimi trapezii forma, hyperthyris 
ornatis, replo et singula singulis foribus impagine 
crucis in flguram stantibus. Sed ostium quo aditus 
erat non est, sicut in Madrasen, in parte inferiore 
coni, gradibus ad idipsum accommodatis celatum, 
verum infra crepidinem sub terra latet, ante pseudo- 
thyrum ad orientem spectans. Intus est spatiosa 
crypta, longa ped. ccccl, quae, postquam in circulum 
quasi absolutum duxit , ad mediam monumenti par- 
tem pergit , ubi cella praecipua est. 

Quanquam , sicut in Madrasen , cryptam cellasque 
clauderent tympana lapidea magna quae intra parie- 
tem convolvenda erant, tamen violata et praedae data 
sepultura Jubae Cleopatraeque fuit, jam inde, ni fal- 
lor , a tempore quo hostili agmine Romani Maureta- 
nias intraverunt. Post, iterum praecluso aditu, quum 
thesauros fama ibi reconditos ferret, saepius ferro 
tentatum, praevalidum opus restitit : non ita tamen 
ut laesum et corruptum valde non esset , etiam tor- 
mentis admotis a quodam Turcarum principe ferreis 
globis petitum. Piget fateri Gallos quoque homines , 
interiora scrutandi causa, plus etiam damni attu- 
lisse, quorum opera plaga immensa hians latus mo- 
numenti deturpat : utinam quidem hoc unum exem- 
plum in Algeria foret veterum monumentorum his 
artibus interrogatorum! Tamen, post tot injurias, 
majestatis et decoris plenum commune regiae gentis 
sepulcrum apparet. Quod si simplex austera gravitas 
gua Madrasen decoratur in illo minus eminet j vincit 

et magnitudine et, ut multis videtur, arte, quae 
sane elegantior est. Utut est vincere fateor loci op- 
portunitate. Stat enim in coUium jugo quae a Cae- 
sarea ad Icosium maris littori supereminent, et e 
vastissimo tractu pelagi terraeque cernitur. Ideo for- 
san multo inclytius apud veteres permansit quam 
sepulcrum regum Numidiae. Nec gloria indignum est : 
nam prope unicum exstat artis in Mauretania opus 
quae non omnino romana aut graeca aut punica sit , 
sed, aliquid ex singulis hauriens et aliquid addens 
proprium, forsan per se stare potuisset. Juba enim 
acciverat ex alienis populis quidquid exemplum dare 
aut industriam suscitare poterat ; et forsan , aliquan- 
diu imitationem illorum secuti , et ipsius terrae incolae 
proprium aliquid creare valuissent. Quod vero , jam 
per se dubium , fata brevi interceperunt , Mauretania 
in ditionem populi romani redacta. Saltem Jubae mau- 
soleum etiam imitatione dignum post saecula plura vi- 
sum est ; etaevo labente, cadenteimperio ipsaqueRoma, 
Mauri reguli, in partibus Jubae quod fuerat regni remo- 
tis, hujus ad exemplar plura neque turpia monumenta 
et ipsi fecerunt. Haec, Djedar nunc appellata et a qui- 
busdam jam visa, ipse ego et descripsi et tabulis ex- 
pressi, et, quanquam in pyramidum (quae forma minus 
doctis artiflcibus exstructu facilior est) figuram erecta 
sint, sine dubio ad exemplar Jubani esse cognovi (1). 

(t) Legat , si quis de Madrasen absolutam notitiam quserit ea qu» in 
actis Soeietatis archxologicx Constantiniensis edidit strenuus vir Brunon, 
1873-74, p. 304-353, cum optimis tabulis; de Khour^er-Roumiah j Ber- 
bruggerus f usius scripsit, Le Tomheau dela Chr^tiennet Icosii, 1868, cum 

Fuit Juba omnium regum populo romano amicissi- 
mus, neque alius majores honores a senatu et prin- 
cipe accepit. Notum est populum romanum reges sibi 
amicos summo honore tenuisse; et Augustus, qui 
romanorum magistratuum dignitatem tanta reverentia 
prosequebatur, nihil minus tribuebat majestati vel 
regulorum , quam , ut aliquo modo in eos a populo 
romano coUatam , propriam populi romani existima- 
bat : ita ut nullum eorum unquam litteris accessi- 
verit , semper autem legatos e senatorio ordine mit- 
teret. Cuinam vero plus quam Jubae, condiscipulo 
commilitoni et quasi necessario, tribuere poterat? 
Primum peregrinorum principibus hoc dabatur, reges 
a populo romano appellari , quod erat quodammodo 
regnum a populo romano accipere aut eo vindice te- 
nere; flebat autem subito quum rex solium conscen- 
debat, et ipso facto societas erat. Socium tamen et 
amicum populi romani per legatos consalutare ute- 
bantur , si quis rex studio aut rebus gestis bene de 
populo romano meruerat, ut factum est, debellato Tac- 
farinate, in Ptolemaeum , Jubae fllium; idque, quum 
maximum honorem tum ipsius regni praeclaram con- 
flrmationem , a regibus super omnia ambitum fuisse 
novimus. Mox dona erant, saepius regia insignia, 
sellam eburneam, sceptrum et togam purpuream, aut 



tabulis , sed meliores (excepta una , p. 293) expressit diligentissimus 
Mac-Carthy cum accurata relatione, in Magasin PiUoresquej 1871, p. 291, 
372, 399, et seq.; fuit quoque Bourmance architectus qui monumenti 
restitutionem in Gallia exhibuit; de illis Djedar, ego in Voyage d'4tude, 
cap. YI, et tab. a-xii; 

patriciorum magistratuumve , praetextam, curulem 
sellam, prsetoria orDamenta atque etiam triumphalia, 
coronam , scipionem eburneum cui aquila insidebat , 
omnia denique quse civibus et magistratibus mereri 
licebat. Etenim regiam dignitatem parem dignitati 
magistratuum imperium exercentium liberae rei pu- 
blicse temporibus Romani existimaverant , ita ut in 
exercitu rex cum praetore aut consule pro tribunali 
sederet , neque eum sedenti adspectare liceret , et so- 
lus praeter imperatorem purpuram indueret , Italiam 
appellentem quaestor, interdum et praetor, saltem 
senator exciperet ac Romam comitaretur, Herodesque, 
qui multo Juba minor fuit , inter Caesarem et Anto-^ 
nium a quibus rex appellatus erat in Capitolium as- 
cenderit (1). 

Ea omnia Jubam flliumque post eum a s. p. q. r. 
habuisse auctores nummique docent. Caeso enim Tac- 
farinate, Ptolemaeo, teste Tacito, est repetitus ex 
vetusto more honos, missusque e senatoribus qui 
scipionem eburneum , togam pictam , antiqua patrum 
munera daret, regemque et socium atque amicum 
appellaret (2) : ea autem omnia Ptolemaeus in num- 
mis suis effingi curavit (3), adjectis quae Tacitus omi- 
sit aurea corona et scamnum suppedaneum, et revera 
nil aliud sunt quam" praetorum triumphantium orna- 
menta. Juba autem in nummis suis insignia quoque 



(1) Bohn, De conditione regwn, c. III. 

(2) Tac, Ann., IV, 26. 

(3) Mull., ni, num. 185-195. 

ejusdem generis posuit a s. p. q. r. accepta- Sed d^ 
his disputatio orta est, quum Muellerus sellam curu- 
lem (1), Cavedonius Sicppov l^ecpavTwov, dixerint, et hic 
aut regia omnia , aut militaria dona , aut minorum 
magistratuum ornamenta esse contenderit (2). Mihi 
autem triumphalia esse, ex his quae ipse Muellerus 
animadvertit, videntur, neque tamen omnino aber- 
rasse Cavedonium, quum triumphalia ornamenta 
eadem ac regum essent, immo ea ipsa quae Jovi con- 
cedebantur : haec autem utique sunt quse in Jubae 
nummjs cernuntir (3). Etiam qua occasione ea ha- 
buerit, anni nummis adnotati cum historia l)ellorum 
ejus concordantes denuntiant , ut sagaciter intellegit 
Muellerus, Bella omnia gessit auxiliatus populo romano . 
Gaetulis victis, Cornelio Cosso cognomen Gaetulici fuit, 
JubaBet Cosso ornamentatriumphi, quae eo utiqueanno 
in nummis ejus comparent, ann. D. 6, atque simul 
Victoria supra elephantis caput stans (4). Ann. autem 

(l)Mull., m, num. 70. 

(2) Vid. Mull.. Suppl, p. 77. 

(3) Borghesius, Op. epigr., t. III, p. 26, ornamenta triumphalia nu- 
merat, lauream coronam ex auro. sceptrum eburneum cui aquila insi- 
det, et togam auro pictam, Eckhelio assentiens (D. N., V, p. 118). Tria 
autem sceptrorum genera quae apud Romanos invenimus, divinumsci- 
lieet aut potius antiqulssimum , quod nifail aliud est ac scipio cui ex- 
tremitati additur quidam in formam crucis ornatus, dein regium, quod 
brevius erat et globum pro fastigio habuit, denique imperatorium , cui 
aquila insidebat, ssepissime unum pro altero in monumentis stare com- 
plures nummi gemmseque demonstrant. Quorum ultimum, fuisse olim 
proprium triumphantium quum vulgo dicatur , minime tamen mirarer 
oegatum regibus , etiam aliquo modo triumphalia aeeipientihait , qnod 
nune Augustorum neque uUius ultra mortalium esset. 

(4) MulL, m , num. 70, 65» 67. 

'D. 17, Tacfarinate et Mazippa victis , Furius Gamillus 
triumphum habuit, et Jubanis nummis illata est Yio 
toria priori similis nisi quod elephantis caput pro- 
boscide coronam sustinet (1) . Denique ann. D. 20, fuso 
iterum Tacfarinate, L. Apronius triumphat, appa- 
rentque in Jubae nummis a. r. xxxxvi signatis alia 
Victoriae eflBgies et elephas turritus proboscide coro- 
nam gerens (2). Ex quibus victoriatis nummis cre- 
dendum videtur regem jam triumphalem coronis et 
donis re bene gesta donatum ; et aliquando etiam in 
nummis non jam diademate , ut eiat in primis regni 
annis , sed laurea coronatus inde a priorum honorum 
tempore effingitur (3) . 

Sed Juba ab Augusto honoratus eum quoque vi- 
cissim cultu prosequebatur. Testes sunt complures 
nummi ad Augustum spectantes. Alii CaesareaB con- 
ditae et in ejus honorem nominatae memoriam ser- 
vant, alii eum in Mauretania ut in plerisque provinciis 
vivum et mortuum divinos honores habuisse memo- 
rant, Lucum et Templum Augusti ferentes. Alios ad 
ejus a7uo6eWiv pertiuere judicaverunt ex aquila ^uae 
volans fulmen sceptrum coronamque portat ; plures- 
que inveniuntur cum Augusti horoscopio, quod est 
Caper cum cornucopia sphaera et gubernaculo. 

Principi adeo amicus et splendide admodum reg- 
nans , nuUa tamen Juba habuit ultra regum maxima 



(i)Mull./lII, num. 69. 

(2) W., num. 76, 78. 

(3) Id., num. 50 et 72, 56 et 55, 57 et 71, 58-64, 81-62. 

jiira. Regibus enim foedere certo potestas definiebatur, 
qudB , ceterum absoluta , in his maxime limitata erat 
quod amicos hostesque populi romani sibi hostes ami- 
cosque habere, foedus nullum nisi senatu assentiente 
icere, denique aureos nummos, interdum ne argenteos 
quidem, nequaquam cudere poterant (1). Regibus au- 
tem Mauretanise privilegium de hac ultima re fuisse 
credet forsan aliquis, quum Caesareae aureus Ptolemaei 
nummus inventus sit. Sed mihi, quum nummumprin- 
ceps ederem (2) , placuit contraria opinio. Non enim 
Jubae, sed Ptolemaei unicum hoc specimen est, et anni 
xvn regni notam habet, qui reipsa ultimus fuit, nam 
in xvin Romam vocatus rex interiit. Suspicari posse 
mihi visus sum Ptolemaeum sine jure aureos nummos 
tunc feriisse, paucos sane, nam, dum valde numerosi 
alii ejus occurrunt, unus hic adhuc innotuit; fuitque 
forsan id inter crimina quibus motus Caligula eum 
per juventutem et fastum multa imprudenter, incu- 
riose , superbe , plura per libertos , agentem oppres- 
sit (3). Quod nisi credendum videtur, tunc hoc aliud 
proponam : Gaium scilicet, ut erat in omni re ad 
immodica pronus, tantum illud privilegium conso- 
brino (nempe ambo Antonii , alter nepos alter pro- 
nepos , uterque ex filia , erant) dum eum in gratia 
haberet tribuisse. Sed utut est , neque ad annos Pto- 
lemsei nisi ultimos, neque omnino ad setatem Jubae 



(1) Bohn, De eond, reg., c. V. 

(2) Bull. eorr, afr,^ I, fasc. 5. 

(3) Tac, Ann., IV, 23. 

jus aurum flandi feriundi pertinuisse putandum est. 

Ceterum Jiiba quietus plurimum regni sui con- 
sumpsit, dum, ut dicta repetam satis arguta Bois- 
sierii , mansuetariorum ritu per pacem et artes bonas 
Mauros ac Gsetulos quasi feras indomitas emollit (1). 
Divitiarum augendarum causa, omnia quondam Ty- 
riis Poenisque navigata maria explorari iterum voluit, 
ut novae negotiantibus viae regionesque paterent. In- 
sulas Purpurarias et Fortunatas in Atlantico sitas 
classes ejus adierunt, et nomen prioribus datnm est 
ex purpurariorum et tinctorum oflBcinis, quas ibi ille 
condidit (2). Item regiones Mauretaniae vicinas cog- 
noscere studuit , neque , quantum quidem novimus , 
nimis male res ei cessit, nam Suetonii Paullini ultra 
Atlantem iter, annis post ejus mortem xxi, dicta ejus 
conflrmasse videtur (3). Non ita vero de partibus 
Libyae interioribus, de quibus quasi omnia perperam, 
partim punicis conflsus libris, partim mercatorum 
militumve deceptus nugis, partim recte dicta male 
intelligens, tradidit (4). 

Neque vero regnum ultra dimidii saeculi spatium 
protulit quin et sua bella haberet. Quorum duo in ipsa 
Mauretania , magna sane et periculosa , infra memo- 
rabimus. Sed ex fragmentis operum ejus alias expe- 
ditiones quibus et interdum praefuit fuisse colligitur. 



(1) Boissi&re, Esquisse etc., p. 194. 

(2) 0. MuU., Fragm» hist. Gr., Jub., fragm. 28. 

(3) Ihid., fragm. 26. 

(4) Ihid., fragm. 29. 

Recentiora nomina : Mad^rei iles Ganaries. 

ut natura fieri debuit apud mobiles et feros populos 
praeseutis imperii semper impatientes (1). Sed etiam 
extra regnum, imo in longinquis terris, militavisse 
videtur. Opus enim quod de Arabia et regionibus 
circumstantibus ad C. Caesarem Aug. f. scripsit, non 
nisi ab homine qui terras ipsas viderat conditum 
fuisse visum est, nec C. Muellero judicum optimo 
sententia displicuit (2) . Quo tempore autem Arabiam 
vel vicinia ejus visitare potuerit, non liquet (quum 
ann. a. C. 24 in prima expeditione ab Augusto missa 
fuisse vix credi potest) , nisi aut quum adolescens in 
iEgypto post Actiacam pugnam una cum Octaviano 
fuit, quod quoque minime placet, aut serius cum C. 
Caesare in Orientem ab Augusto misso. Conjecit enim 
C. Muellerus eum cum C. Csesare ad id bellum pro- 
fectum , et , dum ille in Armenia (quam prius Diony- 
sius Characenus ad idipsum exploraverat) rem belli- 
cam per tres annos usqueadann. D. 3 optime gereret, 
in Syria commoratum, omnia quae de Arabiaaut tra- 
diderant veteres aut ipse per incursiones sive per 
exploratorum gentiumve testimonia coUigere potue- 
rat, libro composuisse, venturae expeditioni profu- 
turo (3). Certe Augustum novimus C. Caesarem, teste 
Plinio , misisse ad res Parthicas Arabicasque ; adest 
liber scriptus ad Gaium ardentem, teste eodem, fama 
Arabiae (4) ; et scimus , Josepho narrante , Jubae nup- 

(1) MuU., fragm. 36. 

(2) /d.. p. 468. 

(3) C. Mull., Fragm. hist, Gr., HI, p. 468, 466. 

(4) /d., Ju^.f fragm. 44, 51. 

sisse Glaphyram, Archelai Gappadocis filiam, Alexan- 
dri Judaei viduam , quod matrimonium valde impro- 
babile videtur si Juba e regno suo nunquam exiit (1). 
Conjectura ergo Muelleri tantum verosimilis est, ut 
pro vero qui eam accipiet , hunc errare minime cre- 
dam. 

Sed redux ab interruptis per Gaii vulnus ac mortem 
in Oriente rebus Juba domi bellum habuit. Gaetuli 
enim ab eo desciverant, et mirum in modum creverat 
seditio. Regii exercitus ac duces, coercendis rebellan- 
tibus impares, ne Mauretaniam quidem tutari satis 
potuerunt, et, victis una cum eis ex Africa missis 
auxiliis, omnia conturbata sunt : donec Augustus Gn. 
Gornelium Lentulum Gossum cum valido robore misit, 
bellumque demum confectum Gosso Gaetulici nomen , 
Jubae pacem, utrique dona triomphalia ann. D. 6 pe- 
perit (2). 

Potenti ac magno regno et ipsi Africae provinciae 
periculum, romanisque legionibus hostes, Gaetuliam 
tulisse mirabitur qui loca ubi illa fuit aut vidit aut 
legendo quales sint didicit. Est enim , ut supra dixi, 
multa ex parte vacua cultorum terra et quae ad solitu- 
dinem creata interdum prorsus videtur , neque Melae 
facile creditur , quo auctore Gaetuli natio frequens et 
multiplex erant (3). De Gaetuliae geographia plenis- 
sime disseruerunt plures, quos anteit vir clarus Vivien 



(1) Vid. ad cap. V. 

(2) DioCass., LV» 28; B*lor., ll, 12, 40; VeU. Pat., II, 16. 

(3) Mel., I. 4. 

de Saint-Martin (1) ; statum autem regionis vetustis 
temporibus quis fuerit nullus per eam universam satis 
diligenter quaesivit, sed bona multa passim complures 
enuntiaverunt : strenuus vir W. Ragot de parte orien- 
tali, ipse ego de septentrionali , Weissberger de 
meridionali, plurimi de hac aut illa de visu locuti 
sumus (2). At nobis omnibus constitit Melam recte 
locutum fuisse, et testimonia in ipso solo veteris fre- 
quentise et florentis profecto status numerosa rema- 
nere. Gsetuli autem, quorum sibi vindicabant reges 
Mauri et Numidae singnli singulas partes supra ipso- 
rum regna considentes, neutris tantum bene parue- 
rant ; et Augustus, qui Africam Aurasium tenuscons- 
tituerat, quasi omnes eas gentes Jubae permiserat, 
quarum pars Numidise subdita contra patrem ejus 
tempore D. Julii bellum acriter moverat. Juba hanc 
auctoritatem , nomine potius quam re apud omnes 
ante eum reges , dum graviorem invisamque reddit , 
Gaetulos omnes contra se suscitat, ne imperio Roma- 
norum et ipsi subdentur metuentes. Inde saevum illud 
bellum cui impar comparuit. 

Partem mediam et quasi arcem Gaetuliae faciebant 
longi illi montani tractus ab Aurasio , qui terminus 
Numidiae meridionalis est, ad Atlantem majorem, 
cujus mole et innumeris ramis Tingitana omnis con- 



(1) Le Nord de VAfrique dans VantiquiUf p. 157, 425, 441, 450, et seq. 

(2) Soc, de Constantine , 1873-74, p. 91-300; Voyage d'6tude, c. IV; Bev. 
arcMologique , t881, juillet. Yide etiam, sed ad posteriora tempora per- 
tineat, quse retuiit U. Tarrj, in Comptes Rendus Acad, I. et B.-L., 1882, 
p. 86. 

sistit. Eam septentrionem versus Sahara minor, altd6 
planities de quibus jam sum locutus , a GdBsariensi 
dividunt, et versus meridiem jacent oases Saharae 
majoris, ubi, ut ait Sallustius, gens atra incipiebat; 
post autem loca exusta solis ardoribus. Utramque 
vero regionum quarum in medio montes surgunt, 
Gaetuli partim occupaverant, hinc pastorum illinc colo- 
norum, secundum indolem terrae, vitam sibi eligentes. 
Quo flt ut , a regno Jubse solitudinibus et gente vaga 
per longa spatia divisus, magnus ac frequens populus 
regione ad meridiem bona a flumine Gir ad salsas 
paludes tutissimo frueretur, et ab Apollodoro Tar- 
sensi, Jubae ipsius coaetaneo, ?6vo(; fjLeyKyTov Ai6u)cov 
dictum sit (1). Erat autem illa regio quidquid nunc 
ZibaneXHodna dicitur (eae solae partes unquamRoma- 
norum fuerunt) et immensum Beled-uUDjerid (id est 
palmarum palria) ubi, etsi multo quam tunc fuit 
rarior, assidua tamen et industriosa gens est : cujus 
pars melior fortior et veteribus similior est Moza* 
bitarum quadruplex populus. Is autem mediam partem 
Jubanae Gaetuliae obtinet, et inter quatuor civitates ex 
quibus maxime constat tenet Giram, olim metropolim 
a Plolemaeo geographo dictam , cui nomen est Ghe^ 
rara. In variis Gaeluliae partibus Bescera, Badiath, 
Tucrumuda, Thabudei, Geva, Thycimath, Byntha, Tu- 
caba, Anygath, quae nominaab auctoribus aut a titulis 



(1) Apollod. Tars., Pragm,, 4. Miill., Pragm, hisU Grxc, t* it, p. 488» 
Recentiora nomina : Biskra, Bddes, Touggourt, Tauebet, Laghouat « 
Tadjemout, Binda, Tecabit, Taneghent. 

romanis data in hodiernis agnoscimus, conspicuarum 
tunc urbium erant. Sed multarum antiquum nomen 
nobis a neminie traditur, et innumeri ruderibus etiam- 
nunc insignes loci antiquum statum demonstrant. 
NuUa autem pars majorem eorum multitudinem os- 
tendit quam ea quae super provincias Algeriensem et 
Oranensem est, cui Gira, Geva, Thycimath et aliae 
plures metropolis erant, et cujus populi Jubam regem 
sustinuerunt , ac, nisi per populum romanum, sape- 
rabant. 

Reliquum vitae regnique tempus in pace Juba transi- 
gebat, ni fuisset extremis annis bellum cum Tacfari- 
nate. Quod quidem , a Tacilo satis plene nobis ex- 
positum, gentium ad meridiem sitarum indolem 
necessitudines et aliquatenus historiam indicat. Duae 
enim super Africanas provincias Africanaque regna 
validissimae gentes erant, ab eis interposita solitudine 
divisae, quae saepius imperio bellum, semper rebel- 
lantibus aut praedonibus auxilium , alacriter infere- 
bant. De Gaetulia dixi , Mauretaniis imminente. Est 
autem, super Syrlarum regiones, medio Saharae inclu- 
sus, oasium magnarum numerus cui Phazaniae nomen 
est. Hic, quanquam inde a temporibus illis mirum in 
modum opibus et hominibus decrevit, tamen quidquid 
commercii per Saharam cum interiore Libya efflcitur 
ad se trahit : unde etiam pessimo Tripolitani littoris 
tractui aliquid pretii est , qui , nisi Phazania foret , 
urbes suas ne aleret quidem. Phazaniam autem 
tenebant Garamantes, frequens natio, Gaetulis etiam 
potentior, cujus urbium et rudera et nomina perman- 



f 

serunt : Garama enim metropolis et Gillaba et Telgse, 
Debris, Tabidium, Thapsagum, Boln, Maxala, Zizama, 
Sabae, Bedirum , Hammanentiumque et Dannagorum 
gentes, omnia, nulla re praeter priscam celebritatem 
locorum mutata, adhuc etiam inveniuntur (!)• A 
Phazania in Gaetuliam trans solitudines supra Numi- 
diam sitas intercursus flebat per Gydamum Tucrumu- 
dam(Jue, quarum prior praepollens fuit. Sed Romanis 
cum Gaetulia Phazaniaque eadem prorsus res fuit. 
Primus enim Gornelius Balbus ann, a, G, 19 Phaza- 
niam omnem victor peragraverat , et de ea trium- 
phavit- Similiter Suetonius Paullinus , ann- D- 40,* 
ubi primum provinciae Mauretaniae factae sunt , et 
Gaetulos vicit et ultra Gaetuiiae ipsius fines trans 
flumen Gir ad meridiem ivit. Sed ab uti*aque parte 
insignia bella parum profuere, et Phazania Gaetulia- 
que nunquam romanae Libyae periculo esse desierunt, 
nisi postquam , Antoninorum Severorumque tempo- 
ribus, ipsae occupatae fuerunt : Gydamo enim , quam 
qui tenet Saharae quasi dominatur, praesidio munita, 
hinc Phazaniam , ubi et tituli apud Boin Tabidium- 
que (2) etruderaubiqueromanammanumdemonstrant, 
illinc Gaetuliae partes Numidiae provinciae vicinas, quae 
fertilissimae planities sunt et urbibus colonisque brevi 



(1) Vivien de Saint-Martin. Le Nord de 1'Afriqu^, p* lll-12!i. 

(2) C. 1, I., VIII, 6, 34. 

Btcentiora nomina : Le Fezzan» Djerma, Mourzoukb quse et Zellah, 
Qoadi-Talha, Eddri?, Tabonyd , Tassava, Bondjem , Mechaal, Ouadi- 
Zemzem, Sebha, Bedir, gentes ex Hamm&da regione, Denhadja, Gha- 
dames. 

6 

tempore abundarunt, imperium sibi adjecit. Mon- 
tanae autem Gaetuli», quae colonis occupata non fuit, 
pars orientalis milites accepit (1) , reliquam exerciti- 
bus saepius visitatam testantur nuper reperti tituli ad 
Oued-Qsob in DjebeUAmour et apud Ouled-Sidi" 
Cheikh in ipso Giryville oppido (2). Sed Gaetulia 
Phazaniaque adhuc liberae, potentes et ad omnia 
contra imperium paratae tempore Jubae regnanlis erant. 
Tacfarinas Numida (3), qui primum in auxiliis 
meruerat, desertor mox praedonum dux, magnam 
manum sibi per deserta loca Tritonidi paludi vicina 
comparaverat. Erat aulem illis temporibus praepollens 
Musulamiorum populus , qui hinc Gaetuliam et soli- 
tudines illinc Mauretaniam tangebat^ sed ferus adhuc 
ne urbes quidem exstruens, vetusto barbarorum 
more, perinde ac si non fuissent Masinissa, Micipsa, 
Romani , vivevat. His se Tacfarinas ducem si rebel- 
lare velint obtulit , praedones militum ritu ad omnia 
institutos adducturus. Rebellantibus auxilium Mau- 
rorum vicinorum regulus Mazippa quidam attulit. 
Cinithios qui Tripolitanae partem Phazaniae adjacen- 
tem incolunt socios sibi adigunt , et provincia Jubae- 
que regnum maximo in periculo versantur, ann. D. 
17. Victo tamen Furii Camilli audacia Tacfarinate, 
per aliquod tempus quies fuit , Mauri Musulamiique 
pacati. Nihilominus Tacfarinas, in interiora Libyae 

(1) C. L £., VIII, 8779-8804. 

(2) BulL ant. Afr., 1. 1, p. 26 ; C. L I., VIII , 9t39. 

(3) Tac, ilnn., II, 52 ; III, 50, 21. 73. 74 ; IV, 23, 24-2e. 
Reeentiora nomina : Chott-Melghir. 

profectus, vagos homines, praedones et omnigenam 
genlem coUigebat , rursusque provinciam adortus 
cohortem unam occiso praefecto profligat, sed a 
L. Apronio pellitur : cujus tamen iterati belli expers 
Mauretania fuit, ann. D. 18-20. Quamdiu enim Juba 
vixit, in pace Mauri manserunt, neque ad illos per- 
tinent res a Blaeso pulcherrime gestae ann. D. 20-22. 
Tacfarinas autem , ab eo omnino devictus pulsusque 
in deserta et fratre etiam amisso, nova bella moli- 
batur. Rex enim Garamantum , qui receptare ingen- 
tem ab eo prsedam consueverat, societate facta ei 
magnum copiarum levium numerum dederat. Occa- 
sionem praebuit mors Jubae, Ptolemaeo fllio minus fe- 
liciter per libertorum superbiam , quibus incuriosius 
omnia permisit, regnum ineunte. Igitur Numida, 
postquam Thubursicum frustra aggressus est (Mu- 
sulamios rebellaturos confisus, sed eos Dolabella pro 
consule terrore antea coercuit) , provincia raptim prae- 
dando egressus , in Mauretaniam quae post Sitifensis 
fuit et Caesariensis partem attiguam bellum inferre 
constituit, et castellum Auziam obsidet. Yicina enim 
populum asperum et adversus omnia imperia contu- 
macem Kdbylia major semper nutrivit. Sed vincendi 
Tacfarinatis modum praeclare monstraverat Blaesus , 
omnes fugiendi vias per valida legionariorum praesidia 
occupans, reliquum autem exercitum in plures expe- 
ditas manus additis indigenis dividens , quae , ab ho- 
minibus locorum gnaris ductae, non quiescere sinerent 

tietefiUiotd iumina t Khamissa, Aumalet 

semper victum nunquam debellatum hostem. Igitur 
Dolabella , peritus simul et audax , uno ictu bellum 
conficere occasionem nactus instituit. Ptolemaeum re- 
gem Maurorumque auxilia ad se vocaverat, qu3e jam 
in numeros praedatoriis exploratoriisque incursibus 
idoneos, praefectis ex ipsa gente ducibus delectis, 
composuerat. Ipse romanum militem in quatuor ag- 
mina legatis aut tribunis data ad hostem, Mauris 
praemissis, admovet; et, apud ipsam Auziam noctu 
Tacfarinatem adortus, ipsum caedit, stragem rebel- 
lium facit, moxque, Garamantum rege pacem orare 
coaclo, quies regioni redditur. Ptolemaeo quae supra 
retuli honoraria dona delata^ rexque una atque so- 
cius et amicus populi romani eo anno est appellatus. 
Jubam durante adhuc Tacfarinatensi tumultu mor- 
tuum esse intelligitur, quo utique anno nullus auctor 
dixit. Sed qui ejus historiam principes apud nos 
scripserunt , Baylius et Sevinus , et post eos Wens- 
dorfiius, eum ann. D. 25 decessisse arbitrati sunt; 
post multae diversaeque sententiae per doctorum ho- 
minum lucubrationes natae sunt, quas summatim 
omnes retulit Muellerus (1). Jubanam autem chro- 
nographiam quodammodo certam faciunt nummi 
supra memorati qui victoriarum indicium praebent 
annorum regni nota adjecta : quorum ultimus ad a. 
r. xxxxvi pertinet, quo utique victoria fuit de Ma- 
zippa et Tacfarinate , si Juba^ ut aiias diximus, ann. 
a. G. 25 rex Mauretaniis datus est. Nullus autem ex 



(l)iVM»l., III, p. 1 

tot nummis qui ejus regis noti sunt annum xxxxvni 
posleriorem praebet, quod praeclare cum auctoribus 
concordat- Strabo enim, in libro v, scripto circa ann. 
D. 18-19 de Juba ut vivo mentionem facit, in 
XVII autem scripto ante ann. D. 24 eum vewaTi de- 
functum dicit (1). Tacitus ann. D. 23 diserte eum re- 
gnareait, ann. autem 24 Ptolemaeum filium jam solio 
potitum, nondum lamen a populo romano regem sa- 
lutatum, ostendit (2). Inlerfectus aulem ab Imp. Gaio 
periit Plolemaeus ann. D. 40 (3), neque ejus nummus 
ullus ann. r. xviii posterior invenlus est (4). Mihi igi- 
tur, omnibus tam probe consonantibus , Muellero Se- 
vini opinio merito placuisse videtur, neque dubitandum 
Jubam ann. D. 23 obiisse, Ptolemaeoque eum ipsum 
annum i regni exstitisse. 

Juba igitur per lii aut Lin annos rex fuit, quorum 
xxxxvui in Mauretaniis ; annorum .autem non minus 
Lxxiin, forsan plurium, vitam habuit. 

(1) Strab., V, p. 288 ; XVII, p. 828. 

(2) Tac, inn., IV, 5. 23. 

(3) Suet., Calig., 34. 

(4) Mull., III, p. 115. 



JUBA CIVIS ROMANUS ; EJUS UXORES LIBERI NOMEN HO 
NORES ; DEUS POST MORTEM HABETUR, 



In sapra laudato libro De Conditione regum adno- 
tat Bohnius multam esse probabilitatem cur Juba et 
Ptolemaeus cives romani fuerint, praesertim quum 
ille Gadibus Ilvir, Carthagine Nova Ilvir q. q,, utrius- 
que coloniae civium romanorum patronus invenia- 
tur (1). Neve obstet quod neuter in nummis aut titu- 
lis suis nomine romano appellatur, nam romana 
civitate non auctam sed imminutam regiam dignita- 
tem contendil esse Bohnius- Utut est, dubitandi 
quodammodo iocum faciebat , quum nusquam reper- 
tum nomen, tum quod Juba coloniis in regno suo 
positi« praefectus non esset , quamquam in eo fldu- 
ciam qualem in servo aut cognato quodam ponere 
posset Augustus. Certe disertum desiderabatur indi- 



(l) Vid. Wensdorflf, ap. lamatftf, PoeU Min,, vol. V, p. 502. PtolemauB 
quoque, patre vivo, Carthagiui Nov9S Ilviratum q. q. habuit. MuU., III, 
num. 204-207. 

cium. Qaum enim plures libertorum Jubae PtolemaBive 
tituli innotuissent , nullus gentilicio et praBnomine 
inscriptus prodierat , ut exspectandum fuerat patro- 
nis civibus romanis. Erant autem lii tituli , Cdesareae 
reperti : 

LAETVS • ACCEPTI • REGIS • IVBAE • L • F • (1) 
INIQVITATE^ FATORVM • RAPTVS- ANNO- 1 • DIES 
VIII • H • S • E • PRAETERIES • TVVM • EST- DICERE 
OSSA • TIBI • BENE • ADQVIESCANT 

c • iuliuS (2) 

REGIS • ittBAE • L • CAELAETo 
HIC • SITVS • EST 

¥ ¥ 

A • AVNIGAE (3 

regls -IVBAE-L-fIl 
anNORVM • XIIII 
hU • s ITA • EST • S • T • T • L 



¥ ¥ 



PHILOCALVS • PYLADIS (4) 

REGIS • PTOLEEMAEI • L • L (sic) 

VIXI • ANN -V •MINVS^DIEB VS 
XV • H • S • EST • 

In nullo gentilicium est , aut , si fuit , fractum eva- 



(1) C. L t., VIII, 9350. 

(2) Ibid., 9,349. 

(3) Ibid., 9348. 
(4)C.i. £., VIII, 9351. 

nuerat. Tamen ann. D. 1850 ex hypogaeo quodam 
Caesariensi prodierant tituli sequentes (1) : 

AESCHINVS • IViAE 
REGIS • L • ANT///VS 
IC SIT IST STT L 

* 

TI • CLAVDIVS • ZENATI 
CLAVDlI CHRESImI 
FRATER H S E 

* 

C ' IVLIVS • 
FAVSTVS • AES 
CHINIS • FRA 

TER 
H • S • E • 

IVLIA • FAV 

STILLA • HEL 

ENAES • LIB • 

H • S • E 

Quod quidon hypogseum libertorum domus regi9B 
fuisse videbatur. Est enim iEsthinus JTibae regis lib. 
frater C. Julii Fausti, unde credendum est et hunc 
ejusdem patroni iibertum et illi idem gentilicinm et 
praenomen fuisse. Neque minus Faustilla Helenes 
lib., qusB Julisa nomen habet, idem et patronse suse 

(1) C. /. L., VIII, 9344-9347. 

arguit, quse et ipsa eju^deM patt*&ni atque alii omnes 
liberta fuisse credetul*, Vix enim impediet ille Ti. 
Claudius, Glaudii Ghresitni frater, qui aut maritus 
aut filius regise alicujus lil)ertae esse omnino potuit. 
Etsi vero reges labam Ptoleifiiteumque cives romanos 
fuisse constaret , tamen utrum ab Augusto an a Ti- 
berio civitatem accepissent et C- C. aut Ti- Ti. Julii 
fuissent aliquatenus ambiguum maneret, nisi recen- 
ter reperta dubium omne solverent- Novissime enim 
prodierunt in Bulletin de correspondance africaine 
quinque Caesarienses tituli quos refere necesse est : 

IVLIA • FASTILLA (1) 
IVBA • L • HIC 
SITAS • ANNORV 
FVIT • XXfl 

* 

IVLIA • CLITA • EPAPRA (2) 
L'^ REGIS • IVBA • LIBERTE 
VIXIT • ANOS • L • DINAM 
IS • MATER • EtVS PO SVA 
IMPESA 

* 

D • M (3) 

C • IVLIO • RE 
LATO • V • A 



(1) Bull corr, Afr.^ 1882. Qum 19. 

(2) Ibid., nam. 20 ; BuU. 4p, de la Gauk, \9&i, p. 2*78^1111111. 6, legens 
EpapraH, perperam. 

(3) ibid., nam. 21 ; BulL 0p.4$la Gaule, 1882, p. 142, iium. 3. 

VNO'M«VIin 

IVLIVS • EVZE 

LVS • F • F 

* 

D • M (1) 

C • IVL • DECEM 

BIR • VIX AN 

iXVIII IVL EV 

t/CHA PAT F 

* 
♦ ¥ 

D • M (2) 

IVLIA . Pllllll 

VIX • ANN//// 

DIES • VII • FEL 

S • T • ^ • I • 

Quorum duo primi Julium JubdB nomen fuisse mani- 
feste testantur, posteriores autem duo, cum C. I. L. 
VIII , 9346 comparati , certissimum Gaii praenomen 
faciunt , ultimus unius libertarum regis ejusdem erit, 
quarum alteram indicat liic quoque in Bulletin ^- 
graphique de la Gaule nuperrime editus (3) : 



(1) BuU. eorr. Afr. 1882, num. 22, legens decemvir^ perperam. 

(2) Ibid.t num. 28. 

(3) 1883, p. 277, num. 6. Scribenti mihl afferuntur alii duo Gflesarlen- 
ses tituli ad regiam familiam spectantes, quos adhuc ineditos hic dare 
Juvabit, ex ectypo ab optimo viro R. de Ghancel et apographo a docto 
homine J. Schmidt missis : 

lllllreiU ' CVBAE • L 
lllllllllll/lsi^CEKWS ' AB • OMNI 
llllllllllimACET IN TVMVLO 

IVLIA • PHIALE 

IVBAE • L 

VIXIT • AN • XXX 

H • S • EST 

NuIIatenus ergo dubium est quin Juba civis ro- 
manus G. Julii nomine fuerit. Quo autem tempore 
civitatem acceperit nescitur, an una cum Cleopatra 
regnoque , an (quod magis mihi quidem placeret) in 
Caesaris domo , quum ad eam setatem venit qua ci- 
vium romanorum fllii virilem togam sumebant. 

Cleopatrae quae conditio fuerit nunc nobis est ex- 
quirendum. 

Notissimum est Augustum , bello finito Antylloque 
Fulviae fllio Alexandriae necato, Antonii superstites 
liberos secum benignissime tenuisse , ita ut quodam- 
modo inter necessarios haberet. Quo.rum alii cives 
alii peregrini erant, hi quidem nec legitimi nec qui 
tales fleri possent, quippe et adulterini et ex hoste 
suscepti. lUos Augustus quasi flliorum flliarumque 
loco tenuit , per quoddam genus imperfectae nec alte- 
rius exempli adoptationis , ita ut M. Antonius Juii 



/////VMINA TEXSIT 
/////////////// NE • DOLET 
///////////////// A • FVNVS TV 

* 

IVLIA PIERIS 
REGIS • PTOLEMAeI • L 

M • CASINEld 
SERPVLLO • C 
VM 



- 92- 

prgenomen acciperet , fet prinlttm post ex Livia pri- 
vignos locum obtineret , haberetque Marcellam Oc- 
tavi» filiam uxorein, et consulatum ann. D. 10; 
Antoniae autem ex Octavia natae nuberent, major 
L. Domitio Ahenobarbo cujus ex ipsa fllius ex Agrip- 
pina Neronem genuit, minor Druso Tiberii fratri. 
Hos autem fuisse notum est ex Cleopatra iEgypti re- 
gina genitos Ptolemaeum gemellosque Alexandrum 
Helion Cleopatramque Selenen, quibus quodammodo 
jungerem Antoniae ex Antonia natae, tunc mortuae, 
liberos. Quae quidem, primum Lepidi Hlviri filio 
desponsa, aliquid peregrinae conditionis induerat 
nubendo Pythodoro Asiarchae, qui, etsi civis roma- 
nus procul dubio fuisse credendus est (ut qui , Pom- 
peii Antoniique amicus , inter Asiaticos regium quasi 
locum tenebat) (1) , tamen genere, patria, necessitu- 
dinibus, in dynastarum principumque earum gen- 
tium potius quam in civium romanorum numero ha- 
bebatur.* Hanc quoque Antonianae sobolis partem 
Augustus, dum romanam in re publica splendidis- 
simo loco exaltat , summis peregrinorum honoribus 
ut peregrinam ornavit. De maribus. quid factum sit 
plane nuUus auctor tradidit, nisi in Augusti domo 
ab Octavia quasi a matre educatos ut Juba olim ab 
Atia in domo Caesaris fuerat ; sed regium nomen ab 
Antonio datum etiam sine regno tenuisse crederem , 
primum quod apud Augustum plurimum Antonii 
sanguis valebat , deiii qiiia nullum rei publicae erat 

(1) Strab., XIV, p. 649. 

periculum, denique quia fllide eodem fuerunt ornat». 
Antoniae enim defunctae fllia Pythodoris regina appei^ 
iata est et Polemoni potentissimo regi uxor data , qui 
Ponti Ciliciae Armeniae minoris et Bospori regna ha- 
buit , neque tantum uxor regis sed regina ipsa erat, 
ita ut cum eo et simul et priore loco , et eo defuncto 
una cum fllio , mox post ipsum cum nepote , semper 
priore loco regnaret, et ex ea magis quam ex illis 
posterorum nobilitatem defluxisse manifestent tituli , 
dum M. M. Antoniorum Polemonum etiam regnis 
amissis ditissima et honoratissima domus per saecula 
durat (1). Cujus ad exemplum credo de Cleopatra 
factum fuisse, etsi aduiterina et ex hoste publica 
nata , quum Jubae eam despondit Augustus. 

Nata erat Cleopatra , ut comprobavit Mommsenus, 
ann. a. C. 34, neque Jubae despondi potuit post ann. 
a. C. 19, quum exstant hujus utique anni nummi 
regni Mauretaniae ejus effigie insignes, potuit autem 
multo prius , neque obstat quod nummi desiilt, con- 
clamantibus cunctis auctoribus Jubam ea el regno si- 
mul donatum fiusse (2). Ann. a. C. 19, Cleopatraxv 
annum agebat, quae si Juba Numidiae regnum ann. 
fere 30 accepit tunc plus iv aut v annorum esse 
non potuerat. Putandum ergo videtur eam tunc illi 
circa xxii annos nato desponsam, posteaquae celebra- 
tarum consummatarumque quum per aetatem licueriV 
nuptiarum nuauxios indicium dare, quod qui^em- 



(1) Momms., iSph, epigr., 1873, p. 271*274. 

(2) Ibid., p. ^76-277. MulL, III, p. 118 et 120-12^. 

initiaiD regni revera , non solum nomine ut antea , 
suscepti foret. Ista autem Cleopatrse in Mauretanise 
nummis praesentia etiam disputationem movit. 

Etenim dum frequenter imperatorum uxores matres 
filias in nummis populi romani invenimus , liaud ita 
res se habel regibus popuii romani sociis. Uxores sci- 
licet eorum nunquam in nummis reperiuntur, duabus 
tantum exceptis Tryphaena Polemonis et Gepaepyride 
Mithridatis, quorum alter Ponti alter Bospori rex fuit. 
Tryphaena, cujus rarissimi nummi sunt, nunquam nisi 
cum marito effingitur, Mommsenusque privilegium 
quoddam ad idipsum a rege ex Pythodoride Antonii 
pronepote impetratum esse hariolatur. Licebat impe- 
ratoribus uti vellentcudere nummos, non ita vero regi- 
bus, quibus fcedere ipso quod quasi formula regni erat 
jura omnia deflniebantur , neque aurum flare ferire 
cuiquam nisi ipsi Principi concessum unquam fuit. 
Porro regum uxores , regiae potestatis expertes , cu- 
dere nmnmos non poterant, et reges, non absolutam 
ut imperatores Ptolemaeive antiqui habentes auctori- 
tatem, eas in partem regni aut nummorum consor- 
tium proprio arbitrio vocare nequibant. His praemis- 
sis rationibus Mommsenus Tryphaenae et Gepaepyridi 
privilegium quoddam fuisse contendit. Quantum ad 
Gepaepyrin pertinent, mihi quidem inutile privilegium 
fuisse videtur : reges enim Bosporani absoluto , soli 
ex tot regibus sociis, cudendi nummos jure frueban- 
tur, ut testantur aurei eorum frequentes. Quod etiam 
regum Mauretaniae fuisse facile crederes, aureo Ptole- 
maei Jubae fllii nuper ut supra dixi reperto, nisi cusus 

aut sine jure aut post jus ipsi PtolemsBO a Caligula 
in extremis regni ejus temporibus concessum suspi- 
candus foret. Juba autem , quantum novimus , abso- 
lutum feriendi arbitrium non habebat, atque ita ei 
quoque privilegium concessum fuisse conjiciendum 
esset ex quo Cleopatra viripotens fuit. Quod quidem, 
per se haud absurdum neque a verosimiii abhorrens, 
Muellero magis placeret (1) : quinetiam inutile potius 
privilegium fuisse credit , nec tam arcta deflnitione 
regibus jura constituta (2). 

Succurrit autem iUud gravissimum quod Cleopatra 
nummis non solum una cum marito infertur, sed 
etiam interdum soia (3) cum diademate et nomine 
regio KAEonATPA • basiaisza. Eodem quoque or- 
natu insignis in nummis communibus (4) cernitur, 
grsBca cum inscriptione , dum Juba semper (duobus 
exemplis tantummodo exceptis (5) latinam habet. 
Signa in nummis diversa : CleopatrsB aut luna (se^iffvY)) 
aut 2Bgyptiaca omnia , ut crocodilus , Hathoris vacca 
lunata fronte, aut ibis, aut hippopotamus , aut Isidis 
symbolum sistro ssepe apposito quod Novaa Isidis 
fili^ convenit; JubsB autem aut romana, aut saBpe 
etiam Libyca qu2B et majores ejus habuerant, ut 
elephas, interdum turritus, leq, aut Libya elephantis 

(1) MuU., Suppl, p. 76. 

(2) Id., III, p. 116. 

(3) Id., num. 103, 104. 

(4) /d., num. 84-102. 

(5) /d., 75, et SuppLf 102*. Interdum tamen, etiam in nummis latine 
inscriptls, annus regni grsecis litteris exprimitur, scllicet in num. 38» 
39, 40, 40, 41, 47. 

ornata spoliis (1). Ita ut et in communibus conjuges 
aperte sequiparentur et insuper diversorum habeant 
uterque suam nummorum seriem. Privitegium sit an 
jure proprio et nomine suo Gleopatra feriat inter doo- 
tos non constat homines. Muellerus , etsi sententiam 
absolute non pronuntiet , ad priorem inclinare vide- 
tur, Mommsenusad alteram quae diceret Gleopatram 
fuisse non solum regis uxorem sed et suo jure regi^ 
nam. 

c Quod si , addit Mommsenus , CleopatrdB hoc con- 
cessum est ut suo jure regnaret, fieri potest, quum 
Annales scribant Jubam ab Augusto et partem regni 
paterni, id est NumididB, accepisse, et prseterea reg- 
num Mauretaniae , ut illud ipse habuerit , hoc uxoris 
nomine; sed potest etiam utrique conjugi totum reg- 
num communi nomine datum esse. » Sin autem ea 
vera sunt quae ego de regnis a Juba acceptis et uno 
pro altero mutatis exposui , illud prorsus negabitur, 
hoc autem quam verosimile sit conditio amborum an- 
tequam regnarent asserit. Juba enim, sublato per for- 
mulam provinciae regno Numidi^ perinde ac si nun- 
quam f uisset, quis alius erat ac privatus homo, nomine 
G. Julius Regis Jubae L Juba, ut ille ex stirpe regia 
Britanaus quemtituli Glaudio imperante Ti. Glau^ 
dium Regis Gogidubni f. Gogidubnum (?) notum fa- 
ciunt, et quem regem nuUomodo fuisse comprobavit 
Mommsenus (2) ? Gleopatra jure quidem infimo loco 



(1) MuU., 20, 83, t5, 2t, 18, n. 

(2) Hermes, X, p. 369 et seq. Adde etiam lii. Julium Regis Donnl 

jacebat, spuria patre nallo et matre mancipio populi 
romani, sed regina ipsa vocata fuerat quom Antonius 
ei Cyrenaicam, fratribus Asiae regna, largitus fuerat : 
incassum quidem , nam Cyrenaica provincia et erat 
et mansit. Quidquid igitur regnorum et regii nomi- 
nis habuerunt, si ad jus utique stare volumus, do- 
num (1) fuit et similiter utrique potuit dari. Quod 
mihi probabilissimum videtur, quum auctores et reg- 
num et nuptias simul una recordentur. Crederem et 
desponsos el regem reginamque a populo romano ap- 
pellatos et aequo jure regno donatos paulo post Actia- 
cam pugnam, Cleopatram vero nummis tunc demum 
illatam fuisse postquam satis setate creverit ut regnare 
eam dici aliquomodo posset, eam tamen et antea ali- 
quid plus illo habuisse, quum regina ipsa fuisset, ille 
privatus regis fiiius. 

Non tamen dubitare vellem quin Juba communem 
auctoritatem reipsa solus exercuerit , ut semper na- 
tura evenit in ejusmodi consortiis , praecipue quum 
consociantur patri filius viro conjux. Fuerunt tamen 
et femindB quae , ingenio stirpe jure aut quavis alia 
causa supra consortem stantes , revera* sceptrum te- 
nerent, ut Pythodoris viro fllio nepoti conjuncta. Sed 
rara exempla sunt, ac quasi semper maritus a natura 
datum locum et in solio retinuit, neque Juba is fuisse 
videtur qui ab eo facile cederet, et Cleopatra nusquam 

I. Cottiam, qui noadum rex erat quum Segusione arcum Augusto dedi- 
cavit (C. /. I., III, 7231), sed tantum preefectus quatuordecim regni 
qaondam paterni civitatibus constitutus. 
(i) Tac, Ann., IV, 5. 

B, 7 

nisi in nummis apparet regiae condicionis particeps. 

Ceterum multo ante maritum decessit , et filium 
parvulum reliquit, Ptolemaeum nomine. Etenim a 
Tacito (1) accepimus hunc adolescentem ann. D. 23 
fuisse quum patri in regnum successit ; vix igitur po- 
tuit multo ante Christum natum natales habere. Juba 
autem ann. D. 6 jam secundas nuptias et inierat et 
solverat (2) , quae si (ut ingeniosissime conjecit C. Muel- 
lerus) tempore Arabici belli factae sunt , Cleopatra , 
circa annos nativitati Christi vicinos mortua, haud 
multo annos vitae xxx superavit (3). 

Fuit Giaphyra, quae Jubae post Cleopatram defunc- 
tam nupsit , filia Archelai Cappadociae regis , vidua 
morte Aiexandri, Herodis filii, quem pater neci dede- 
rat ann. a. C. 3 aut 4. Unus eam Jubse nupsisse nar- 
rat Josephus (4) , additque post mortem Jubse tertias 
adiisse nuptias cum ethnarcha Archelao , primi ma- 
riti fratre, et mortuam ann. D. 7. Sed Juba quum 
vixerit usque ad ann. D. 23, plurimi docti homines, 
aut partim aut omnino a Josepho data rejicientes , 
alii matrimonium cum Juba fuisse negant , alii inter 
quos Mommsenus matrimonium cum Archelao , om- 
nes prorsus erravisse Josephum putantes, quanquam 
sane istarum rerum gnarus esse, ut videtur, debuit. 
At mihi Sevinus videtur solutionem planam admo- 
dum suspicatus esse, et Josephus non aliter quam 

(1) Tac, Ann., IV, 23. 

(2) Mull.. Suppl., p. 75. 

(3) C. Mull., Fragm. hist. Gr., lll, p. 466. 

(4) Jos., Ant. Jud., XVIII, 13; B. Jud., II, 7. 

levi negligentia peccavit. Recte enim viduam Glaphy- 
ram , perperam Jubam mortuum tradit , quum ilia 
divortio, non funere viri, ad Archelai nuptias va- 
caret. Placuit sententia C. Muellero , ut quae optime 
concordat cum lucida ipsius conjectura Jubam cum 
G. GdBsare in Oriente fuisse , et conjecit valentissi- 
mus vir verbum quidem |xeTa<mivai quo Josephus uti- 
tur in fonte cui attigit de profectione regis positum , 
sed ab eo minus attento de obitu ejus acceptum. 
Juba igitur, Gleopatra amissa, ad bellum Armenia- 
cum Arabicumque profectus, eo ineunte in Judaea 
moratus, Glaphyram uxorem sumpsit, quam postea 
ann. D. 4, relicta expeditione, repudiavit priusquam 
in Libyam rediret : atque ita per breve tempus et 
absens cum ea matrimonio junctus fuit. Nulio au- 
tem scriptore romano ejus historiam instituto opere 
plenam totamque narrante, nemini eorum qui ad nos 
pervenerunt occurrit ut Glaphyrae mentionem faceret ; 
sed Josephus , res Judaicas tractans nactusque et do- 
mum ejus et ipsam, tres ejus maritos numerat, quo- 
rum secundus Juba est. 

Glaphyram Mauretaniae nummis nunquam illatam 
nemo mirabitur. Nam neque in Mauretaniam venit si 
vera sunt quae supra retuli, neque diu apud Jubam 
fuit, neque (quod omnia anteit) proprio jure regna- 
vit. Aliud autem hujus et Jubae monumentum est, ti- 
tulus scilicet Atheniensis a Mommseno et indicatus 
et feliciter suppletus, qui ita est (1) : 

(1) Eph. ep,, 1873, p. 278. 

H BOYAH KAI o ^^o^ 
BAZIAI2ZAN y^«?"P«v 

ApXeAAOY ©YraTepa to€a 
TYNAIKa «peTYi; evexa 

Duo praeterea tituli , ut videtur cum illo positi , et 
patrem Archelaum regem cui Pythodoris nupsit Po- 
lemone mortuo , et fratrem regem Archelaiim nomi- 
nant. 

Hae fuerunt Jubae uxores. Prolem autem ei fuisse 
ex Cleopatra genitum filium , nomine Ptolemaeum , 
omnes auctores asserunt. Sed quaestio alia occurrit , 
quod Drusillam, M. Antonii Aug. lib. Felicis uxorem, 
Antonii Illviri et Clopatrae reginae neptem fuisse Ta- 
citus dixerit (1) : unde plures crediderunt eam Jubae 
et Selenes filiam. Trium vero reginarum maritum 
quum Felicem Suetonius dicat (2), obscura admo- 
dum quaestio est triplicis matrimonii : quam etsi 
non repetere mallem , tamen pauca ad rem nostram 
pertinentia retractare necesse est. Fratrem eum Pai- 
lantis potentissimi liberti, Antoniae Claudii matris li- 
bertum fuisse, sed in equitum numerum adscriptum 
et ad summos exceptis praefecturis praetorii TEgypti- 
que hujus ordinis honores provectum, ut qui provin- 
cias cum copiis procurator habuerit, perversissimum 
praeterea hominem et ad omnia scelera callidum in 
Judaea jus regium servili ingenio exercuisse, Tacito 
auctore novimus. Secum in Judaea habebat uxorem 



(1) Tac, HUt., V, 9. 

(2) Saet., Claud., 28. 

suam Drasillam, Herodis Agripp^B et Cypri conjugis 
ejus filiam, quam Azizo Hemesse regi priori marito 
abstulerat, ut diserte narrat Josephus (1) , et ab am- 
bobus notum est interrogatum fuisse Paulum Apos- 
tolum (2). QudBnam autem fuerint dusB ejus prseterea 
uxores nuUus auctor tradidit. Quo fit ut inter tres sen- 
tentias eligendum sit : aut locum Suetonii in codicibus 
omnibus corruptum, et n pro iii restituendum esse, 
quod per se haud impossibile tamen omni auctoritate 
caret; aut Josephum erravisse in omnibus quse de 
Drusilla et ejus domo retulit, quod prorsus improba- 
bile est de rebus patriis quibus ipse interfuit et ho- 
minibus quibuscum familiariter agebat locutum ; aut 
contra peccavisse Tacitum, quod vix credendum vide- 
tur quum ille diserte dicat Felicem, Drusilla in ma- 
trimonium accepta, Antonii progenerum, cujus Glau- 
dius. nepos, fuisse, neque intelligeretur quomodo 
ipsius Gsesarum domus necessitudines ignorare aut 
confundere potuerit. Inter quas conjecturas unusquis- 
que uti feret animus eliget; sed mihi, quanquam 
dubia et inter eas forsan ponenda quibus in despera* 
tis casibus utuntur, quarta quam sum dicturus non 
inaccepta fpret. Gonjecerunt enim quidam de diversis 
mulieribus locutos Tacitum atque Josephum, et duas 
Drusillas fuisse in numero trium reginarum ab An- 
tonio Felice ductarum. Obstat autem quod locus Ta- 
citi quo Drusillae nuptias discimus eam fuisse in Judaea 



(1) Ant. Jud., XIX, 7 ; XX, 5. 

(2) AcU Ap., XXIV, 24. 

cum marito impliciter monstrat (1), et uxor Drusilla 
quacum in Samaria Felix degebat Jud^m fuisse no- 
vimus (2). Quod si dusB Drusills^ fuerunt ejusdem 
Felicis conjuges, erravit utique Tacitus ad alteram 
tribuendo qusB ad filiam Herodis pertinent. Sin au- 
tem id recte, perperam tamen hoc aliud qiiod Ju- 
daeam mulierem Jubae et CleopatraB flliam ex ejus 
dictis fuisse intelligeretur. Remedium unum foret 
quod, Jubse non Cleopatrse filia, in Syria ex Gla- 
phyra JudsBa nata, una cum matre relicta fuisset ; sed 
ita quoque peccaret Tacitus qui eam Antonii neptem 
per negiigentiam diceret : quod quidem non creden* 
dum est, dum tam diserte ejus cum Claudio Impera- 
tore declarat necessitudinem. Crederem ego Drusilias 
duas Antonio Felici nupsisse, quas Tacitus aut ali- 
quatenus cpnfudit aut saltem hactenus peccavit ut 
non satis bene caveret ne a legentibus confunderen- 
tur. Una autem erit ea de qua Josephus loquitur, fi- 
lia Herodis AgrippaB. Alteram Tacitus dicit Antonii 
et CleopatrsB neptem, non dicit JubsB filiam. Adde 
quod tempora obstant, nam Selene ante Christum 
natum obiit et Felix cum Drusilla ultimis Claudii im- 
perantis annis in Judaea fuit» quaB, si filia JubsB fuis* 
seti L p. m. annos nata ei nupsisse deberet, quod 
vix credendum videtur* Erant autem Antonii Gleopa* 
trsBque filii duo, PtolemsBus Philadelphus et Alexan- 
der Helios , quos una cum Selene ab Octavia eduea* 



(1) Tac, Bitt., V, 9. 

(2) Vid. Renan , Saint Paul, c. XX. 

tos , una cum sorore in Libyam profectos , et semper 
apud Jubam commoratos novimus. Hos regium nomen 
ab Antonio datum retinuisse jam conjeci , quod etiamsi 
non jure habuerunt tamen liberi eorum orti regia 
stirpe utique dici poterant , et in reginarum numero 
Antonii Felicis uxorum flliam unius eorum includi. 
Facillime enim aut unus aut alter, nisi ipse Judaicis 
religionibus indulserit, uxorem eligere potuit in ali- 
qua ex tot regum dynastarumque domibus tunc per 
Orientem totum Judaicos ritus secutis. Jam Helios ex 
Medorum regia stirpe uxorem habuerat, Jotapen 
Artavasdis flliam , quae , parvulo ei ab Antonio des- 
ponsa, ab Augusto post Actiacum bellum patri re- 
mandata fuit. Verosimilius facit hujusmodi matrimo- 
nium C. Muellerus docens, ut supra non semel retuli , 
Jubam in Oriente fuisse, qui defunctae uxoris fratres 
secum ducere potuit. Utut est, si Drusillas duas Felix 
duxisse creditur , unamque Antonii et Cleopatrae 
fuisse neptem , malim eam ex Helio (1) aut Philadel- 
pho quam ex Selene genitam facere, quum Taciti 
verba non repugnent et nemo sit in causam vocan- 
dus (2). 

De Ptolemaeo nihil ambigitur.. Fuisse eum Cleo- 
patrae filium et constat et testatur nomen , quo qui- 

(1) fielion etiam in nummis a sorore cusis una cum ea effingi sub So- 
iis Lunseque figuris Eckhelius et Miillerus suspicati sunt(Miili., 111, 
p. VlOy et num. 43 et 96). 

(2) Multo minus placeret eam Ptolemeei Jubse filii fiiiam facere. Nam- 
que neque uxorem neque filiam filiumve ei fuisse novimus, et proneptis 
non neptis Antonii iiiviri foret ; ceterum improbabilissimum omnibus 
modis videretur. 

B. 

dem et titulo attico quem in § I retuli suspicandum 
videtur aliquatenus majorem nobilitatem ex matre 
quam ex patrefilio derivatam fuisse. Etsi enim spuria 
erat , tamen ex illustrissima Ptolemaeorum stirpe 
genita proclamabatur Selene, apud quos legitimis 
pueris facile aeguiparabantur etiam adulterini, et avus 
Auletes rex fuerat ex concubina genitus. Masinissa 
V quidem Romanis maximus regum quibuscum tunc 
tractarent semper habitus fuerat, sed barbara Numi- 
darum gens et a Roinanis et a GraBcis nihilominus 
dicebatur. Quum autem in Oriente GrdBcos reges Ro- 
mani viderunt, quorum plerique aut Alexandri Magni 
aut Darii Gyrique heredes , interdum Reges Regum , 
vocabantur , splendidissimum Asise Graeciaeque decus 
quo generis nobilitas et priscarum memoriarum gloria 
augebatur mirati, penes eos veram regii nominis ma- 
jestatem agnoverunt, auxitque reverentiam, aut saltem 
indulgentiam^ quod prdBdivites erant et quod Graecia 
cui dominabantur mox Romanis magistra fuit. Inter 
quos SeleucidsB» Lagidse, Macedones, facile principes. 
Hac gloria , his memoriis prsetegere potuit Augustus 
omnia quae (auctore forsan Octavia) in Antonii liberos 
contulit. Sane qudB supra dixi de regiis Gleopatrae in 
Mauretania juribus conclamare mihi videntur majo- 
rem dignitatem Masinissse domui Ptolemaeorum san- 
guine illatam. Ubique enim vidimus originis hujus 
memoriam multis modis revocatam, neque fuisse 
credeudum est quia Selene patridB memor ejus desi- 
derio solatia quaereret , nam iGgyptum infans reli- 
querat nunquam illuc regressura, et RomsB aut in 

Libya creverat. Nou iEgyptum , sed PtolemaBos , com- 
memorari voluerunt et ipsa et Juba et Princeps atque 
etiam ceteri populi : testis sit nummus Carthaginis 
Nov» qui Jubae Ilviri q. q. nomen quidem gerens (1), 
signum tamen Ptolemaicum a Gleopatra usurpatum 
habet, id est Isidis symbolum ; quanquam nimii mo- 
menti non est aestimandum aegyptia^um signum in 
Libycis nummis, quod in Carthaginiensibus inter- 
dum invenitur et Numidicis Juba antiquioribus. Suc- 
currit nuncconjectura quam jam de fratribus fecimus , 
scilicet regio ejus nomini , ab Antonio patre accepto 
quum ei Cyrenaica destinabatur , aliquid tributum 
fuisse : tanta Ptolemseorum sanguini per orbem re- 
verentia et Antonii soboli apud Augustum gratia fue- 
rant. Similiter et Pythodoridem , legitimam quidem 
sed Antonii tantum ex filia neptem et ab altera parte 
privatorum sanguine natam , nobilitatem et jura ma« 
jora flliis suis dedisse, quanquam pater eorum rex 
Ponti dudum ante factas cum ea nuptias fuisset, rec- 
tissime Mommsenus monuit. Quin etiam gentilicium 
posteris suis tradidit, qui Antonii fuerunt; neque 
aliter mihi cum Cleopatra res fuisse videtur, quum 
hoc nomen Ptolemaei Lagidis manifeste gentilicii loco 
fuerit, ut Arsaces Parthorum regibus, et ab unoquo- 
que ex antiqui Soteris posteris cum proprio cogno- 
mine acceptum. Aliqua insuper Selenen reverentia a 
Juba habitam illud quoque monstrare videtur quod 
eamGraecorum Romanorumque moreunicam uxorem 

(1) MuU., III. num. 108. 

tenuit , neque , ut mos erat Numidis Maurisque regi- 
bus, plures legitimse conjuges thalami participes fue- 
runt (1). Nempe Sophonisbe et duabus/aliis Cartha- 
giniensibus , quarum nomina non dantur , exceptis , 
nulla praeter Selenen Maurorum Numidarumve uxor 
in monumentis aut scriptoribus comparet. 

Ex tam clara et regia femina genitum , patri in 
regia dignitate consociatum fuisse PtolemaBum nummi 
plures ostendunt. Non quod, utEckhelius credidit (2), 
potestatis particeps fuerit , sed quia honoris causa et 
diademate et nomine regio fuerat decoratus : sic enim 
apparet in nummis a Juba cusis (3) , quorum unus 
ultimi vitsB ejus anni est, alter autem ad annos multo 
siiperiores pertinet , unde quidam conjecerunt (4) 
tantum Ptolemaeorum sanguini tributum ut Augustus, 
Gleopatra mortua, filio regium ejus titulum ubi pri- 
muro per setatem licuit adolescentulo transferret. At 
rursus Juba invenitur in nummis a filio post eum 
regnahte emissis (5), et primi et penultimi anni. 

Neque is unus honor Jubse defuncto fuit, et forsan 
per splendorem regni et vitae gloriam vel maximis 
haud indignus erat. Post Masinissam enim et filium 
ejus Micipsam nulius in regia stirpe aut major aut 
felicior aut spiendidior fuerat. Acceptissimum quo- 



« (1) Sall., Jug,f 80. Erravisse eos qui Jubae noXMya\i.i9,y memoraverunt 
ex iis quee de Glaphyrse matrimonio diximus constat. 

(2) Bckhel, D, N., IV, p. 159-160. 

(3) Mull.. III, 105, 106. 

(4) Vid. Bohn, De cond. reg,j c. II. 

(5) Ibid., 109 k 111. 



qoe et popalo fuisse cognoscimus ex eo quod ejus no«- 
men in tanta reverentia mansit ut posthac , in pro- 
yinciam redacto Mauretani» regno, illo se decoraverit 
si quis, novas res appetens, gentibus gratum esse 
cupiebat. Tradit enim Tacitus (1) Lucceium Albinum 
procuratorem post mortem Neronis suspicionem mo- 
visse quia et insigne regis et JubdB nomen usurpare 
spargebatur, quod ei capitale fuit. Vivus quidem Juba 
quum tot a populo romano quas supra retulimus tum 
varia a nobilissimis civitatibus honoris causa acceperat: 
qui Gadibus Ilviratum teste Avieno (2) , Carthagine 
Nova Ilviratum q. q. cujus nummi et titulus exstant (3) , 
utriusque et forsan multarum aliarum patronatum 
obtinuit (4) , Athenis autem statuam cum altera filii 
in gymnasio PtolemaBi (5) , praeter aliud qiiod retuli 
sine dubio commune monumentum , habuit. Minime 
ergo mirabimur deum post mortem habitum : neque 
solum inter divos, ut fiebat Maurorum regibus etiam 
vivis , adscriptus est , sed cultu quod domui et regno 
superesset prosecutus, quem cultum primis Ecclesias 
christiansB sseculis adhuc in Mauretania viguisse 
testantur Minucius Felix et complures diserte alii (6). 
Juba ut plerique reges neque in regno nomine suo 

(1) Tac, BuU, II, 58. 

(2) Ayien.. Or. Marit., 275. 

(3) Vid. i I : Mull., III, num. 108. 

(4) Yid. Acad. I. et B.-I.. t. XXXVIII, p. 104. 

(5) Paus., I» 172. Jam atavus Masiaiasa atatuam Deli habuerat (Ho- 
moUe, Areh. de$ MUt., ser. III, t VII, p. 71). 

(6) Min. Fel., dd. de I6i2, p. 16; Laet., J>« f«lfc retig., I, 11 ; Gypr., 
De idot. vanit., % ; TertuU., Apohg., 24 ; Nie. DaBni.| limgm. 115. 



— 108 -. . 

romano utebatur, et usum graBCum secutus proprium 
patrisque usurpabat adjecto praBnomine Regis. Sic 
quoque Ptolemseus in bisce titulis vocatur (1): 



GENI 
REGIS • PTO 
REGIS 





lemaei 
iubae ' / 



REGI • PTO 
LEM AEO • 
REG-lVBvE-F 

* 

rEGI • PTOLEMAEo 

REG • IVBAE • F • 
L • CAECI LI VS • RVFVS 
AGILIS • F • HONORIBVS 
OMNIBVS • PATRIAE 
SVAE • CONSVMMATIS 
D-S^P-F^C^ET-CONSACRAVlT (2) 

Sic et Juba in nummis , unde illum sibimetipsi no- 
men usurpasse REX • IVBA • REGIS • IVBAI • F • 

(1) C. L I., VIII, 9342, 8927, 9257. 

(2) Plagulas emendanti Ceesarea mittuntur fragmenta noTa duo, qu» 
ita : 

regis • rVBAE 

Wllllll^^ REGIS PTOLEMAE 
////iamARWS • VIXIT •. ANN 

////MitMVNIS • BT • CINAMV • 
///////////TIS 

comperit, et in nummis Garthaginis NovdB ejas no- 
mine ut Ilviri q. q- insignibus IVBA • REX • IVBAE • 
F- IIV • Q • Q • legitur(l). 

Quis flnis et regni et gentis regiae fuerit nemo est 
qui ignoret. Ptolemaeus enim, juventa et superbia im- 
potens, ceterum regni negligens et libertis permittens 
omnia, Caligulae in odium venit per fastum atque 
etiam forsan per graviora qusedam crimina, et avari- 
tiam insuper tentabant praegrandes divitiae. Ideo 
Princeps eum», postquam alit[uandiu in gratia ha- 
buerat^ subito perdere statuit, accitumque Romam 
in carcerem misit et paulo post interfecit. Ann. D. 40 
Mauretania, in duas divisa^ provinciarum formam 
accepit, non autem libente animo, quse longum illud 
et saevum bellum, quo L. Suetonius PauUinus etiam 
amplius inclaruit, priusquam cederet sustinuit. Unde 
nobis putandum est immaturius ab Imperatore ac- 
tum, et opus fuisse longiore Jubse similium regum 
serie ut imperio romano omnia praepararentur. Sal- 
tem romana nec cito nec omnino Mauretania facta 
est, neque ante Antoninorum tempus tota colonis 
moribus artibus lingua Romanorum occupata est, 
quae omnia nunquam absolute, exstinctis, ut alias 
factum est, aut transformatis aliis, in ea regnave- 
runt. 

(1) MuU., 111,87, 108. 



VI 



JVBM INGENIUM, OPERA » INDOLES, RELIGIONES , MERITA , 
OPES; QUALEM POST SE MAURETANIAM RELIQUERIT. 



Jaba^ ut notum est jamque non semel diximus^ 
multa de multis scripsit^ TzoXkk Travu, ut ait Suidas, 
qui tamen operum non dedit elenchum. Sed neque 
omnia ejus scripta referre nec de iis quidquid dici 
potest dicere fert animus : primum quod a multis vel 
de eo vel de rebus quse ei scribenti materia fuerunt 
tractantibus est factum , post quia litterariam histo- 
riam texere non institui^ denique quia alterius libri 
praesente etiam majoris opera foret. Tamen quse et 
quomodo scripserit videre necesse est, si ingenium 
ejus et indolem noscere aliquatenus volumus. 

Opera a C. Muellero indicata (1) haec sunt : 

Pa>{jt.aixYi lOTopia, quam profecto ex duobus tan- 
tummodo libris constitisse negare debuisset ; 

'Aooupiaxa, duobus libris; 

AiSuxa, libris ut sequamur minimum tribus; 

(1) Fragm, hiit, gr., III, p. 467. 

De Ardbia et vicinis regionibus ad C. Ccesarem 
Aug. f. liber seu libri ; 
Physiologa, de quibus forsan dubitandum foret; 
De Euphorhia herha ; 

iiepl YpafiKYi; sive Tiepi ^coYpafcov, libris minl* 
mum octo ; 

eeaTpiKYj idTopia, cujus liber xvii citatur; 

'0|xoioT7iTe;, cujus librum XV invenimus; 

nepi (pOopa; Xl^ec»;, libris minimum duobus. 

Insuper datur ab Athen^BO epigramma trium disti- 
chorum (1). 

Ex tot operibus quse respicieDS Plutarchus Jubam 
vocavit iravTcov lOTopDccSTaTov ^adi^^cov (2) nullum tem- 
pus tulit ; fere omnium autem fragmenta habemus , 
nam posterior ^etas ex iis multa hauserat : quse ta- 
men sine dubio plura sunt quam novimus, veteribus 
non semper auctorem citantibus. Sed parva mutila 
divisa fragmenta sunt , ut vix pagina integra cum ip- 
sius verbis una servata sit , et universa intra paucis- 
simas facile contineantur. Ceterum quo tempore 
unumquodque scriptum fuerit, omnino ignoratur, 
nisi quod librum de Arabia ad C. Csesarem tempore 
orientaiis expeditionis (quae ab ann. a. C. 1 ad ann. 
D. 4 duravit) exaratum fuisse manifestum est. Mate- 
ria autem singulorum hanc fuisse aut traditur aut ex 
fragmentis colligimus. 



(1) Mull. , ^tAgm. Jub. . fragm. 83. 

(2) Plut., Sertor.f 9. 

P(o(jLai)t7iv idTopiav (1) nominabat Stephanus By- 
zantinusPwjjLaixYiv apx^aioXoyiav^J) : non quod nihil 
prdBter antiquiora rerum romanarum tempora tracta- 
ret , sed quia sic vulgo utrumque vocabulum unum 
pro altero usurpabatur , ut factum esse videmus in 
Dionysii Halicarnassensis opus. Quod autem dictum 
fuerat, non exstitisse Jub^B hujusmodi scriptum, eum- 
que pro Dionysio a Stephano minusattento laudatum, 
nunc errore conjectum apparet. Peccavit tamen Ste- 
phanus, vel potius codicis conditor, quem secutus 
MueUerus duobus tantum ex libris constitisse opus 
credere videtur. Perperam numerus traditur, et mul- 
tis modis manifestum est maximum opus fuis$e. Am- 
plectebatur enim quidquid temporum interest ab 
Urbe condita ad mortem D. Augusti; nec obstat titu- 
lus, modo quum multos alios tum maxime Flavii Jo- 
sephi libros interrogemus , qui sub 'ApyaioXoyia?, 
id est Antiquitatum y nomine ad ipsius auctoris seta- 
tem perveniunt. Nec breve rerum summarium fuit , 
sed continua locuplesque narratio, quam fuisse etiam 
abundantiorem ubi aut de temporibus aut de regio- 
nibus gentibusque auctori propioribus ageretur plura 
qu3e infra exponam edocent. Narrationi insertae fre- 
quentes occurrebant particulae ad mores instituta 
linguam et similia pertinentes , quae interdum etiam 
dissertatiuncularum in formam gliscebant, et quibus 
in condendis Juba alio suo opere, *0|jLoioTY)Ta; dico, 



(1) Mull., fragm. 1-20. 

(2) S^-v. V. 'A6opiYTve<, *Q(rxia, NotwivTCa. 

utebatur. Geterum Historia Romana a multis postea 
scriptoribus fontis loco habita est, praecipue Appiauo, 
Plutarcho, Cassio Dione, et sequioris aevi innumeris 
epitomatoribus chronographis reruraque coUecto- 
ribus. 

Magnum quoque opus fuisse 'opioTviTa; discimus ex 
eo quod earum liber xv apud Hesychium (1) citatur. 
Fuerunt hae ejusdem ferme generis ac libri quos multi 
scripserunt aiTuov nomine, Varronem in ^Etiis secuti, 
qui Callimachi exemplum ipse imitatus fuerat. Nos 
autem Plutarchi habemus Quoestiones romanas cxiii , 
quae nobis qualis fuerit hujusmodi operum ratio op- 
timo exemplo ostendunt. Magnam autem partem doc- 
trinae quam in Qucestionibus exhibet , Plutarchum ex 
Jubae utique *opioT7)Tcov hausisse nunc plane compe- 
rit; nec forsitan multo ipsius Jubani operis forma a 
forma Plutarchei aberat. Apud Plutarchum, qui etiam 
quaestiones graecas, questiones platonicas, quaestiones 
naturales, quaestiones convivales, quaestiones de Arati 
signis fecerat , ratio operis haec est : scilicet de una- 
quaque re quaestio instituitur sub formula interroga- 
tiva ^ia Ti (cur, exempli gratia, apud Romanos Talasio 
in nuptiis clamant?) ; dein refertur sententia auctoris 
cujusdam, aut plurium si plures diversa censuerunt; 
postea conferuntur, dijudicatque operis conditor. Sed 
Juba qui Graecis scribebat, aliud praeter deflnitiones 
dabat : graeco enim vocabulo, si quod erat, apposito, 
unamquamque e rebus romanis cum graeca re consi- 

(l) Hesych., 3. v. v. KdlptT), KoptYiv. 

B. 8 

mili aut necessaria conferebat ; mox , originem inda- 
gans, fere semper, ut solebant illorum temporum 
auctores , e Grsecia ad Romanos transmigrasse insti- 
tutum, ssepe quoque nomen, docebat; haud raro etiam 
tangebat aliarum gentium res mores historiam. Unde 
fit ut illorum qui apud nos Dictionnaires des antiquitis 
vocantur Jubae liber munus apud veteres sustinuerit. 
Ita eo Plutarchum usum fuisse jam memoravi, nec 
minorem apud lexicographos scholiastasque et gram- 
maticos favorem posterioribus saeculis obtinuit. Ipsum 
quoque auctorem in Historia rornana conscribenda 
ex eo particulas sumpsisse vidimus , unde etiam de- 
monstrantur 'oiioionfiTe; ante eam scriptdB nullo modo 
appendix fuisse, ut quidam conjecerant. 

Librorum duorum quos De Assyriis fecerat se a 
Beroso materiam mutuatum ipse, testibus Tatiano et 
Clemente Alexandrino, fatebatur (1) ; neque aliud 
forsan in mente habuerat quam opus Chaldsei sacer- 
dotis in breviorem potioremque formam reducere. 

Opus De Arabia et terris adjacentihus ad C. Cae- 
sarem Aug. f. (2) quando et cur scriptum fuerit jam 
supra exposuimus. Ipsum Jubam partem earum ter- 
rarum vidisse probabilissimum diximus , et ea quae 
non vidit ex priorum operibus (quidquid inde a tem- 
pore Alexandri Magni scriptum fuerat summa cura 
excutiens) desumpserat. Nusquam alias apud veteres 
tantum de regionibus iilis invenitur, et ab eo Plinius 



(1) Vid. Miin., fiagm. 1\, n. 

(2) Fragm. 36-67. 

fere omnia habuit qu3e in Historia naturali Jubam 
regem et romana arma secutum se exponere fatetur. 
Unde flt ut nuUius Jubani operis plura et majora 
fragmenta supersint, inter quae multa a Juba ex an- 
tiquioribus deperdilisque auctoribus assumpta, One- 
sicrito Nearchoque praesertim, usque ad nos pervene- 
runt. Opus autem omnia de regionibus Arabicis 
exhibuisse videtur, et geographiam et naturalem his- 
toriam et quidquid de populis et casibus eorum in- 
notuerat. Multas vero terras amplectebatur, et ex eo 
etiam de India alii nonnulla hauserunt ; vix credas 
igitur intra unius libri haec omnia stetisse spatium, et 
Plinius regis Jubae de Arabia volumina vocat (1). Jam 
vero inter auctores quorum in eo scriptor vestigia 
premit, memorandus in primus nobis est rex Arche- 
laiis Cappadox, ipse quoque C. Caesaris in orientali 
expeditione comes, et, quod nobis omnia anteit, 
Glaphyrae pater. Scripserat is de Regionibus quondam 
Alexandro Magno subditis ; nec quidquam conjecturas 
nostras de Glaphyrae nuptiis magis conflrmare potest 
quam ista patris cum Juba in longo bello societas 
communiaque stipendia. Probabilissimum videtur, ut 
hariolatus est unus e recentissimis, regem Archelaiim 
ad ipsam hanc expeditionem opus suum conscrip- 
sisse. Satis enim libere Juba ex coaevorum suorum 
libris haurire consueverat , ut Livii et Dionysii. Cre- 
dendum autem videtur ante initum bellum Archelai 



(1) Plin., H. iV., VI, 27, s. 31. 

opus coDfectum fuisse, ita ut Juba belio durante pu- 
blicae jam rationis factum adhibere potuerit. 

Sed omnium geographicorum regis Jubae operum 
hoc maxime nobis pretiosum foret quod de Libya (1) 
scripserat. Quodenim ad chorographiam pertinet, ipse 
multa a se explorata et indagata referebat , et quid- 
quid ab aliis tradebatur collegerat : neque alia jactura 
magis deploranda videtur. Quod ad historiam, puni- 
cis fontibus attigerat, inter quos in primis erant Pe- 
riplus Hannonis et avi Regis lempsalis libri (2) ; 
quumque hodie nullus exstet in hac iingua scriptus 
liber, ea maximi pretii forent qu3e Juba inde sump- 
serat. Sed paucissima fragmenta exstant, ex libro 
maxime III , nisi forsan eis addenda sunt vestigia ex 
opere De Euphorbia herba (3) , quod ^iSxi^iov vocat 
Galenus et varii auctores citant. Creditur enim a 
multis appendix quaedam fuisse ad libros De Libya, 
idemque de nepl oTroij libello censuerunt, quasi et 
ipse appendix ad aliud quoddam opus fuisset. Mihi 
quidem satis insulsa sententia ea videtur, omninoque 
nihil obstat quin Juba, qui multa de historia naturali 
scripsit, singula opuscula nepl ottou et nepl Eucpop- 
gta; fecerit. Contra ex Libycis crederem, ut jam plures 
auctores conjecerunt, omnia ea venire quse Plinius de 
elephantis a Juba accepisse ait, in quibus rerum tes- 
tem saepius rex se profitetur (4) ; sed etiam e Physio' 

(I) Pragm. 23-38« 

02) Vid. ad fragm. 29* 

(3) Vid. ad fragm. 27. 

(4) Fragm. 30-38. 

^logts, si fuere, excerpi potuerunt. Quod tamen de 
Sertorio Plutarchus a Juba accepit, utrum ex Historia 
an ex Libycis fluxerit, ambiguum (1). Apparet ex in- 
dole rerum in fragmentis superstitibus dictarum om- 
nia de Libycis terris in Jubae opere collecta fuisse, 
quum hic et de elephantis , et de fluviis et montibus 
et Nili origine, de gentibus et historia, de arboribus 
ac herbis, denique de fructibus soli et industria ho- 
minum, etsi pauca tantum et minuta fragmenta sunt, 
legitur. 

Historicarum disciplinarum ramum illum quem re- 
centiores archoeologiam vocant tentaverat etiam rex 
i(rropi)ca)TaTo?, nec solum in 'opioTTKJiv, nam et longum 
conscripserat et sine dubio magni laboris opus eea- 
TpDtYjv itjTopiav inscriptum (2). Qua utique ratione 
esset ignoralur , hoc tamen satis comperit : coUectis 
scilicet omnibus quae ad rem theatralem aut specta- 
bant aut spectaverant apud Romanos Grdecosque» 
cujusque rei definitionem et historiam praebebat : 
unde fit ut lexicographi , scholiastae et coUectores re- 
rum variarum eo saepius usi sint. Fragmenta quoque 
auctorum ad rem suam facientia dabat, qua) nunc in 
ipsius fragmentis usque ad nos pervenerunt, ut illud 
satis longum Athenionis comici (3). Sed ea quasi 
omnia (ita enim casus voluit) quae servata ex eo habe- 
mus, de instrumentis musicis aut de saltationibus 
sunt. 

(I) Fragm. 19. 
[-1) Fragm. 73-82. 
(3) Pragm. 82. 

Item « de Aiie Pictoria et de Pictoribus eorumque 
operibus (1) , multis, ait C. Muellerus (2) , exposuit 
voluminibus , ex quibus nihil nisi duo de Parrhasio 
et Polygnoto fragmenta perdurarunt. Fortasse descrip- 
tio picturarum quibus Polygnotus aliique monumenta 
Athenarum ornaverant in causa fuit cur amicum Au- 
gusti civitate donandum statuaque honorandum puta- 
verint Athenienses. i> 

Ex omnibus iis operibus multa jam ad grammati- 
cam accedebant, quum partim ex verborum deflnitio- 
nibus et ejusmodi rebus constarent, praesertim '0(jloio- 
TTiTe;. Omnino autem grammaticum erat illud cui 
titulus fuit nepl (pOopa^ le^eox;. Ex paucis quae sunl 
vestigiis (3) , fuisse videtur collectio vitiosarum dic- 
tionum cum probis collatarum, et deflnitio verborum 
ex sermonibus barbaris male in graecum intromisso- 
rum. Sed multi Jubani loci ab auctoribus servati 
nihil aliud sunt quam definitiones ad proprium usum 
a lexicographis accommodatse, neque forsan ejusdem 
formae erant in libro unde sumpti sunt : quo flt ut , 
praecipue in isto et aliis ejusdem generis, omnino ra- 
tionem operis reperire non possimus. 

Ad historiam naturalem jam duo memorati libelli, 
licet ad medicinam magis forsitan spectent, pertinere 
etiam videntur. Sed erat et aliud opus, cujus perpauca 
novimus (4) , Ouaio^oywv inscriptum nomine, quod etiam 

(1) Fragm. 70-72. 

(2) P. 468. 

(3) Fragm. 86-88. 

(4) Fragm. 68-69. 

exstitisse, ab uno Fulgentio nominatum, docti plures 
homines negant. Forsan satis locuples fuit collectio 
rerum in natura mirabilium. Forsan etiam De re rus- 
tica Juba aliquid scripserat (1). Plura insuper frag- 
menta sedis incertse habemus, et fieri potest ut qu»- 
dam ex omnino deperditis libris supersint. 

Alia, praesertim de metris (2), Sevinus et Vossius 
cuidam ejusdem nominis sed serioris aevi grammatico 
tribuerunt : non tamen sine controversia , nam fere 
solam rationem dederunt quod latina lingua tradun- 
tur ; at Muellerus recte monuit nihil obstare quin 
Juba de rebus latinis latino sermone dixerit , prae- 
sertim quum de metris latinis ageretur, et scimus 
apud Graecos raro tantum latinae linguae tributum 
fuisse ut eam tractare dignarentur. Sed mihi alicu- 
jus momenti esse tamen videretur quod Servius (3) , 
de his verbum faciens^ auctorem Jubam artigraphum , 
non Jubam regem , nominet. Dubitandi vero causam 
en sustulit H. Peterus docens ea non esse quae Jubse 
tempori adscribi queant, nedum ipsum liabeant auc- 
torem. Fuit igitur, tertio ut videtur saeculo, gramma- 
ticus quidam nomine Juba, qui latine de metris dis- 
seruit. 

Nunquam autem oinnino noster nisi graece scripsit. 
Fragmenta quidem quae exstant graece aut latine ex- 
primunt, quisque sua iingua, auctores. Sed appa- 



(1) Vid. fragm. 69. 

(2) Fragm. 91; Vid. et p. 468. 

(3) Ad. Mn,y V, 522. 



— 120 — 

rent quum ex indole rerum tum ex multis indiciis 
grseca apud Jubam fuisse. Attamen unum superest 
De Arahia opus quod latine conditum fuisse Dod- 
wellus contendere voluit (1), maxime quia spatia 
Gr3Bcorum ad Romanorum milliaria conditor redegit, 
quamvis ea stadiis et parasangis expressa apud auc- 
tores suos inveniret. Jure vero C. Muellerus (2) , Pe- 
tero tamen non assentiente, monuit cavendum ne 
conversionem Plinius, non Juba , fecerit, sicut 
saepissime solet quum ex graecis haurit fontibus. Prae- 
terea Jubam a Romanis nusquam vindicatum cerni- 
mus^ quem contra Plutarchus bis inter graecos scrip- 
tores mittit. Ait enim apud Gaesarem educatum ex 
Barbaro et Numida EXXYfvwv toi? iroXujjLaOedTaToi? eva- 
pi6(jiov yevec6ai cuyYpacpeuffi ; el alias , ubi dividit aucto- 
res quibus utitur, ab una parte Livium Gaesarem 
Nepotem ponit , ab altera twv 'E».Y)vwt(ov regem Ju- 
bam (3). Neque solum graeco sermone sed graeco 
etiam animo scripsisse Jubam crederem. Fabulas 
enim graecas Libycis in historia miscuisse, et Graecos 
auctores in hoc imitatum fuisse quod romana omnia 
a Graecis derivata faceret, fragmenta ejus testantur : 
ut qui graecis disciplinis ita informatus erat ut non 
aliter ac graecus rhetor de rebus omnibus diceret. 

Nullum vero ex litteratis, artiflcibus, doctis homi- 
nibus quos apud se accitos tenuit , praeter medicum 



(1) Vid. Miill., ad fragm. 39. 

(2) P. 468. 

(3) Pliit,, Cas»f 55; Comip. Pelop. cumMarc, 1 

Euphorbum Leonteumque tragoedum novimus. Is 
natione Argivus , Athenionis discipulus , magistri sui 
operibus gratiam apud regem parasse videtur, quum 
ex libris Jubae Athenionis fragmentum Athenaeus 
desumpserit unicum nobis quod exstet, unde et auc- 
toris nomen et Samothracum comoedia et aliquatenus 
gloria notescunt. Ipsum quoque Athenionem , nus- 
quam alias nominatum , G. Muellerus suspicatur 
etiam apud Jubam fuisse ; Hypsipyle autem illa de 
qua, regis epigramma referens, Athenaeus mentionem 
facit, an eum auctorem habuerit, nullo modo scire 
licet. otx£Tyiv Jubae fuisse Leonteum tantummodo 
constat , et ex ipso epigrammate gulae parum lempe- 
rantem (1). Euphorbi Juba ex nomine euphorbiam 
appellavit herbam de qua supra memoratum, et 
naturam virtutesque ejus a raedico potius explbratas 
ut regi materia daretur facillime credideris. Antonii 
Musae frater Euphorbus fuit, an ejusdem patroni li- 
bertus ambiguum. Pernotum est Musae causa, post- 
quam Gaesarem Augustum mortis periculo eripuit 
ann. a. G. 23 inter equites adscili, majus quam an- 
tea decus medicis Romae fuisse ; el Euphorbus apud 
Jubam non minorem locum habuit (2). Scimus autem 
eum, fraternae gloriae participem, eamdem quam 

(1) Mull., Fragm., 82, 83. 

(2) Plin., //. //. , XXV, 28. Fuerunt qui dubitarent ex ejus nomine 
herbse nomen inditum fuisse ; nam Salmasius eam apud Meleagrum 
poetam, duobus sseculis antiquiorem, reperire sibi visus est {Proleg. ad 
Homon. HyUs latr., p. 5). Sed Plinium recte locutum quum aliunde ve- 
rosimile est, tum id quoque nobis asserit quod apud Meleagrum (Carm,, 
I, V. 37) ix 96p€9i;, non ev96p6T)i;, consensu fere omnium legitur. 

Musa teDebat in curandis corporibus rationem secu- 
tum : iidem fratres , ait Plinius , instituere a balneis 
frigida multa corpora adstringere. 

De Jubse operum meritis non plenus consensus est, 
neque idem de iis censuisse veteres recentioresque 
videutur. Romani eum , teste Plinio (2) , studiorum 
claritate memorabiliorem etiam quam regno habe- 
bant ; et Grseci , ne repetam jam citata loca Piutarchi , 
av^pa TO^ti(iLaefoTaTov Athenaei voce salutant ; laudesque 
de eo maximas apud omnes invenies. Ita ut Didymus, 
qui contra eum multa scripserat et nulli ex ejus er- 
roribus perpercisse gloriabatur, quasi Zoilus alter 
teneretur, et etiam a Suida yaTa^vTepo; dictus fuerit. 
Recentiorum autem opinionem potius exprimere vi- 
detur C. Muellerus, qui ita : t Fidem ejus, ait, et 
auctdritatem in multis impugnavit Didymus... Parum 
hoc me moveret, nisi fatendum esset nihil me in 
reliquiis deprehendisse quod viram prodatcum multi- 
piicis eruditionis copia jungentem etiam acumen in- 
genii et severitatem ; contra nimisB et anilis fere cre- 
dulitatis vestigia sat frequentia deprehendes. Quum 
ita res se habeant, nescio quanam re nisi regii nomi- 
nis prsestigio Juba inter SBvi sui polyhistores eminue- 
rit. » Gum Didymo igitur stare Muellerum manifestum 
est. Ego autem, fragmenta perlegens, nescio num ali- 
quanto severius judicatum putem. 

Quod ad poesim attinet, si Juba nihil aliud prsBter 



(1) Vid. ad fragm. 27; et cf. Suet., OcL, 59, 81. 
(1) Plin., H, iV., V, 1. 

epigramma ab AthensBO relatum scripsit, aut si ea 
qusB scripserat huicce similia fuerunt , sane longe ab 
Atticis Alexandrinisque distabat , quamvis faceti in- 
genii vir ex lepido quodam dicto quod Quintilianus 
servavit appareat (l). Sed reliqua ejus non despi- 
cienda sunt. Saltem ei concedetur quod prope de 
omnibus disciplinis quae tunc in honore erant ex li- 
bris ejus bibliotheca flebat, tituloque illo Varronis 
Africani quem Muellerus per jocum memorat haud 
nimis indignus erit. Quantum praeterea locum apud 
doctos obtinuerit, jam probaret tantum ingenii et 
temporis et doctrinse a Didymo contra eum impen- 
sum in libro quem conscripserat Tcpoi; 'iw6av avre^yi- 
Yvfdewv; in quo tamen grammatica ejus, non historica 
opera carpebat, ceterum ipse in scriptis suis varia ex 
eo mutuatus (2), Quod si ejus tantummodo laudes 
antiquitas tradidisset, ego quoque conflterer regio 
nomini tributas. Sed excerpta illa numerosa quae, 
quum alii plures essent de iisdem rebus tractantes, 
ab eo potissimum sequens aetas haustum ivit, et no- 
men inter Plinii et iEliani , Plutarchi et Alhenaei , 
Stephani Byzanlini, Hesychii, Photii et Scholiastarum 
fontes saepius stans loco eminenti , minime sper- 
nenda fuisse ejus opera persuadent. Et omnino mal- 
lem ego scriptoribus Jubam laudantibus dum eo 
utuntur et integra ejus volumina ante oculos habent 
credere, quam eum ipse aestimare ex paucis raritatis 



(1) Quint., VI, 3, 90. 

(2) Vid. ap. H. Peterura, Ueher den Werths, etc., p. 2 et 8. 

causa e nescio qua parte operis aeseio quo modo ex- 
cerptis, si nihil aliud adesset de quo judicare possern. 
Ex iis neque merita, neque rursus vitia, librorum 
cognoscere licet. Quantum autem hariolari datur, 
propositum fere omnium laudandum potius fuit. 
Historiam enim aut geographiam regionis cujusdam 
multi tractaverunt ; sed quidquid ad naturalem his- 
toriam et mores institutaque pertinet adjungere quo 
plenior rerum intelligentia sit , mihi non eruditi so- 
lum sed eximii ingenii est. Et apud nos , qui hodie 
sub archceologice nomine.ipsam hanc rerum omnium 
ad vitam moresque pertinentium scientiam inter no- 
bilissimas disciplinas praestanti loco posuimus, mul- 
tum sane Jubae proderit quod ei tam diligenter , 
quanquam nec solus nec princeps, operam impen- 
derit. 

Quid autem ad thesaurum antiquae doctrinae con- 
tulerit breviter exponere operae pretium videtur. 
Quantum enim locum apud posterioris aetatishomines 
habuerit et quatenus de nobis bene sit meritus ita 
demum cognoscetur. Fragmenta enim collecta trun- 
cam praebent evanidamque operum e quibus veniunt 
notitiam : praesertim quum in numero eorum ea tan- 
tummodo ponuntur quae nomine apposito apud scrip- 
tores occurrunt. Sed longe plura auctores ex Juba 
mutuati sunt , quae recentes disquisiere , et interdum 
gravissima. De quibus controversias hic referre non 
opus est , nec omnia indicare ; quid autem certioris 
de praecipuis rebus evadat dicendum. 

Haud scio an in toto rerum romanarum tenore 

majoris aliquid momenti occurrat quam bellum Hau- 
nibalicum. Quod quidem nos maxime per Polybium, 
Livium , Plutarchum , Appianum , Cassiumque Dio- 
nem novimus, sed saepe inter se dissentiunt, nec eo- 
dem pretio omnia quse dicunt facienda videntur. Op- 
timos enim fontes quamvis Livius habuerit , forsan 
nusquam alias in annalibus scribendis ssepius et 
longius a recta erravit. Quae enim ex Sileno , Fabio 
Picfore, Catone, Cincio Alimento apud Caelium Anti- 
patrum invenit , quae ex aliis auctoribus Polybio prae- 
sertim quaesivit, quae denique de suo adjecit, ea 
omnia ita contaminat ut saepius tempora res loca ali- 
quando etiam homines confundat, fabulosa piurima 
inserat , et falsum prorsus colorem fere toti contextui 
induat. Polytius, multo diligentior doctrinaque et 
rerum intelligentia potior , ceterum Silenum optimum 
auctorem plerumque secutus, valde fatmen suspectus 
flt ubi de Scipionibus loquitur, apud quos domestici 
scriptoris ofiicio sedulius quam nobis placeret fungi 
eum manifestum est. Hos ambos adhibuit Plutarchus 
hujusdem belli historiam tractans in Vitis Marcelli et 
Fabii Maximi. Sed, dum Polybii ipsos libros legebat 
ita ut ex lis magnam partem rerum in Sicilia gesta- 
rum et Syracusarum obsidionem sumeret, non eodem 
modo rem habuit cum Livii annalibus, quas nunquam 
ab eo lectas Soltavius monstrare conatur. Quae enim 
Liviana retulit , excerpta sunt quae invenit apud Va- 
lerium Maximum aut auctorem Valerio usum, aut 
particulae ex Juba Livium laudante desumptae. Ex eo- 
dem quoque hauriebat quae ex CiceroneNepote et aliis 

habuit» aQtiquiores vero auctores apud Gaelium quse- 
rens ipsius Livii fontem primarium. Ex kpx.aio>coyia(; 
igitur antequam ad Vitam Marcelli conscribendam 
accederet universam rerum a Marcello gestarum me- 
moriam acceperat, haud exiguam dein particulam 
transcripsit , in rebus Sicilicis quas Juba forte minus 
accurate retulerat ad Polybium refugiens , et ex Juba 
quoque hausit quidquid habet in principio Vitae Fabii 
Maximi. Ex quibus omnibus commemorandum in 
primis illud Caesaris Augusti in laudatione funebri 
Marcelli generi sui testimonium de sepultura ab Han- 
nibale Claudio Marcello data (1) Jubse beneflcio nobis 
servatum est. 

Sed plura et majora Juba ad ejusdem belli histo- 
riam contulit. Egregie enim demonstraverunt C. Pe- 
terus Nissenus praesertimque Kellerus Vollgraffiusque 
Appianum omnia de rebus in Africa gestis per ann. 
a. C. 205-201 Juba auctore narrasse, quae apud eum 
priora lxvi capita libri viii obtinent. Quanto Li- 
viansB narrationi de his rebus Appianea praestet, novit 
quisquis belli Hannibalici historiam attentis oculis 
inspexit. Multo enim uberior diligentior et in om- 
nibus rebus etiam Polybiana probior est : itaque pos- 
terioribus tanto acceptior visa est, ut-Cassius etiam 
Dio et ejus vesligia premens Zonaras epitomator eum- 
dem fontem adierint ex quo ipsa defluxerat. Appiani 
igitur unicus fons, Cassii Dionis praecipuus Juba his 
de rebus fuit. Ipse autem sine dubio avi lempsalis 

(l) Plut.j Comp. Pehp. cum Marc^ l. 

Numidica sequabatur, nec meliorem gravioremque 
auctorem sane adhibere poterat. Punicis enim monu- 
mentis lempsalem usum diligentemque scriptorem 
fuisse asserunt ea quae de interiore statu atque historia 
Carthaginis per illa tempora Jubae tradidit, multaque 
Livio Polybio ceterisque vel ignota vel minus bene 
intellecta per Afrum hominem optime accipimus. Sed, 
quod omnia anteit, unum hunc habemus qui nec 
Poenus nec Romanus nec Hannibalis scriptor nec 
Scipionum familiaris fuerit illarum rerum auctorem. 
Numidam enim cernimus, studio partium omnino 
vacuum , patrias ante omnia res in bello punico se- 
quentem. Quod nobis pretiosissimum est, nam inde 
ad vivum expressa et multa rerum copia nobilis Ma- 
sinissse persona exit, cujus partes in his rebus et in 
omni Africanarum gentium historia quantse fuerint 
notum est. Gui etsi plus aequo favisse auctor aliquando 
videtur, tamen egregie de nobis, tot et tam utilia de 
rebus quum romanis tum punicis numidicisque tra- 
dens , procul dubio meritus est. 

Neque solum Masinissa , sed ni fallor etiam Cleo- 
patra, qualem novimus, Jubae aliquatenus adscri- 
benda est. Ab illa enim perfida et nimis odiosa Cleo- 
patra quam romani plerique scriptores adumbrant 
ut Dio Livium secutus, a fatali illo monstro quod per 
scelera et turpitudines excidium imperii Capitoliique 
ruinam parans poetse Augusti familiares ostendunt^ 
quanto distet Plutarchea in Vita Antonii Cleopatra 
nemo est qui non animadvertat. Antonii quoque indo- 
lem et amborum res gestas nusquam uberius justius 

meliusve invenimus : ita ul posteriora hujus Vitae lxiv 
capita non solum et genere orationis et abundantia 
rerum quae aliunde non compertae eranl Plutarcheis 
omnibus prsBStent, sed etiam inter optima historide 
antiquae fragmenta locum habere debeant , et Wich- 
manno , qui eximie de iis disseruit , non nisi ex auc- 
tore egregio defluxisse videantur. Vicit sane contraria 
locutos scriptor ille sub alio latens, apud nos per 
Amyoti translationem , apud Anglos per Shakesperii 
drama , Cleopatramque memoria hominum potius 
qualem Plutarchus effingit, quam qualem Dio, reti- 
net. Cujusnam autem Plutarchus vestigia presserit 
quaerentes, Parthicum bellum ex Q. Dellio, Antonii 
in primis amico mox ad Octavianum transgresso et 
qui hujus belli, forsan et temporis sui, historiam 
conscripserat , desumptum Heerenius et H. Peterus 
docuerunt. Unde cetera veniant disputationum causa 
fuit. Maximam partem Augasti commentariis Heere- 
nius, prope omnia Dellio Peterus Wichmannusque , 
cuncta autem Jubae Vollgrafflus adscribenda censue- 
runt. Mihi Plutarchus videtur, quum laudat Dellium 
Augustum Nicarchum Olympiumque Cleopatrae medi- 
cum, omnes aut apud alium quem non nominat scrip- 
torem aut apud aliquem ex his citatos invenisse : ea 
est ratio quam semper in auctoribus dandis sequitur. 
Jubam vero hunc auctorem fuisse pauio abest quin 
asseram. Nempe Cleopatrae Antoniique gener, Augusti 
perquam amicus, neutris partibus nimium favisse 
potuit; sed potius ex Q. Dellii (quem graece scripsisse 
minime constat neque latine locutum libenter adiisset 

Plutarchus) et Augusti commentariis historiam re- 
ram illarum sumpsit , ita ut Dellium semper praecipue 
sequeretur , adhibito laudatoque saepius Augusto , et 
aliquot particulas ex aliorum libris excerpens. Adde 
quod Antonium puer iEgyptum adolescens Orientem 
fere senex hoverat , in hoc ipso militaverat bello , et 
cum Olympo compluribusque aliis Cleopatrae familia- 
ribus loqui et conversari debuit. Unde ei et voluntas 
usque ad lempus Augusti protrahendi historiam , et 
ad eam optime condendam locuples eximiaque mate- 
ria. Igitur maxime Dellium a Plutarcho concedo ex- 
pressum, sed inventum in Jubae Historia, quod Voll- 
graffium fefellit. Utut est, gratiae Jubae quam maximae 
agendae sunt quod nobis tam pretiosa de Antonio 
Cleopatra et rebus in Oriente gestis optime exposita 
dederit, Delliique de Parthicis rebus, Augusti de 
civili bello , testimonium nobis per Plutarchum 
reddat. 

Multa insuper alia, nec omnia parvi momenti, per 
eumdem de antiquitatibus moribus institutis Roma- 
norum nobis etiam tradidit. Rectissime enim Barthus 
monuerat 'opioTTiTac a Plutarcho in Qucestionibus Rc- 
manis et in Romulo Numaque expressas, animadver- 
terantque Soltavius et Kellerus omnes fere eas particu- 
las quae digressionum ritu Vitis Romanorum plurium, 
sed maxime Marcelli , inseruntur ad antiquitates per- 
tinentes , aut ex eo utique opere aut ex Historiae Ro- 
manae subjunctis adnotationibus antiquariis gramma- 
ticisque (quae tamen ex 'opioTTfTwv et ipsae assumptae 
fuerint) procul dubio derivare. Ecce autem praeclare 

B. 9 



— 130 — 

Glaesserus quidquid est Yarronianse apud Plutarchum 
doctrinde ex Juba venire docuit : vestigia numerosis- 
sima, dum Plutarchus decies septies Jubam nomina- 
tim citat , Varronem novies laudat , saepius non lau* 
dato utitur. Plutarcho enim mos erat auctores aucto- 
rum suorum potius quam ipsos citare , modo nomen 
occurreret ; et nos eum apud Jubam jam Livium nunc 
Varronem mox Dionysium cognovisse scimus, ut 
alios multos omittam a quibus minus accepit. In 
Qucesttonibus Romanis , ubi Jubam Plutarchus laudat, 
intellige Jubam secundum Varronem Dionysiumque 
locutum, ubi Jubam Varronemque, Varronem Juba 
interprete , ubi denique Varronem , Varronem a Juba 
exscriptum. Ita ad nos pervenerunt, praeter permultas 
alias , particulae de spoliis opimis et Jove Feretrio in 
Vitis Romuli Marcellique , de Romanorum anno men- 
sibusque, ubi Varronis doctrinam Juba aliquatenus 
retractat, de Acca Larentia, quae Mommseno gravis- 
simi opusculi occasionem praebuit, de triumpho et 
ovatione, de sacris et ritibus, quas omnes haud me- 
diocris pretii esse facile intelligetur. Sexcentae vero 
praeterea latent, nobis nondum patefactae. 

Consueverat Plularchus unum eumdemque auctorem 
in unaquaque Vita aul Vitae parte aut serie continua 
rerum sequi, ejusque quam arctissime insistere ves- 
tigiis , ita ut , quamvis plerumque soleret suo Marte 
formam orationis et stilum ut ita dicam quaerere, 
saepe tamen , eliam in VUis , saepius vero in Qucestio- 
nibus, verba illius exprimeret. Raro autem ex pluribus 
contaminationem tentabat. Sed praetercujusque partis 

proprium auctorem, unam semper in praesto rerum 
universarum historiam tenuit, quam adiret temporum 
ordinem et perpetuum casuum contextum antequam 
scriberet visurus, ad quam etiam refugeret si forte 
scribenti memoria auctor fldes deficeret. Habuit etiam 
antiquitatum i^i^i^i^iov quoddam ejusdem generis, in 
quo congestam coarctatamque Romanorum , Varronis 
praesertim, scientiam ad cujusque horae usum inve- 
niret. Jubanum utrumque opus jam Heerenius conje- 
cerat fuisse, nunc vero satis certum est. Archceolo- 
giarn ducem inter auctores et monumenta veterum , 
Similitudines thesaurum rei grammaticae antiquariaB- 
que habuit. HicLivium, Varronem, Catonem, Sullam, 
Ciceronem ipsumque Augustum, sed graeca sub veste, 
invenit, quod ei valde necessefuit, haud satis, ut ipse 
fatetur, latinae linguae perito. Quae utique imperitia 
causa fuit cur, lexici modo frequenter *OpioioTY)Ta? 
adhibens, comparationibus graBcorum latinorumque 
nominum , Jubae saepe a Varrone traditis , ipse pagi- 
nas suas largius consperserit : ut, exempli gratia, 

« ^h Xuxoc (Jtev 6 Xouiroc e^JTi » vel « toc yap ?7ryi jcapjxiva xa- 

Xoufftv. » At hercule quot et quanta latent, praesertim 
ex Archoeologia desumpta ! Minus enim quam flos- 
culi ex '0|AotoTYiT(ov decerpti oculis nostris conspicua 
sunt, quae ossium ritu sub corpore latent, aguntve 
materiaturae partes, totum sustinentis opus, nusquam 
vero apparentis. Certe quum Livii saepius vestigiis 
haerentem Plutarchum deprehendimus in Vitis, et sci- 
mus ab eo Livianos nisi apud Jubam libros fere nun- 
quam inspectos fuisse , Jubae gratiae agendae sunt si 

quid boni ex immenso tot Uvii voluminum naufragio 
in hunc portum enatavit. 

Quis autem quantum Jubae debeamus a ceteris prae- 
ter Plutarchum expresso exquirere et dicere potest ? 
Hunc enim unum placuit in exemplum adducere, 
quia melius apud eum indagatum et felicius est. Sed 
quis dubitat alios , graecos praesertim sequioris aevi , 
simili ratione egisse ? Satis sit hic memorare indicem 
apud Plaggium scriptorum qui Jubae fragmenta aut 
de eo testimonia diserte prodiderint ad Lxvn ascen- 
dere , quem ideo absolutum minime tamen arbitror. 
Sunt autem primo loco Plinius Josephus Strabo Sueto- 
nius Dio Solinus Pollux Athenaeus Hesychius Pho- 
tius et Scholiastae anonymi plures , quorum plerique 
studuerunt hujus fontis uberrimi ad se fluctus deri- 
vare. Sed omnia quas apud eos e Juba proveniunt , 
longe abest quin sciamus. Dixi enim de iis quae ad 
solam historiam spectant, nec omnia quidem illa de- 
texerunt recentiores ; verumenimvero in naturali his- 
toria grammatica geographia celerisque disciplinis 
quas apud veteres novimus, quae pars Jubae adscri- 
benda sit minime adhuc cernitur. Patet enim late 
caimpus Jubanarum quaestionum , neque factum satis 
erit priusquam illas provincias eadem diligentia eo- 
dem critico studio quibus in histofica usi sunt de- 
mum exploraverimus. Procul dubio tunc in luce erit 
Jubam unicum exemplum inter omnes antiquitatis 
polyhistores dedisse. Nemini enim scriptorum conti- 
git ut de graecis latinisque litteris aeque mereretur, 
et de utrisque egregie. Latini enim, Graecorum disci- 

plinis pleramque instructi , eas in usum suum verte*- 
bant, parum vero graecis litteris quid conduceret cu- 
rantes. Grseci contra, ssepissime Romanorum scientiae 
atque etiam linguse expertes, dimidiam humande quae 
tunc erat doctrinae partem clausam sibi pati cogeban- 
tur. Fuit Juba, nisi forte primus, saltem doctissimus 
eorum qui obstaculum fregerunt ; nec forsitan quis- 
quam alius ad hoc opus tunc aptior fuit. Nam utrius- 
que gentis linguse doctrinaeque peritus, et, quod 
magni momenti fuit, nec Romanus nec Grsecus erat, 
quum Romani Grsecis magistros Graeci discipulos Ro- 
manis se praestare seque fastidirent. Fuit Juba inter 
eos qui divortio flnem fecerunt , quo auctore , ne re- 
petam punicos orientalesve auctores, sed Livium 
Yarronemque Graecis facilius adire licuit. Ejus opera 
fuerunt lacus locupletis loco, in quem utriusque 
antiquitatis doctrina conflueret , per rivos innumera- 
biles hinc iterum manatura. 

Illud tamen segnius me moveret ut ingenium ejus 
magni facerem. Nam et alii multi fuerunt qui, sex- 
centorum operum dum stulte compilant materiam, 
aurum inter alia nacti , de nobis , etsi imprudentes , 
bene tamen meruerunt. Juba igitur videndum qua 
ratione fonles adierit, res inquisiverit, et quaesitacom- 
posuerit. Nam inde pendet quum fldes adhibenda 
negandave tum de ejus ingenio et vi mentis judicium. 
Sed hic controversia fervet, quae nostris maxime 
diebus exardescere coepit. Alii enim , inter quos Pe- 
terus, quanquam is mitiorem animum in posteriore 
opere ostendit, cum Muellero stare profltentur, Jubam 

non nisi contrahend» hinc illinc sylvae studio va- 
luisse dicentes ; et vereor ne ipse Mommsenus , qui 
eum quoque in via nactus raptim inter alia tetigit, 
cum his aliquatenus consentire videatur. Sed e parte 
contraria cum Heerenio et Plaggio Barthus Kellerus- 
que adsunt, qui non solum quanti Juba factus sit ab 
Augusto Plinio Plutarcho iEliano Appiano non sper- 
nendis sane judicibus memorant, sed diligentiam 
fldem et mehercule etiam acumen laudare ejus ausi 
sunt. 

De stilo Jubae et lingua, in tenebris versari nos con- 
fitendum est. Nam quod Plaggius contendit bonum 
scriptorem fuisse Jubam , aut si cui minus hoc pro- 
betur, post suppares scriptores^ utique optimos, certe 
non inter pessimos, esse recensendum, verosimile 
videtur sed diserto documento caret. Altamen si Plu- 
tarchei Antonii revera posteriori parti subest, pro- 
fecto nec vis dicendi nec efflcacitas orationis nec in 
narrando venustas deerant, sed timeo ne ex his Del- 
lius multum sibi exposcere queat. Praeterea ex Ap- 
piano nihil conjicere licet : nam is, quod ad stilum 
spectat, liberrime retractat auctores, propriaque elo- 
cutione et sibi ubique constante in opere suo utitur. 
At puderet Jubae eloquium in frustis quae alias super- 
sunt quasrere, quibus saepe apud eum alia forma 
esse debuit. 

Nihil apud recentiores magis ei nocuisse videtur 
quam quod in fragmenlis ejus fabulae multae occur- 
runt , unde anilis credulitatis crimen a Muellero in- 
tentum. Sed recte forsan Kellerus cavendum monet 

ne « falsa ex paucis illis particalis qudB ex Jubse ope- 
ribus ad nos pervenerunt concludas. Gonstat enim 
scriptores antiquos (sunt autem omnia quse exstant 
fragmenta ex scriptoribus deprompta) iis potissimum 
locis ad auctores suos provocare ubi rerum tradita- 
rum periculum a se avertere student. Quid de Hero- 
doto judicaremus si paucis fragmentis fabulsB quse- 
dam exstarent , opus autem periisset ? Profecto valde 
erraremus, si ex illis concluderemus veri studium 
Herodoto parvum fidem autem historicam minimam 
fuisse. Idem in Jubam cadere censeo. Qua de causa 
in condemnanda fide historica nostri caute agendum 
erit. » Idemque mihi videtur de geographica fide di- 
cendum. 

Piget nunc ad naturalem historiam accedere. Nam 
nihil aut parum factum est ad exquirendum quid 
utique Juba boni et sani posterioribus dederit. Res- 
tant autem ea sola quae utique sub ejus nomine re- 
linquunt , de rebus minus notis errorique obnoxiis 
aut nimis mirabilia aut incredibilia aut dubia; alia 
autem acceperunt, de auctore, ut fiebat, silentes, quia 
recte et probe ab eo enuntiata habebantur. Quod 
S3epe alias ex multorum polygraphorum fragmentis 
factum fuisse comperit , in quibus frequenter inve- 
nias res raras aut mirabiles, raro planas notas obvias. 
Laudabile tamen hoc est quod, multa quum viderit 
aut credat se vidisse, satis accurate auTotJ^tav ab auc- 
toritate librorum secernit : quod candidae ejus fldei 
inter alia multa documento erit. Sed si omnia quae 
dederat illis simillima erant quae in fragmentis ha- 

bemus, sane eum in rebus scrutandis eminuisse con- 
tendere nollem. Namque mira omnia et credidisse et 
quasi quaesivisse videtur; sed in hoc cum universa 
anti(juitate peccavit : communi humani ingenii inflr- 
mitate, qua quanto minus novimus lanto minus 
nosci posse credimus, et nescio qua religione ubique 
arcana et mirabilia imprudentes nobis flngimus. Ac- 
cidit ut JubdB in expeditionem euntis comes quidam 
leonem sagitta feriret, rursusque, per ea loca flnito 
bello transiens a leone occideretur (1). Inde ea de 
leonibus ultioni in modum plus quam humanum stu- 
dentibus , quae Juba non scripsisset nisi ea miraculi 
sitis qua ardebat antiquorum mens eum anjmadver- 
tere vetuisset quantum improbabile sit eumdem 
fuisse leonem : sed absurda magis quam fortuita in- 
doctis credere placet. Similiter eteaquae de elephantis 
tradidit, praesertim de longissima eorum vita, etsi aut 
nimium aut injuria impugnata fuerunt, et multa vera, 
mira licet, continent, tamen puerilem imprudentiam 
in rebus observandis arguunt, necacutum judicium; 
et ex loco Plutarchi videtur aliquando etiam benevo- 
los de Jubae in rebus observandis fortuna dubita- 
visse (2). De doctrina vero nunquam. Permultos enim 
libros et legisse et diligenter excussisse agnoscitur. 
Quod meritum , nobis exiguum in naturali historia , 
apud antiquos multo habebatur ; neque aliter Plinius 
iElianus et omnes fere alii , excepto uno Aristotele , 



(1) Fragm. 36. 

(?) Vid. ad fragra. 33, 

reram scientiam potius in libris quam ipsis in rebus 
quaerebant. Ego vero asperius crederem homini vitio 
vertere quod non alter Aristoteles sit. 

Gloriam aulem quam apud veteres adeptuip. esse 
constat libellum De herha EuphorUa et quidquid in 
illo boni fuisse hariolari datur, non libente animo 
memorem : Euphorbi enim medici quatenus auxilio 
usus Juba eum conscripserit non possumus discer- 
nere. 

Quid in grammatica valuerit non tam plane igno- 
ramus. Quum enim fontem primarium Plutarchus 
eura in Aitioi? adhibeat, quomodo Varronianam doc- 
trinam tractet, quid et unde ad eam adjiciat, quaenam 
ipse excogitet , quo ingenio qua arte omnia comparet 
judicet componat, aliquatenus perspicere datur. Et 
profecto mirandum videtur a tot doctissimis viris ei 
omnino negari ingenii robur et acumen, dura Plutar- 
chum e loco conspicuo quem inter auctores obtinet 
nemo tentat detrudere. At utinam habuisset semper 
Jubam ducem magistrumque Plutarchus ! Ubi enim 
ei innititur, id est ejus 'opiorTicriv , aul Varroniana 
dicit aut saltem Varrone digna. Sed ubi suo Marte 
tentat latina vocabula graece explicare transferre 
exscribere, quales hei mihi videmus prosodiam or- 
thographiam nominumque etiam intelligentiam ! Tunc 
xapTipe cernimus et xopwvav et « sine patris » et ovum 
pro ove et prosecare translatum in graecum xaTaxo>.o\>- 
Oeiv, et plurima deinde alia quae Jubam abesse nun- 
tiant. Is certe iroTcuyXwTTo^; erat, ut qui a pueritia qua- 
tuor linguis uti consueyisset , punica, grseca, latiua. 

libyca. Quas omnes , hac una excepta de qua nemo 
cogitabat, perfecte se novisse monstrat numerosissi- 
mis exemplis. Non ideo tamen illam grammaticse 
partem quam comparativam dicimus suam uUo modo 
fecerat, quam cum universa antiquitate ne suspicatus 
quidem est. Forsan autem severius esset ignorantiam 
ei exprobrare quae per tot post eum ssecula usque ad 
nostrum duravit. Etenim quum comparationes, quas 
grsBCorum latinorumque vocabulorum instituit ut ho- 
rum ex illis ducenda appareat origo, fere omnes non 
sint nisi vana prorsus veriloquia , eas tamen a Var- 
rone doctorum doctissimo plerumque acceperat. Sed 
sicut Yarronem habemus, modo latini sermonis intra 
flnes remaneat , eximium grammaticum , sic Jubam 
separatim graece latineque doctifm , etiam argutum , 
cernimus. Quod apparet ubi contaminat ex grsBcis 
latinisque (ontibus, ut Dionysio et Varrone : nam^hic 
eum judicavit Barthus artis grammaticse peritum, qui, 
Dionysium usurpans corrigensque simul, etiam spe- 
cimina doctrinae grammaticae prsBbet. Verum nos ex 
ejus libris proprie grammaticis pauca, et ea parvi mo- 
menti, habemus. Nempe in 'ojjloiotykjiv grammatica 
non nisi ancillse partes egisse videtur, historicsB dis- 
ciplinsB quam archceologiam vocamus serviens, dum 
Juba rerum romanarum non modo cum graecis simi- 
litudines sed et ex his originem demonstrare insti- 
tuit. 

Sicut in historia naturaii , sic in geographia Juba- 
nam sub aliorum doctrina latentem haud satis explo- 
ratam habemus. Gonstat tamen eam a Plinio largis- 

sime in usum Tocatam, prsecipue quod ad Orientem, 
Asiae regna, Indiam, Arabiam et Libyam pertinebat. 
Quarum regionum aliquot ipse Juba cognoyerat et de 
visu describere potuit, ceterarum apud auctores quse- 
siverat notitiam. Ab his autem deceptum fuisse eum 
minime miremur, ut qui doctissimus quidem illius 
ssBCuIi fuerit, non ipso sseculo doctior. Nam quum 
Nilum ait e montibus supra Mauretanias originem 
ducentem in iGthiopiam inde procedere mox ad 
iEgyptum converli (1) , vix ignorantior videtur quam 
memoriae nostrae homines. Neque nobis obliviscendum 
est Plinium eum de Arabia et extremis orientalium 
partium populis, non ut unicum sed ut optimum auc- 
torem, elegisse, cujus iteratis vicibus (2) conspicuam 
etiam nobis diligentiam laudavit. 

Sed eum maxime in historia non spernendum fuisse 
credo. Quanam enim mente et qua methodo scripse- 
rit produnt ea quse de ejus, quem fontis loco apud 
scriptores vidimus, ipsius fontibus reperta sunt. 
Recentissimum studium est, nec mediocre acumen 
doctrinamque parvam requirens , quod aggressi stre- 
nue sunt Barthus, Kellerus, Peterus, GlaBsserus. Pe- 
terus id instructo opere adiit in dissertatione qua 
quaerit < quid in historia rex Juba valeat. » In qua, 
etsi procul dubio haud satis ei tribuit , tamen de eo 
recte in genere dixisse videtur. Equidem minime 
vellem Jubam nimis defendisse, quem magnum nuUo 



(1) Fragm. 29. 

(2) Vid. ad fragtn. 26 et 4i. 

modo vifuitt nec inter primos locandum arbitror ; sed 
uDum ex vulgo fuisse et nullius ingenii cum multa 
quidem doctrina compilatorem , hoc minime credere 
possum. Mihi res ita fuisse videtur. E melioribus 
unus, ceteros tamen nihil antecedens, Juba quod ii 
faciebant eodem modo quo et illi fecit. De historisB 
grammatices disciplinarum omnium ratione proposito 
utilitate legibus qusB illi sentiebant et ipse credidit. 
Item ea pro certis habuit qucB temporum illorum 
homines sibi reperisse et confirmasse videbantur, 
ut , exempli gratia , Latino generi latinsBque lingudB 
Graeciam genitricem fuisse. Denique in libris scri- 
bendis eodem modo quo plerique fecit. Scilicet in 
quoque opere aut quaque operis parte unum auctorem 
adhibuit; sed multa suo ingenio corrigebat, multa 
praBsertim addebat ex secundariis fontibus : fldei 
insuper documentum praebens quod frequentius quam 
quisquam alius grsecus latinusve scriptor auctores 
suos indicat. Hos autem sapientissime eligit. Gonstat 
enim in Historia romana Livium fere semper secutum, 
ab eo tamen longe recessisse ubi res melius notas 
narratasque ab alio crederet, ita ut bella Africana ex 
lempsalis historiis , civilia ex Augusti commentariis , 
Parthica ex Dellio sumeret. In Theatrali historia, 
quantum ad musicam spectat, quse sola pars nobis 
aliquatenus notescit, Tryphone usus fuerat, ni forsan 
et Heraclide. In Assyriads Berosum, in Libyds et 
lempsalem et inter alios Hannonem aut saltem qui 
ferebantur sub Hannonis nomine libros, in opere De 
Arahia vel potius de Oriente toto Nearchum, Onesicri- 

tumque et Archelaum socerum suum optimos duces 
accepit. In 'opioTnaiv autem Varroni primario fonti , 
secundario Dionysio Halicarnassensi attigit. Ceterorum 
ejus librorum auctores non novimus. Sed ipseprofecto 
in suis scriptis multo plus quam Peterus credit de suo 
dederat : qui regionum hominum rerum de quibus 
scribebat partem se vidisse et attentis procul dubio 
inspexisse oculis oblivisci quomodo potuit? 

Porro e tot operibus, — in quibus quod alii eadem 
setate plures, ipse tamen melius, quamvis non aliter, 
egit, — ante alia unum Jubae adscriberem ut propriam 
genuinamque prolem : ea esse mihi videretur propositi 
ipsius indoles, ea impensa doctrina, ea mentis inge- 
niositas. Nempe Similitudines, ni fallor, condere in- 
stituit eodem quo Dionysius Archceologiam siiam 
animo. Is scribere se fatetur ut Graeci a rebus roma- 
nis alieni esse desistant, ne amplius inter barbaros 
Romanos habeant , sed eos ex se genitos in consan- 
guinitatem recipiant et illorum ipsa gloria decori 
graecae nationi sit. Haud aliter Juba voluit quod Diony- 
sius in historia monstrat, ipse in iingua moribus 
institutis et antiquitatibus populi romani ostendere, 
et jamdiu a Romanis, Varrone praeeunte, creditum 
etiam Graecis persuadere. Sic locum et ipse habuit in 
illo studiorum ut ita dicam impetu, qui bellorum fu- 
rorem , pace ab Augusto facta , excepit , dum securi- 
tati et mutuis commerciis liberius indulgent populi , 
invicem se novisse volunt, et inter se rursus mutuan- 
tur quae ad ingenium excolendum valent. Hae fuerunt 
ante omnia Graecorum hominum partes, qui, dum 

Romani per litteras poesimque igDotam prioribus 
sdBculis decus linguae suae addunt , ipsi vastos histo^ 
ricsB doctrin8B thesauros acri opera constituunt, quo- 
rum exempla referam Nicolai Damasceni Historias et 
Diodori Bibltothecam. 

Reliqua Jubae opera non tam alti propositi erant, 
plerumque ad prsesentem studiosorum usum con- 
scripta; neque Juba aliud voluit nisi punica aut 
latina aut immens^ molis ingrataeve formaB volumina 
exprimere ut eorum succum et medullam Graecis grsBce 
conditos prseberet. Igitur otia sua vulgandsB apud 
GrsBcos quum peregrin^ tum et vernaculsB scientisB 
Afer homo impendebat. Pr^Bdives et doctissimus, in- 
genio quum eleganti tum eximium in modum culto, 
artes, omnes disciplinas summo studio jam amplexus, 
bibliothecam ingentem et mussBum comparaverat. Ce- 
terum excellere cupiens, glorisB famsB laudum avidus, 
ea qusB neque in armis neque aliter sectari licebat 
litteris adipisci voluit. Et summa diligentia , ut qusB- 
que res magis placuerat, ad eam pertinentia multa 
ex illo operum cujusque generis thesauro desumpsit 
et in libros composuit : laudando , utut est , labore 
immensum consecutus apud rhetores, philosophos» 
grammaticos, grseculos denique omnes, favorem. Nec 
minorem apud posteros sperabat , ex conditis libris 
haurituros ut ipse ex bibliotheca, quaB spes eum non 
fefellit. 

Ego vero de ejus operibus jam copiosius forsan 
locutus sum quam pro libri mei ratione. Quod pro- 
fecto vitare voluissem , nisi locus iis esset etiam in 

ejus yita publica. Augusto enim acceptum et gratissi- 

mum hoc sentieQdi scribendique genus fuisse quis 

est qui non videat? Non solum enim litteras humanio- 

resque disciplinas amavit , sed eas r:^h(^ to x.pvi<jt(/.ov et 

convertendas putavit et studuit convertere. Nihil au- 

tem magis cordi habuisse videtur quam imperium 

romanum , tot nationes amplexum nuper adhuc in- 

ter se hostiles aut saltem nulla necessitudine con- 

junctas, ceterum genere vita et rebus antea gestis 

dispares , sermonibus utentes variis, in unum quan- 

tum liceret et coiisistens aliquid conflare. Unitati 

Italia nucleus, lingua latina commune vinculum, 

dea Roma numen futurde erant. Quidquid igitur Ita- 

liam nobilitare poterat, linguam et res Romanorum 

per alienas , sed maxime graecas , dispergere gentes , 

Romanoque nomini favorem et decus apud illas 

dare, Augustus carissimum habuit. Verum enim vero 

si quis grsecam , maxime ex Livio ( idque quasi scri- 

bentem ut quseque edebat secutus) Romanae gentis 

historiam condebat, et Varronem, iisdem tempori- 

bus quibus ejus De Re Rustica libros Virgilius car- 

mine vestivit , ad usum Graacorum vertebat et italici 

generis gloriam, quid de eo Princeps sentire de- 

buit? Erat autem ille jam x^apiecjTaTo; pa(ji).8U(5, et 

mihi profecto videtur adeo mentem Caesaris secutus 

ut qui eum jussu Gsesaris opus suscepisse credat 

forle parum a vero aberret. Et Juba, qui sibi ipsi 

indulsit irepl (p6opa(; ^e^ewi; et Trepi ^wypacpwv disserens Ot 

OeaTpwtYiv condens t<jTopiav pietatisque in patriam pig- 
nus Ai6uxa etiam faciens , domestici praeterea scrip- 

toris partes egisse videtur in libris de Oriente, de 
Arabia, de Assyriis. Neque nimis ab re nostra di- 
gredi mihi videor memorando qaam sapienter et 
providenter Augustus filium suum in Orientem mis- 
sum auxiliis instruxerit. tria enim aut quatuor no- 
vimus (sed forsitan plura fuerunt) opera ad idipsum 
scripta. Armeniam enim et Orientis regna, a se an- 
tequam bellum fleret accurate explorata, Dionysius 
Characenus in deperdito sed apud Plinium laudato 
De situ Orbis opere descripsit. Archelaiis Cappadociae 
rex De Populis et Regionibus quibus AlexanderMagnus 
imperaverat opus Gaio dedicavit in Orientem profi- 
ciBcenti ut alteri Alexandro. Juba , dum bellum fle- 
bat Arabicam expeditionem parans, De Arabia et 
Maribus Littoribusque usque ad Indiam volumina 
exaravit; et facile credendum videtur eam quoque 
occasionem 'Aaauptaxcov fuisse. Egregie igitur Augustus 
duos apud Gaium reges ponendos judicaverat , aetate 
prudentia doctrina prsestantes, et insuper domui 
GsBsarum quodam modo necessarios : uxorem enim 
habuerat Juba Antonii flliam, uxorem Archelaiis ha- 
buit ejusdem Antonii neptem , inclytam illam Pytho- 
doridem Regis Polemonis viduam. Eximia autem 
GlaphyrsB a Josepho memorata forma arctius ambos 
ligavit , quum gener Archelai Juba in aliquot annos 
factus est. 

Satis autem jam dictum videtur de regis Maurusii 
libris, quorum plures ut Augusti praeclara incepta 
juvaret excogitatos cernimus, nullum sane populo 
suo nec ad Mauros educandos scripsit. Neque enim 

ab eo tractata multum Mauris prodesse poterant; et 
si ab eis legi cupivisset , non grseca fecisset lingua. 
Graece enim loquebantur complures in Africa homi- 
nes , multi quoque in Numidia ; etiam sermo is erat 
plurium maritimarum urbium quibus aut grseca 
origo aut cum Graecia Siciliaque quotidianum com- 
mercium; maxime Syrtica Emporia tribus semper 
usa fuerant , punico latino graeco , neque tribns sem- 
per uti imperio durante desierunt (1); sed Reges 
nummi ostendunt aut punico aut latino in Numidia 
usos fuisse, multo magis in Mauretania. Nam ibi 
punicus sermo ab omnibus intelligebatur, modo non 
rustici essent ; latinus in urbes ubique jam penetra- 
verat , neque alia lingua erat in coloniis romanis ; 
grsBca autem nusquam utebantur , et ex typis num- 
mis CleopatraB incusis apparent ipsi incisores parum 
ejus elementonim gnari (2). Orientis et lingudB graBCdB 
Cyrenaica ultima regio , PhilaBnon ara flnis fuit. Sed 
ubique apud litteratos aut humanioris culturaB viros 
graBCus sermo in honore erat : his scripsit rex atticis- 
simus , et parum curasse videtur utrum Barbari ex 
Tingitana <p6opdev xi^e&K; paterentur annon. 

Nescio num ipse quidquam ad eos excolendos fece- 
rit, nam minus bene novimus qualem regnandi tenue- 
rit rationem. Jam aliqua de hac re prasmisi , et mihi 
parum videtur ultra exemplum dedisse. Quod qui- 
dem, naturae suae magnificaB dum indulget, praBclarum 



(1) Bpit, d€ C»t,. SepU Sev,, XX, 8. 

(2) MttU., i^Tmii. SuppL, p. 75. 

B. 10 

sane prsBstitit. Ditissimum faisse constat, et usus 
Mauretaniae asserit : in qua nunc satis paupere, etiam 
in pauperrimis partibus, duces et principes nunquam 
frustra divitias quaerunt. Quibus ille divitiis et ami- 
citia Principis fretus , neque ut videtur de se in de- 
terius judicans, vitam deliciosissimam, honores quam 
maximos apud populum romanum , divinos apud pro- 
prium, ubique grandia aut saltem splendida asserere 
sibi studuit, litterarum quoque gloriam regali pompse 
addere dignatus. Sunt qui eum exemplar fuisse abso- 
lutum et perfectum regis populo romano inservientis 
dicant (1) : an verum sit tibi judicandum. Sed Mau- 
retania nisi ab eo, tamen eo regnante, qu^dam nova 
acceperat. Cujus statum inspicienti postquam pro- 
vincia facta est non omnino frustra appareret Augus- 
tum Jubamque fuisse. Nobis autem nova adhuc, sed 
postea ad crescendum apta , si qu3e sunt in divinis , 
publicis privatisque rebus, satis erit deprehendere. 
Quod ad religiones pertinet, silentibus auctoribus, 
nummi, ruinae, lapides praecipue interrogandi sunt. 
Jam per se evidens est antiqua gentis sacra ut priui^ 
in honore fuisse : nam et sub Romanis semper Au- 
lisva (2) , Bacax (3) , lempsal deus (4) ac Dii Mau- 
rici (5) cultum multis in locis habuerunt. ^Evi autem 
antiquioris Mauricarum religionum monumenta qude- 



(1) BoisBi^re, Eiquisset ete., p. 154 et app. E. 

(2) C. L L.. VIII, 9906, 9907. 

(3) C. L I., VIII, 5504»5518. 

(4) C. L I., VIII, 8834. 

(5^ C. /. L., VIII, 2637-2640, 9327, 8435, 2669, 2641. 

dam supersunt. Sunt sdspius grandia saxa , loco alto 
a natura in formam plus minus tabularum exstructa, 
quae veteres Mauri elegerant ut altarium vices age- 
rent. Unum et descripsi et delineavi, alterum indicavi 
in Archives des Missions^ ser. III, t. X (1). In parte 
rupis superiore, quam planam natura dederat, tres 
lacuum in formam cavos effecerant , unum sub al- 
tero positum ita ut hostiarum sanguis , aut si quid 
aliud liquidum , ex superiore in inferiorem flueret. 
Ignis insuper accensus e longinquo conspiciebatur. 
Memini etiam videre , in specubus aut scopulis caesis 
sacrariorum rusticorum in modum, multas singu- 
laris formsB incisiones, procul dubio a cultoribus 
factas [%). 

Exterarum religionum , punicae jamdiu penetrave- 
rant, et complura indicia earum inveniuntur. Quibus 
apud urbanas gentes romanae sese junxerant, et una 
atque simul in perpetuum viguerunt. iEgyptiacae quo- 
que in honore erant, a Carthagine jampridem allatae, 
nunc insuper favente regina (3). Quarum omnium 
certi temporis monumenta regios nummos indicare 
placet. Jam nummos Selenes vidimus aegyptiaca omnia 
ferentes : Hippopotamum et Crocodilum, quibusNilus 
signiflcatur, Ibin pugnantem cum Serpente alato, qui 



(1) Voyage d^Hude, p. 41-43 et 119; tab. vii, fig. 4, num. 6. 

P) JMd., p. 42. 

(3) Inter alia videndum cst parvum Jovis Hammonis monumentum, 
Csesarese in thermis inventum, cujus imaginem dedit diligens vir Ph. 
Bcrger in Gazette arch^ologique, Sinn,D. 1880, dc Trinitate Carthaginienti 
disserens. 

deos Thot et Seth memorant, post varia Isidis sym- 
bola, cujus cultus magno in bonore fuisse apparet. 
Quidam et sacrum ejus in luco positum monstranl, 
signati uraeo sive aspide altari insidente (1). Jubani 
autem nummi , prsater africana ea de quibus jam 
dictum est, ut elephantum, leonem, Libyam cum 
duobus jaculis et spica frumenti , et regia velut cor- 
nucopiam , sceptrum , et maritima ut tridentem , gu- 
bernaculum , navem , delphinum in ore coronam 
gerentem (2) , etiam plura aut ad publicos aut ad 
domesticos cultus spectantia ferunt. De Augusto jam 
locutus sum ; sed Baalem et Astarten » punicos deos, 
indicant Sol et Luna conjuncti, nisi Cieopatra Ptole- 
maeusque frater sunt; Astartes certe est sacellum 
luna crescente ornatum (3); Bacchi, calix hederea 
corona et serto ornatus, et forsan quoque taurus (4) . 
Astarle insuper, nomine Virginis Caelestis assumpto, 
cultum semper ubique in Mauretaniis habuit : testa- 
tur et monumentorum aevo romano immensus nu-? 
merus et crescens luna frequentior in stelis et lapidi- 
bus. Tempore ipsius Jubae et in ipsa regia familia 
exempla Caesarea dedit (5). Sed nullam apud Jubam 
tantum valuisse religionem nummi ab eo cusi indicant 
quantum Melkarthis Herculis. Causam dixi fabulam 

(1) Miill., Num.f III, num. 47-49. Probabilissimutn mihi vi«letnr hanc 
esse effigiem monumenti revera cxstantis : truncum ciiim maximi urici 
Gsesaresc efifossum in hujus urbis rausaBO asservatuni cernere est. 

(2) Ibid., num. 30. 

(3) Ihid,, num. 45, 46. 

(4) Ihid,, num. 42 et 75, 83. 

(5) C. /. I.. VIII, 9350, etc. 

fuisse qua Mauris Numidisque regibus ex filio ipsius 
herois origo tribuebatur. Typos circa decem novimus 
in Dummis ejus incusos ad Herculem pertinentes (1). 
Sunt autem aut spolia^ scilicet pellis leonina, clava, 
arcus sagittaque , aut clava sola , ssepius autem pro- 
tome clavigeri, interdum pelle leonina caput ornante, 
interdum diademate solo. Quem quidem ipsum Jubam 
cum HercuUs ornamentis docti plures crediderunt, 
Muellero non assentiente. Adnotat enim Jubae non 
semper esse faciem, neque ullius mortalium , sed ab 
artiflce saepius excogitatam videri ad divinam quam- 
dam imaginem. Erit ergo aut Herculis^ aut potius 
fllii, sive Sophacis sive lolai, caput cum pelle leo- 
nis (2). Sed alterum, diademate cinctum ,'' minime 
dubitandum est quin Jubse sit clavam sustinentis, ut 
decet et Heraclidam et Herculis lolaique cultorem. 
Jam vidimus ejus gentis reges divos sub illa efflgie 
factos, ut imperatores romani Jovis assumpto ornatu. 
Hactenus de religionibus. Quod ad jura legesque 
pertineret, nihil mutatum jam dixi. Sed fleri non 
potuit quin illic per tot annos romanae civitates vixe- 
rint neque quidquam ex iis in mores et instituta 
gentium serperet. Sed minus id fuisse dicerem quam 
forsan credat aliquis. Pax tamen et regide auctoritati 
additum robur satis erant ut multa in meliora con- 
verterentur, et de his aliqua dixi. Sed licet cul- 
tura, artibus et divitiis major , novus tamen populus 



(1) Miill., m, nam. 34,.38. 40, 45, 52, 53, 67, 80, 101, 

(2) Um-y III» P. 118. 

et numero tenuis adhuc molem illam Mauretan% 
gentis funditus movere non potuit. Plus quam dimi- 
dium saeculum regnaverat Juba noster, sed pluribus 
opus fuit ut romani coloni et mores totam terram 
occuparent. Post enim quam Maurorum gentes , 
Claudio imperante victae , imperio addictdB sunt , 
hostili animo manserunt , usque ad Antoninorum 
tempus male neque perfecte domitse. Ubi autem Im- 
peratores , pacem iibera G^etulia nunquam fore com- 
pertum habentes, gentes ejus aut domuerunt aut 
terrore pacaverunt , tunc populus , agricultura , artes 
a campis mari vicinis gradatim meridiem versus per 
saltus et valles nuper Barbaris obnoxias iverunt , ita 
ut Severorum tempore extremas solitudines, omni- 
bus retro mutatis et ad statum meliorem adductis^ 
tangerent , studentibus Afris principibus bello et 
pace strenuis. Maximus autem splendor Gordianorum 
tempore fuit : nam , postquam Gordianus junior 
a Numidia ad CaBsariensem legatum legionemque 
transtulit, praesidia, urbes, colonorum majus robur, 
omnia valida florentia his in partibus constituta sunt. 
Sed fere tria saecula ad id operis vix satis fuerant : 
tantum inest pervicacitatis gentibus et ipsi solo! 
Nam , quum Numidia Jubana , quae Gonstantiniensis 
pro vincia est , a Romanis semel occupata , mox Af ricae 
simillima et vere Romana facta sit , et nunc , post 
acre bellum subdita , nostra libens pacata maneat , 
Oranensis contra Algeriensisque contumaces adver- 
sus omnes et fuerunt et sunt adhuc : neque unius 
diei labore mores humaniores , meliora instituta , 

nova ut ita dicam mens , harum populis infundun- 
tur (1). 

Pars vero magna rerum quas Juba creaverat, ut 
sibi eas fecerat , sic cum eo interiere. Arfes , quibus 
apud eum hospitium fomentaque fuerant , non ita 
eo mortuo florentes permansere (2) . Testes sunt etiam 
nummi, qui Juba regnante ssepius, Ptolemseo autem 
raro , doctam manum artificis produnt (3) . Caesareae 
tamen vigentes aliquatenus duraverunt : nam et in- 
choata aediflcia deseri non poterant ^ et effigies Ptole- 
maei Regis, cujus caput inventum est, optimum de 
sculptura testimonium affert. Exercitus Jubse, quam- 
vis Gaelulos vincere non potuerit, haud ita tamen 
spernendus apparet ex his quae postea adversus Tac- 
farinatem fortiter et bene gessit. Sed profecto evanuit 
in bello iEdemoniaco , et nihil ex eo superfuit in co- 
hortibus et alis quae postea Romanorum jussu in 
Mauretaniis lectae sunt. Non ita vero de classe , quam 
crederem eamdem f uisse quae , deinceps pars Alexan- 
dreae, securitati littorum, Caesareae considens, impe- 
rio durante consuluit (4). 

Ceterum multo minus Mauretaniae futuram sortem 
quam Augusti amicitiam , Juba spectasse videtur, ne- 
que Romae neque Mauris, sed Principi inservire, si 

(1) Vid. Voyage d*4tudet cap. V. 

(2) Fors&n et publicse prosperitatis decrescentis indicium erit quod 
nummi uUimorum annorum pondere imminuuntur. Vid. MilU. , III, 
p. 115, 182. 

(3)MuIl., III, p. 113, 115, 131. 

(4) De ea nuper dixerunt U^ron de Viilefosse in Bulletin des anlt-> 
quit^i africaines et U. Fcrrero in Bulktin ^pigraphique de la GauU, 

servitus ea fuit , curans. Vera quidem amicitia et 
antiqua consuetudo, communi educatione et contu- 
bernio creata , mutuo studio utrinque servata fuisse 
videtur. Et Juba sane is erat qui eam refrigescere 
nuUo modo pateretur, quum ab ea et regnum teneret, 
et divitias et ad artes litterasque otia aurea. Neque 
mihi , si paucis verbis vitam ejus exprimere vellem , 
alia magis accepta forent quam qusB solito argutior 
Festus Avienus sic habet (1) : 

Octaviano princens aeceptissiaius 
Ut litterariim semper in studio Juba. 

(I) Avien., Or^jMar., 279-280. 

Habes, Lector bcncvole, opus factutn dum hinc illinc auctor, ves- 
tigia veterum per Mauretaniam indagans, ritu Nomadum et ipse va- 
gatur, post festinatim scriptum per brevissima otia quibus domi 
consistenti cathedra abstinere licuit,dein Tolosae typos, Icosii emen- 
dationem, Parisiis ultimam recensionem,omnia festinatim passum, 
ne inter tot peregrinationes vicesque liora fugeret capesscndorum 
honorum. Mendas igitur inesse ne nimis aegre feras, sed auctori 
atque lypothetse ignoscere velis. Hse sunt quas deprehendimus, 
fere omnes in eodem infelicissimo quaternione : 

Heraclides 


— Heraclidx, 

ciirva 


— curvatura. 

ducerent 


— duceret. 

legantibus 


— ligantibus. 

intellegit 


— intelligit. 

iriomphalia 


— iriumplialia. 

molibatur 


— moliebatur. 

uxor Drusilla 


— uxorem Drusillam. 

— Gsdtulos. 


Documentum tibi 


i est. 


in 


his quae de Pythodoridis postcris quum 


alias tum maxime 


ad pag. 


94 disserui , difficultatum de quibus in 



B. 



11 



— 154 — 

Prowmio feci verbum. Quum enim adiiuc nou omnes Epiiemeridis 
Epigraphicx fasciculi ad nos pervenerint, dissertatio Mommseni 
De Regibus Thraciw (t. II, p. 250-263) qua priorem de Pythodoride 
locupletat et corrigit, scribenti mihi non adfuit. Quam nunc 
inspicienti comperitTryphaenam non uxorem sed matrem ultimi e 
regibus Polemonibus fuisse, qui ipsius et Regis Cotyis, Regis 
Rhoemetalcis f., filius fuit. Filia erat Pythodoridis et Polemonis 
Eusebis, et procul dubio regnavit, mortua Pythodoride, una cum 
filio et priore loco. Neque id miraculo est, nam Antonia Tryphaena 
juraRegis Polemonis et Reginae Pythodoridis in se quodam modo 
jungebat, quse omnia ad fiiium, ex patre Thracum rege natam, 
nisi per eam non perveniebant. Quod etiam ad quaestionem de effi- 
gie reginarum nummis illata attinet ; nam Trypheena quum regina 
proprio suo nomine fuerit, una Gepaepyris superest quam uxorem 
tantummodo regis iu nummis inveniamus. De qua, nisi et ipsa 
fuit una ex Antonii sobole (quod felici novi alicujus monumenti 
inventione forsitan patebit), nihil aliud sentiendum videtur nisi 
regibus Bospori absolulum uti velient feriendi arbitrium fuisse. 
Hujusmodi privilegium concessum iis fuisse ct verosimile censui, 
et rationes ejus quaesivi in Bulletin de correspondafice africaine 
et apud Societalem Gallorum Antiquariorum de aureo Ptolemaei 
disputans. 

